
Romanul „Răscoala pieilor roşii” pe care îi prezentăm cu începere 
de la acest număr este una din cele mai interesante scrieri ale 
marelui autor francez Gustave Aimard. 

Bun cunoscător al Vestului sălbatec al Americii, Gustave Aimard 
a scris cele mai frumoase aventuri ale Indienilor piei roşii, într-o 
formă literară excepțională. 

Antihanuel, eroul lui Gustave Aimard este un nou Winnetou, mai 
dinamic însă, mai curajos şi mai îndrăgostit de viață. 

Urmăriţi, regulat, „Răscoala pieilor roşii”, care este cel mal bun 
roman al genului şi este dotat cu numeroase premii de valoare. 


CAP. 1 
Un saparal 


În timpul călătoriei mele prin America întâmplarea, sau mai 
bine spus steaua mea cea bună, făcu să cunosc pe un renumit 
vânător. 

Iată prin ce ciudată întâmplare, Dumnezeu ne puse față în față. 

Spre sfârşitul lunei Iulie 1855, părăsisem Galveston - de ale 
cárui friguri mi-era teamá, deoarece erau mortale pentru europeni 
- cu planul de a vizita partea nord vestică a Texasului, pe care n-o 
cunoşteam încă. 

Un proverb spaniol spune: „mas valeander solo que mal 
acompanado — mai bine singur, decât cu un tovarăş prost”. 

Ca mai toate proverbele şi acesta are un grăunte de adevăr, mai 
ales în America, unde eşti expus, în fiecare clipa să întâlneşti 
puşlamale de toate culorile, care, grație infátisárii lor simpatice, te 
farmecă, Îți câştigă încrederea, pentru ca la primul prilej sá te fure 
sau să te ucidă, fără pic de remuşcări. 

Cum nu vedeam pe nimeni în jurul meu care să-mi inspire atâta 
simpatie ca să-l iau cu mine, o luai la drum, singur singurel, 
îmbrăcat în costumul pitoresc al țării şi înarmat până-n dinți. 
Calul meu era un armăsar pe jumătate sălbatec. Mă costase vreo 
25 de piaştri, o sumă enormă pentru acea regiune în care caii nu 
valorează mai nimic. 

Viața asta nomadă, îmi plăcea grozav: uneori mă opream într-o 
tolderia, alteori campam în pustiu, gonind fiarele ce mă 
adulmecau. 

Străbătui astfel Fredericksburg, Llano Braunfe's şi după ce 
părăsi Castroville, mă îndreptai spre Quihi. 

Ca mai toate satele hispano-americane Castroville e o mizerabilă 
adunătură de cocioabe. Pe ulițele lui, iarba creşte, aşa, ca pe 
câmp, în libertate, adăpostind sumedenie de furnici şi târâtoare — 
şi chiar iepuraşi care se împiedică de picioarele trecătorilor. 

La Galveston căpătasem o scrisoare pentru un locuitor din 
Castroville. Destinatarul, încântat de sosirea unui străin, care-l 
putea aduce, desigur, noutăți de care el era lipsit de multa vreme, 
îmi făcu o primire foarte prietenească, neştiind apoi, ce sa mai 
facă, ca să ma rețină acolo. 

Văzând că toate încercările lui de a ma reține sunt zadarnice, 
îmi dădu voie — insfársit — să plec. 

— Adio deci, îmi spuse el strângându-mi mâna. Dumnezeu să-ți 
ajute, căci drumul pe care-l iei e foarte primejdios. Bástinasii — 
Indios Bravos — s-au răsculat şi ucid fără mila pe albii care le cad 
în gheare. Baga de seama! 

— Bah! Indienii şi cu mine suntem prieteni vechi, aşa ca nu mi- 
e teamă de ceva din partea lor. 

Gazda îmi făcu un ultim semn de adio şi eu plecai. 

Era destul de târziu. Îmi zori calul, deoarece voiam să străbat, 
înainte de căderea nopții, un şaparal de vreo 2 kilometri lungime, 
de care gazda mea îmi spusese să mă feresc. Locul acesta avea un 
aspect sinistru. Singura lui vegetaţie o forma meschita, acacia şi 
cactuşii. Ici colo, oase albite şi cruci împlântate în pământ, arătau 
locurile unde fusese înfăptuite câteva omoruri. 

De partea cealaltă se întindea o câmpie foarte mare, numită 
Leona - Leoaica — populată de animale de toate felurile. Scopul 
meu era să ajung cât mai repede în această câmpie, dar mai întâi 
trebuia să străbat şaparalul. 

După ce mă asigurai că armele îmi funcționează aşa cum 
trebuie, aruncai o privire împrejur şi neobservând nimic suspect 
mă îndreptai spre şaparal, gata fiind să-mi vând pielea cât mai 
scump posibil. 

Soarele apunea. Cum în această regiune nu există amurg, 
curând trebuia să mă învăluie întunecimea nopții. 

Străbătusem de acum două treimi din şaparal şi nădăjduiam să 
ajung viu şi nevătămat în câmpie, când deodată, calul făcu un salt 
într-o parte, nechezând cu putere. 

Cu mare greutate izbuti să rămân în şea, apoi încercai să-mi 
stăpânesc calul, care părea înspăimântat. 

Aproape îndată descoperi motivele acestei spaime. 

O sudoare rece începu să-mi şiroiască pe obraz şi un fior de 
groază mă scutură la îngrozitorul spectacol ce se oferea privirilor 
mele. 

La zece paşi depărtare de mine se vedeau vreo 5 cadavre printre 
care acela al unei fete de vreo 14 ani. 

Erau albi. Luptaseră desigur până la moarte: trupurile lor erau 
literalmente acoperite de răni, iar piepturile le erau străbătute, 
dintr-o parte în alta, de săgeți lunguiete, zugrăvite cu roşu. 

Victimele fuseseră scalpate. 

Fetei i se scosese inima. 

Indienii trecuseră pe acolo. Forma şi culoarea sagetilor îi tráda 
pe apaşi, cei mal cruzi jefuitori al pustiului. 

Împrejurul morților descoperi sfărâmături de căruțe si mobile. 

Nenorociti, ucişi cu atâta barbarie, erau desigur nişte emigranți 
ce se îndreptau spre Castroville. 

În văzduh, vulturii şi urubii, atraşi de mirosul sângelui, zburau 
pe deasupra cadavrelor, scoțând lugubre strigăte de bucurie, iar 
din adâncimile saparalului lupii şi jaguarii îşi trimiteau mârâitul 
lor amenintátor. 

Fără îndoială că emigranții fuseseră surprinşi de apaşi în timpul 
unei opriri. Un foc, lângă care se vedea o grămadă de lemne 
uscate, continua, încă, să ardă. 

— Nu, îmi spusei, nu i pot lăsa pe aceşti creştini fără mormânt, 
căci altfel ar cădea pradă fiarelor sălbaticei. Descălcai, dădui 
calului sacul cu ovăz şi aruncai câteva brațe de lemne deasupra 
focului, care îndată repezi spre ceruri o puternici coloană de flăcări 
şi fum. 

Printre obiectele dispretuite de indieni — deoarece n-aveau nici o 
valoare pentru ei — erau şi câteva sape, hárlete şi lopeti, aşa că, 
după ce mă asigurai că nu mă ameninţă nici o primejdie, incepui 
să sap o groapă. 

Noaptea venise şi odată cu venirea ei, dispărură, ca prin farmec, 
toate temerile mele. 

Singur în acest loc sinistru, lângă aceste cadavre groaznic 
mutilate, supravegheat fără îndoială de ochii nevázuti ai fiarelor şi 
de indienii care mă spionau în umbra, nu ştiu ce influență 
neinteleasá mă susținea dându-mi puterea sa-mi desăvârşesc 
greaua şi sfânta misiune ce mi-o impusesem. 

Ma găseam în prada unei visătoare melancolii. Ma gândeam la 
aceşti sărmani oameni, plecați de departe ca să găsească în Noul 
Continent putina mulțumire sufletească pe care le-o refuza patria 
lor şi care, de abia debarcati, căzuseră sub loviturile unor duşmani 
fiorosi; în patrie îşi lăsaseră prieteni, părinți poate, pentru care 
soarta lor va rămâne un mister. 

În mai puţin de trei sferturi de oră, săpasem o groapă destul de 
mare, ca să încapă în ea cele 5 cadavre. 

După ce scosei săgețile cu care fuseseră strápunsi albii, intinsei 
cele 5 cadavre în fundul gropii, apoi aruncai tárána pe deasupra. 
După ce groapa se umplu complet, adunai câteva pietre mari, pe 
care le îngrămădi deasupra, pentru a împiedica fiarele sălbatece să 
profaneze morții. 

Când, după o scurtă rugăciune ridicai capul, scosei un strigăt 
de surpriză şi groază, iar mâinile mele alergară, repede, spre 
revolvere. 

Fără ca cel mai mic zgomot să mă fi putut face să bănui sosirea 
lui neprevázuta, la câțiva paşi de mine, un om, sprijinit în armă, 
mă privea nestânjenit. 

Doi câini minunati din rasa Terra Nova se culcaseră la picioarele 
lui. 

La gestul meu, necunoscutul îmi surâse blajin şi întinzându-mi 
mâna, pe deasupra mormântului, îmi spuse: 

— Nu-ţi fie teamă, sunt un prieten. D-ta i-ai îngropat, eu i-am 
răzbunat. Ucigasii lor sunt toți morții. 

Strânsei în tăcere mâna necunoscutului. Asa devenirám prieteni 
— şi mai suntem încă! 

Peste câteva minute mâncam cu poftă, aşezaţi lângă foc, în timp 
ce câinii veghi la siguranța noastră. 

Necunoscutul, era un om de vreo 45 de ani, deşi părea numai 
de 32. Totul arăta în el o putere şi o dibăcie fără seamăn. 

Purta costumul pitoresc al vânătorilor, iar pe cap avea o 
căciuliță din piele de castor, a cărei coadă îi cădea între umeri. 

Necunoscutul îmi reamintea de rasa aceia curajoasă de 
aventurieri, care străbătuseră America în toate direcțiile. 

Fizionomia sa, plină de sinceritate, gesturile sale prieteneşti, 
totul, dar absolut totul te făcea să-l simpatizezi din prima clipă. 

Cunoştea Lumea Nouă, aşa cum îți cunoşti d-ta, cititorule, 
buzunarul; trăia de peste 20 de ani în fundul pădurilor şi tăcea 
excursiuni îndepărtate şi primejdioase, pe la mai toate triburile 
indiene. 

De multe ori — deşi şi eu cunoşteam obiceiurile Pieilor Roşii, deşi 
mi-am petrecut aproape toată viața în pustiu, simțeam totuşi cum 
mă cutremur atunci când el îmi povestea câte una din aventurile 
lui. 

Adeseori, fumándu-si calumetul său indian, îmi istorisea câte o 
poveste ciudată şi auzind-o, de multe ori simțeam cum mi se face 
părul măciucă. 

Astăzi vă voi istorisi povestea vieţii lui şi motivele care l-au 

împins ca sá devină, după multi ani, Buffalo Bill, unul din eroii 
Vestului sălbatec... unul din eroii naționali ai Americii. 


CAP. 2 
Fraţii de lapte 


La 11 Decembrie 1834, la orele 11 seara un om de 25 de ani, cu 
trăsăturile fine şi distinse, cu maniere aristocratice şedea într-un 
fotoliu şi privea la ultimele pâlpâiri ale focului din cămin. 

Acest personaj era contele Maxim Eduard Louis de Prebois- 
Crance. 

Din când în când ochii săi se îndreptau cu înfrigurare spre 
cadranul unei minunate pendule Louis XV, în timp ce cu mâna 
stângă, mângâia urechile unui minunat câine de Tera Nova culcat 
lângă el. 

Afară, ploaia biciuia geamurile cu violență şi vântul plângea cu 
murmure misterioase, dispunând sufletul spre melancolie. 

Pendula bătu ora 11 şi jumătate. 

Contele tresări, îşi trecu alba sa mâna peste frunte şi spuse cu o 
voce surdă: 

— Nu va veni! 

Deodată câinele, care până atunci stătuse nemişcat, se ridică 
dintr-un salt şi se repezi spre uşă, dând din coadă cu bucurie. 

Uşa se deschise şi un om apăru în prag. 

— Însfârşit, strigă contele mergând spre acesta; mi-era teamă că 
şi tu m-ai uitat. 

— Nu te înțeleg, frate; nădăjduiesc însă c-o sá mă lamuresti. 

Şi trăgând un fotoliu spre cămin, se aşeză în fața contelui, care- 
şi reluase locul. 

Câinele se culcă între ei. 

Noul venit era un om de vreo 26 de ani slab şi bine proporționat; 
ochit săi albaştri scânteiau de inteligență şi aveau o expresie de 
bravură, blándete şi sinceritate, care îi mergea direct la inimă. 

Era îmbrăcat în haine militare, într-o mândră uniformă de ofițer 
de spahii; Crucea Legiunei de Onoare îi scânteia pe piept. 

— A durat mult până ce ai catadicsit să vi-ncoa! spuse contele. 

— Haide, lasă prostiile şi spune-mi mai bine despre ce e vorba? 
O femeie de răpit, sau vreun duel? Haide, vorbeşte! 

— N-o să poți ghici, răspunse contele cu amărăciune. 

— Atunci despre ce e vorba? 

— Vreau să-mi zbor creierii. 

Tânărul pronunt aceasta frază cu o voce atât de hotărâtă, încât 
militarul tresări. 

— Mă crezi nebun, nu-i asa? continuă contele ghicind gândurile 
prietenului său. Nu, nu sunt nebun, Valentin, numai că sunt în 
fundul unei prăpăstii din care nu mă poate scoate decât moartea 
sau infamia! Prefer moartea! 

Militarul nu răspunse. Cu un gest energic aruncă fotoliul cât 
colo şi începu să străbată camera în lung şi-n lat. 

Urmă o lungă tăcere. 

Afară furtuna îşi dublă mânia. 

— Cred că ai un motiv destul de serios, dacă ai luat o asemenea 
hotărâre, spuse Valentin, însfârşit, după ce luă din nou loc în 
fotoliu. În baza prieteniei ce există între noi, pretind să-mi 
povesteşti totul cu amánuntime. Sunt fratele tău de lapte, Louis si 
am crescut împreună. Prea mult ne-am contopit, unul cu altul, ca 
să-mi refuzi cererea. 

— La ce bun? Durerile mele sunt dintre acelea pe care numai 
individul care le suportă, le pricepe. 

— Nu-i motiv, răspunse celalalt, aspru. Necazurile pe care nu 
vrei să le mărturiseşti, sunt dintre acelea care te fac şi roşeşti. 

— Valentin, nu-mi vorbi aşa. 

— Atunci de ce m-ai chemat? Vrei să te aplaud pentru că ai de 
gând să te sinucizi? Adio deci, nu mai am ce căuta aici. Voi ăştia — 
domnii — care nu aveţi altă osteneală decât acela de a vă naşte 
pentru a huzuri apoi în bine, la primul ghimpe pe care ursita vi-l 
aruncă în patul fericirii voastre, va credeți pierduţi şi nu găsiți 
scăparea decât în suprema laşitate: sinuciderea! 

— Valentin! strigă contele supărat. 

— Da, laşitate am spus! Omul n-are voe să se sinucidă, tot aşa 
precum nici soldatul n-are voe să-şi părăsească postul. Necazurile 
tale le cunosc eu! 

— Şti? întrebă contele uimit. 

— Totul!... Ascultă ce vreau să-ţi spun şi apoi n-ai decât să te 
sinucizi, dacă aşa ţi-e pofta!... Luptător prea slab ca să poți 
susține o luptă, te-ai predat fără apărare fiarelor fioroase ale 
acestui circ teribil numit Paris... şi ai sucombat. Află însă că 

moartea te va dezonora si mai mult. 

— Valentin cum îți îngădui oare sa-mi vorbeşti astfel? 

— O fac pentru că îţi sunt prieten şi pentru că m-ai chemat aici. 
Două cauze te-au adus la hotărârea ta. Prima e dragostea pentru o 
femeie, o creola cara s-a jucat cu inima ta, aşa precum se joaca 
pantera cu victimele sale. 

Tânărul nu răspunse. Sta cu capul sprijinit în mâini ei părea că 
nu aude dojenile prietenului sau. 

— Atunci când ai irosit averea pe care ţi-a lăsat-o tatăl tău, 
femeia asta a plecat aşa precum venise, fericita de răul pe care ţi l- 
a făcut. Ceea ce te face să-ți doreşti moartea nu este pierderea 
averii, ci neputinta de a o urma pe aceasta femeie, singura cauză a 
necazurilor tale. 

— Da, e adevărat... Nu vreau avere... pe femeia asta o vreau... o 
iubesc... aş răsturna o lume ca s-o pot cuceri! 

Valentin îl privi cu tristeţe. Deodată privirea sa se ilumină: puse 
mâna pe umărul contelui şi îi spuse: 

— O iubeşti atât de mult? 

— Odată ce vreau că mă omor din cauza ei! 

— Mi-ai apus mai adineauri că pentru a o cuceri ai răsturna o 
lume? 

— Da. 

— Ei bine, eu pot să fac s-o găseşti. 

— Tu? 

— Da. 

— Esti nebun. A plecat. Cine stie prin ce colt pierdut al Americii 
se aflá acum. 

— Ei si? 

— Dar sunt si ruinat. 

— Cu atát mai bine! 

— Valentin, nu-ti mai bate joc de mine. 

— Nu trebuie să-ti pierzi curajul. 

— E cu neputinta. 

— Nimic nu e cu neputinţă. Cuvântul acesta a fost inventat de 
laşi şi neputincioşi. Nu numai cá-ti voi reda femeia pe care o 
iubeşti, dar chiar, îmi va fi teama că n-o s-o mai vrei tu. Pentru 
asta îţi cer, doar, doi ani. 

— De ce atât? 

Valentin începu să râdă. 

— Adineauri voiai sá mori şi acum nu mai poți aştepta doi anii 
Dar fi liniştit, frate! Dacă în cel mult doi ani de zile, nu-mi voi tine 

făgăduiala, atunci... 

— Atunci? 

— Nu vel fi singurul care se sinucide. 

Valentin părea transfigurat; ochii lui aruncau sclipiri ciudate. 
Contele se declară învins. 

— Accept, spuse el, strângând mâna lui Valentin. 

— Acum eşti al meu. 

— Şi ce ai de gând sa faci? 

— Ascultă-mă cu atenţie, răspunse Valentin, care se laşa sá 
cadă într-un fotoliu. 

Pendula sună miezul nopții. 

Tinerii ascultară, tácuti, zgomotul celor 12 bătăi care rásunau la 
intervale regulate, apoi, când se stinse ecoul ultimei lovituri, 
Valentin îşi aprinse o ţigară şi se adresă lui Louis. 

— Ascultă! 

CAP. 3 


Hotărârea 


— Te ascult. 

— Existenţa ta de gentilom se sfârşeşte astăzi, 1 lanuarie 1835. 
De acum încolo începe pentru tine o viață de luptă si privatii. Doar 
astfel vei deveni un om cu adevărat. 

Contele îi aruncă o privire întrebătoare. 

— Înainte de a te lămuri, lasă-mă să-ţi istorisesc propria ta 
poveste. 

— O cunosc. 

— Poate, dar totuşi voi vorbi: daca greşesc, sá má indrepti tu. 

— Treaba ta. Fă ce pofteşti. 

Valentin mângâia capul câinelui şi începu: 

— Povestea ta e aproape la fel cu a acelora de-o teapă cu tine. 
Strămoşii tăi, coborâtori ai vechilor cruciați, ti-au lăsat un titlu 
frumos şi o rentă de 40.000 de livre. Necunoscând valoarea 
aurului, ai cheltuit fără socoteală; numai că într-o zi, atunci când 
te asteptai mai puţin, spectrul ruinei ti s-a prezentat înaintea 
ochilor; ai întrevăzut mizeria, vreau să spun munca şi dând 
îndărăt n-ai văzut scăparea decât în moarte. 

— E adevărat, tu uiţi însă că înainte de a lua această hotărâre, 
am avut grijă să-mi orânduiesc socotelile, plătindu-mi creditorii. 
Puteam deci să fac orice, căci eram stăpân pe viața mea. 

— Ba nu. Ca gentilom n-ai putut să pricepi asta. Viața ta nu-i a 
ta; aparține Domnului, care ţi-a imprumutat-o. De aceea e scurtă. 
Orice om care-şi bate joc de toate cele ce aparțin Domnului, comite 
un furt către marea familie omenească. 

— Termina odată cu predicile.. 

— Frate, nu vorbi asa. O sa-ţi pară rău de cuvintele astea. Dar 
să lăsam. Ce ţi-a mai rămas? 

— O nimica toată. 

— Totuşi? 

— Eh! Vreo 40.000 de franci, care s-ar putea urca la vreo 
60.000 socotind si lucrurile de pe aici. 

Valentin sări în sus. 

— 60.000 de franci şi voiai să te omori, nenorocitule? Câţi 
oameni sármani nu s-ar socoti bogaţi cu o astfel de sumă? Cu 
banii ăştia, însă, îți vei regăsi iubita. 

— Cum asta? 

— Vei afla îndată. Cum o cheamă? 

— Dona Rosario del Văile. 

— Şi a plecat spre America? 

— De 10 zile; trebuie însă să-ți mărturisesc că Dona Rosario e o 
fată nobilă şi dulce care niciodată n-a luat în serios complimentele 
ce-i făceam. 

— Atunci cum se face că ţi-ai cheltuit toată averea? 

— Citeşte asta şi o să înţelegi. 

Valentin respinse hârtia ce i-o întindea contele. 

— Ai jucat la bursă, vad eu, porumbelule şi te-au jumulit 
escrocii! Ei bine. Acum e vorba să-ţi iei revanşa! 

— Asta şi vreau. 

— Mama mea ne-a acceptat pe amândoi: înaintea lui Dumnezeu 
suntem frați! Voi face deci un om din tine! Curaj, Louis, de acum 
înainte vom lupta împreună! Tu vei fi capul care conduce şi eu 
brațul care execută şi fi sigur, frate, că va veni ziua când succesul 
va încorona munca noastră! 

— Îţi înțeleg devotamentul şi ţi-l accept. Mi-e teama însă că 
toată strădania noastră va fi zadarnică. Trebuie să ai noroc în 
viață! 

— Norocul e mângâierea proştilor: omul care ştie ce vrea, ştie 
să-i şi poruncească. 

— Dar, însfârşit, ce ai de gând să faci? 

— Femeia pe care o iubeşti e în America? 

— Ti-am spus-o de mai multe ori. 

— Ei bine, plecam şi noi acolo. 

— Dar nu ştiu în care parte a Americi locuieşte. 

— Fără importanță. America e tara aurului, patria aventurilor. 
Căutând-o, îți vei reface averea. Şti oare unde s-a născut? 

— E chiliana. 

— Atunci o vom găsi în Chili. 

Louis îşi privi fratele cu oarecare admirare. 

— Cum, ai de gând să faci asta pentru mine? 

— Fără şovăială. 

— Părăseşti cariera militară în care ai putea găsi atâtea şanse? 

— De azi dimineață nu mai sunt militar; mi-am găsit un 
înlocuitor. 

— E cu neputinţă! 

— Şi totuşi aşa el 

— Şi ce va spune mama ta? 

— Îi vom lăsa câteva mii de franci care-l vor acoperi traiul până 
la înapoierea noastră. 

— Nu pot să accept un asemenea sacrificiu: onoarea mă 
împiedică! 

— Nu mă poți refuza - când astfel, îmi îndeplinesc o sfântă 
datorie. 

— Nu înţeleg. 

— La ce bun să te lămuresc? 

— Vreau totuşi! 

— Fie! Când tata muri, lăsându-ne, pe mama şi pe mine în cea 
mai neagră mizerie, am fi putut recurge la ajutorul tatălui tău dar 
mama nu fu de acord. 

— Rău a făcut. 

— Într-o bună zi, pe când într-o piaţă făceam pe inghititorul de 
săbii — căci ca să trăiesc m-am făcut actor de bâlci — mă găsi față 
în față cu un ofițer, care, văzându-mă, începu să plângă. Louis, 
acest om era tatăl tău. El o ajută pe mama, iar eu mă înrolai în 
regimentul său. În timpul expediției noastre contra beiului din 
Constantina, el primi un glonte drept în piept şi muri în brațele 
mele. Înainte de a muri i-am făgăduit că voi veghia asupra ta. 
Astăzi a venit ora când trebuie să-mi respect făgăduiala şi nici o 
putere din lume nu mă poate împiedeca. 

Louis îl imbrátisa cu lacrimi în ochi. 

— Când plecăm, frate? 

— Vrei, aşa dar, să începi o viață nouă? 

— Da, răspunse Louis, hotărât. 

— Laşi vreo părere de rău în urma ta? 

— Nici una. 

— Eşti gata la orice? 

— Da. 

— Bine, dar. Aventura poate începe! 

* 

În ziua de 2 Februarie 1835 un vas al companiei transatlantice 
părăsea portul Havre, îndreptându-se spre Valparaiso. 

Printre pasageri se găsea Contele de Prebois-Crance, Valentin 

Guillois si Cesar, cáinele lor credincios, singurul prieten care nu 
voise sá se despartá de el. 

Pe mal, o femeie de vreo 60 de ani, cu fața scăldată în lacrimi, 
urmări vasul până ce acesta dispăru la orizont. 

Era mama lui Valentin. 

CAP. 4 
Executia 


În anul 1450, în Chili năvăli prințul Sinchiroca, mai târziu Inca, 
care puse stăpânire pe valea Mapocho, numită atunci Promocaces, 
adică „Locul dansurilor şi desfătărilor”. 

Cu toate acestea, din cauza împotrivirii armate a Promocianilor, 
guvernul peruvian nu putu niciodată să se stabilească solid în 
tara. 

Cuceritorul spaniol, don Pedro de Valdivia intemeie la 14 
Februarie 1541, oraşul Santiago, într-o încântătoare poziţie a lui 
Rio Mapocho, mărginit de Rio Purahuel şi Muntele El Pardo, care 
are o înălțime de peste 4000 de picioare. 

Santiago, care deveni mai târziu capitala statului Chili, este 
unul din cele mai frumoase oraşe ale Americii spaniole. Străzile 
sale sunt largi şi stropite de Aceguias, nişte pârâiaşe de apă 
limpede; casele sale, care nu au mai mult decât un etaj, sunt mari 
şi bine aerisite. 

Oraşul posedă un mare număr de monumente din care cele mai 
remarcabile sunt: Podul de Piatră cu cele 5 arcuri, aruncat asupra 
lui Rio Mapocho şi Jajamarul, sau spintecătorul de ape, format din 
două ziduri, ale căror interioare sunt pline de pământ. Acest 
„Sspintecător” apară pe locuitori de inundații. 

Munţii Cordilieri, deşi sunt la o depărtare de vreo 80 de km. De 
oraş, oferă Santiagoului un aspect măreț şi impunător. 

În ziua de 5 Mai 1835, la orele 10 seara, o căldură inábusitoare 
apăsa asupra oraşului: pe cer nu se vedea nici urmă de nor. 

Multime de oameni se îngrămădeau la ferestrele şi balcoanele 
caselor; toți păreau serioşi şi gravi. Ochii tuturor erau scáldati în 
lacrimi. Pe drumuri şi şosele, grupuri numeroase discutau cu 
insufletire, dar cu vocea scăzuta. În fiecare clipă ofițeri de 
ordonanță ieşeau din palatul guvernamentali repezindu-se în 
galopul cel mai mare, în direcţii diferite. Detaşamentele militare îşi 

páráseau cazármile, indreptándu-se, in sunetul tobelor, spre Placa 
Mayor, unde se asezau in ordine de bátaie. 

Placa Mayor avea în acea seară, un aspect neobişnuit. 

Toată lumea era în aşteptarea unui mare eveniment, dar din 
toată mulțimea asta nu se auzea nici un strigăt, nici un zgomot. 
Ceasornicul catedralei sună ora 10. Deodată se auziră câteva 
porunci scurte, militare şi mulțimea, împrăştiată în toate direcțiile, 
cu lovituri de paturi de armă şi înjurături, se împărți în două parti 
egale, lăsând un gol mare în mijlocul pieței. 

Se auziră apoi cântece religioase şi pe piață apăru o lungă 
procesiune de călugări. Aceşti călugări aparțineau ordinului 
fraților lertárii. În mijlocul lor zece penitenti duceau pe umeri, 
fiecare, câte un sicriu, gol. 

Venea apoi un escadron de cavalerie, precedând un batalion de 
milițieni, în mijlocul cărora 10 oameni cu capul gol şi cu braţele 
legate la spate erau conduşi — călare pe câte un măgar - spre locul 
execuției. Aceasta lugubră procesiune era închisa printr-un 
detaşament de lanceros. 

Procesiunea se opri si condamnatii rămaseră singuri în locul ce 
li se rezervase. 

Aceşti oameni erau nişte patrioți care încercaseră să răstoarne 
guvernul, pentru a-l înlocui cu un altul, ale cărui baze, mai 
intelegátoare, erau menite să asigure bunul trai al naţiunii. 

Condamnatii descălecară, apoi îngenuncheară spre a se spovedi 
călugărilor lertárii, în timp ce un pluton de 50 de soldați luau 
poziție ceva mai departe. 

Când sfârşiră spovedania, se sculară în picioare, ţinându-se toți 
de mână şi formară o singură linie în fata soldaților. 

Cu tot numărul considerabil de trupe, în popor domnea totuşi o 
fierbere surdă. Amenintári, blesteme şi înjurături zburau în fiecare 
clipă. 

Generalul Bustamente, care, liniştit şi nemişcat, prezida această 
lugubră ceremonie surâse cu dispreţ - ridica sabia deasupra 
capului şi porunci o schimbare a frontului, care fu executată cu o 
repeziciune de fulger. 

Trupele făcură față mulțimii, din toate direcțiile: armele lor se 
îndreptară amenințătoare, spre balcoane şi ferestrele la care se 
îngrămădea lumea. În piață se făcu o linişte de moarte si conjuratii 
ascultară în tăcere sentința de condamnare la moarte. Când 
grefierul, care tremura din toate mădularele îşi sfârşi lectura, 
conspiratorii strigară, într-un singur glas şi-un singur suflet: 

— Trăiască Patria! Trăiască Libertatea. 

Generalul făcu un semn, tobele acoperiră vocile condamnaților, 
zeci de impuscáturi răsunară şi cei 10 martiri căzură la pământ. 

Trupele defilară înaintea cadavrelor întinse la pământ, apoi 
fiecare detaşament se îndreptă spre cazarma respectivă. 

Nici un zgomot nu veni să tulbure tăcerea solemnă ce domnea 
asupra întinsei Placa Mayor. Deodată, un adânc suspin se auzi din 
grămada de cadavre şi un cap galben desfigurat de sângele şi 
noroiul ce-l umplea, apăru printre trupurile căsăpite. Victima, care 
supravietuia ca prin minune acestei sângeroase hecatombe, 
arunca o privire în jurul ei şi trecându-şi mâna pe fruntea scăldată 
în sudoare, suspină: 

— Doamne, dă-mi putere sa mă pot răzbuna! 

Atunci, cu un curaj de necrezut, acest om, prea slab din cauza 
sângelui pierdut şi al aceluia pe care-l pierdea încă, începu să se 
târască pe mâini şi pe genunchi, lăsând îndărătul sau o urmă 
sângerândă. Nu făcuse decât vreo 20 de metri, când deodată dintr- 
o stradă lăturalnică apărură doi oameni. 

— Sunt pierdut, murmură nenorocitul, leşinând. 

Cei doi necunoscuți, îi examinară cu grijă. 

— Trăieşte, făcu unul din ei, cu convingere. 

CAP. 5 


Traversarea 


De la Havre la Chili, drumul e lung. 

Contele de Prebois-Crance si Valentin cunoscurá si ei din 
primele zile, plictiselile vietii de bord. Spre a lupta contra acestei 
plictiseli, contele care vorbea perfect spanioleste, dădea de două ori 
pe zi, dimineata si seara, lectii de spaniola fratelui sáu de lapte, 
care profită atât de bine, încât după doua luni de studii putea sá 
întreţină o convorbire în această limbă. În ultimele săptămâni ale 
traversări, cei doi tineri nu mai vorbeau decât în spaniolă. 

Uneori devenea şi Valentin profesor făcând cu Louis exerciții de 
gimnastică şi de fel de fel de lupte corporale. 

* 


Valparaiso - Valea Paradisului - e numit astfel probabil prin 
antifrază, deoarece este oraşul cel mai murdar, cel mai urât al 
Americii spaniole, nefiind altceva decât o etapă pentru străinii care 
se duc, în scopuri comerciale, spre Chili. 

Cei doi tineri se opriră aici numai pentru a se echipa după moda 
țării, apoi armati fiecare cu câte o pereche de pistoale cu ţeava 
dublă, cu o carabina şi cu un pumnal, părăsiră portul, 
îndreptându-se călare spre Santiago, în ajunul zilei când trebuia 
să albe loc execuția de care am vorbit în capitolul nostru trecut. 

Vremea era minunata. 

— Ah! făcu Valentin, ce bine-i ca mai respiram aerul de mare, 
caramba! Iată-ne însfârşit, în aceasta Americă atât de lăudată! 
Acum e vorba să secerăm aurul. 

— Şi Dona Rosario? întrebă contele, melancolic. 

— O vom regăsi în cel mult opt zile. 


20 


Cap. 6 


Linda! 


Noaptea era întunecoasa. 

Nici o stea nu strălucea pe cer; erau întunecoase. 

După mult umblet, doi necunoscuţi, ducând pe umeri o povară 
ciudata, se opriră în strada El Mercado, una din cele mai retrase şi 
mai strimte artere de circulaţie ale oraşului. 

La zgomotul paşilor lor, se deschise o poartă şi pe prag apăru o 
femeie îmbrăcată în alb. Cei doi oameni se opriră şi unul din ei 
scoase din buzunar un fitil pe care încercă să-l aprindă cu ajutorul 
cremenei şi amnarului. 

La acest semnal, femeia stinse candela ce o avea în mână 
spunând, ca şi cum şi-ar ti vorbit sieşi: 

— Dios proteje a Chile (Dumnezeu sa ocrotească Chile). 

— Dios la ha protejido. (Dumnezeu l-a ocrotit), răspunse omul 
cu amnarul. 

Femeia scoase un strigăt de bucurie. 

— Veniti, veniți! spuse ea cu vocea jumătate. Trăieşte? 

— Da. 

Caláuziti de femeie, cei doi dispărură în lăuntrul casei şi intrará 
într-un mic salon, ale cărei ferestre dădeau spre grădină. După ce- 
şi depuseră povara pe un pat, se retraseră fără a pronunța un 
singur cuvânt. 

Femeia rămase o clipă nemişcata, ascultând zgomotul paşilor ce 
se îndepărtau, apoi, când totul reintră în tăcere, se repezi la uşă, 
zăvorând-o: după aceia, se apropie de rănit, care nu dădea nici un 
semn de viața şi aruncă asupra lui o privire lungă şi tristă. 

Această femeie, care avea 30-35 de ani, nu părea să aibe nici 
20. Era foarte frumoasă, dar frumusețea ei te depărta, parcă. Totul 


1 Acest cuvânt care n-are traducere în româneşte, în limba spaniola 
înseamnă cea mai înalta expresie a frumuseţii fizice, la femei. 

la dánsa, vorba, gesturile, ucideau simpatia si-ti impunea nu 
respectul, ci, mai mult, teama. 

Singură, în această cameră luminată de focul tremurátor al unei 
torţe, în fața acestui rănit palid şi insángerat, ea semăna mai 
curând cu o vrăjitoare care se pregătea să îndeplinească o operă 
misterioasă şi înspăimântătoare. 

Necunoscutul era un om de vreo 45 de uni, de statură înaltă şi 
bine proportionat. Trăsăturile sale erau frumoase, fruntea nobilă, 
iar chipul sincer şi hotărât. 

Femeia rámase mult timp adâncită în aceasta mută 
contemplare. Sânul ei se ridica cu repeziciune, iar sprâncenele 
sale, din ce în ce mai încruntate, arătau că ea pune mare 
însemnătate pe revenirea la viața a acestui om. 

Buzele strânse, lăsară să scape cuvintele: 

— lată-l. De data aceasta e în puterea mea; îmi va răspunde sau 
nu? Mai bine îl lăsam să moară. Ce-a făcut cu fiica mea pe care a 
răpit-o? Vreau să mi-o dea îndărăt. Trebuie, dacă ar fi să-l fac să 
suporte flăcările iadului... 

Linda scoase, o sticluță de la sân şi ridică capul 
necunoscutului, i-o apropie de nări. 

Fu un moment de aşteptare supremă. Rănitul suspină adânc şi 
întredeschise, încet, ochii. 

— Unde mă găsesc? 

— În siguranţă. 

Sunetul acestei voci produse asupra rănitului efectul unei 
comotii electrice. Se ridică, brusc şi privind în jurul lui, spuse plin 
de dezgust, groază şi mânie. 

— Cine a vorbit? 

— Eu, răspunse femeia mândru. 

— Ea, mereu ea, suspină bărbatul, căzând sleit pe pernă. 

— Da, Don Tadeo, eu, mereu eu... eu acela care te-am salvat, 
deşi d-ta mă respingi... 

— N-a fost mare lucru pentru d-ta. Esti în bune legături cu 
călăii mei. 

La acest răspuns jignitor, femeia nu-şi putu reține o mişcare de 
ura. 

— Nu mă insulta, Don Tadeo de Leon. Sunt femeie si te afli la 
mine acasă. 

— Da, am uitat, răspunse el ironic, el mă aflu la d-ta: fii dar asa 
de bună să-mi spui pe unde pot ieşi cât mai curând. 

— Nu te grăbi, Don Tadeo. Acum eşti lipsit de puteri. Dacă faci 

numai câțiva paşi în stradă, cazi, spre a fi ridicat de agentii forței 
publice. Şi îți jur că de astă dată nu mai intervin. 

— Şi cine-ti spune, Doamnă, că nu prefer mai curând plăcerea 
de a mai fi executat odată, decât aceia de a mă afla cu d-ta? 

— Ascultă-mă, Don Tadeo. Soarta ne-a pus iar față în față. Dacă 
mai trăieşti încă, asta e mulțumită aurului cu care i-am cumpărat 
pe soldaţii care trebuiau să te omoare. Ne vom despărți acum 
pentru a nu ne mai vedea, apoi, toată viața. Îmi datorezi viața 
trebuie aşadar sá mă asculti. 

— De ce mi-ai salvat viața? Mă cunoşti prea puţin, dacă crezi c- 
o să mă induiosezi cu lacrimile d-tale. Prea mult timp ţi-am fost 
sclav. Azi te cunosc, LINDA, ibovnica generalului Bustamente şi n- 
ai ce să aştepţi de la mine. Nu-ţi voi răspunde. Te-am iubit atunci 
când ai fost fecioară curată şi neprihănită, atunci când te numeai 
simplu Maria, dar pe Linda, curtezana nereusitá, pe această femeie 
care are semnul lui Cain pe frunte, pe creatura asta mizerabilă n-o 
cunosc. Înapoi, doamnă, nu e nimic comun între d-ta şi mine. 

Femeia îl ascultase, tremurând de furie şi ruşine. Când el 
încetă, ea îi strânse brațul cu putere, apropiindu-şi obrazul de al 
lui. 

— Ai spus totul? Nu mai ai nimic să adaugi? 

— Nimic, doamnă, răspunse el dispretuitor. Cheama-ti asasinii 
dacă poftesti; sunt gata să-i primesc. 

Şi, indiferent, se lăsă să cadă pe pat. 

Cap. 7 
Sot si sotie 


Dona Maria, cu toatá noua si usturátoarea insultá primitá, nu 
deznădăjdui. 

Din nenorocire, Dona Maria nu şi dăduse niciodată osteneala să 
studieze pe omul pe care-l sedusese şi pe care frumusețea ei îl 
subjugase. Don Tadeo nu fusese în ochii ei decât un sclav supus, 
aşa că ea nu putea să-l ghicească puternica energie care făcea 
temelia caracterului său de neînvins. 

Chiar povestea dragostei lor, era o dovadă a acestei energii de 
fier. 

Dona Maria, în vârstă atunci de 14 ani, locuia împreună cu 
tatăl ei, într-o hacienda în apropiere de Santiago. Mama ei murind 
la naştere, fusese crescută de o mătuşă, care nu lăsă pe nici un 
amorez să dea târcoale nepoatei sale. Pe Don Tadeo nu-l iubise 
niciodată: prin el putea doar să scape de viața plicticoasa de la 
tara şi cicălelile mátusi. 

Don Tadeo, orbit de pasiunea sa, suportă fără să se plângă, 
jugul femeiei iubite, dar într-o zi, când i se luă ceața de pe ochi, 
măsură, cu groază, adâncimea prăpastiei în care-l aruncase 
această infernală creatura. 

De la Maria căpătase o fetiță, un heruvim blond, acum în vârstă 
de 15 ani, pe care-o adora. De aceia de aproape 4 ani se despartise 
de nevastă-sa, pentru a i da fetei o educaţie aşa cum se cuvenea, 
întrucât Linda se lansase într-o viață de scandaluri. 

Într-o zi Don Tadeo se infátisá acasă la nevastă-sa şi fără sá 
spună o vorbă îşi ,rápi” fiica. Trecuseră 10 ani de atunci şi 
curtezana nu-şi mai revăzu copilul. Şi atunci un simțământ nou se 
zămisli în sufletul acestei femei. Nici ea nu-şi dădea seama de el, 
voia însă, neapărat să-şi revadă copilul. 

Toate stáruintele ei fură zadarnice. Tadeo rămase mut şi surd. 
El luase, atâtea măsuri încât toate încercările Mariei de a-şi regăsi 

fiica, rámaserá fără rezultat. 

— Aştept, făcu Tadeo. 

— Pe cine? 

— Pe asasinii care aşteaptă fără îndoială semnul d-tale, în caz 
că nu-ți voi spune unde îţi este fiica. 

— Don Tadeo, se poate oare să ai despre mine o astfel de părere 
urâtă? Cum poți să crezi că după ce te-am salvat, le-aş putea da 
pradă călăilor d-tale? 

— Mai şti păcate? răspunse el, ironic. Inima femeilor e o 
prăpastie pe care niciodată nu o va putea măsura un bărbat. 

— Don Tadeo, ştiu că nu merit mila d-tale, dar eşti gentilom şi 
dacă, salvându-ți viața nu-ți merit stima, cel puțin mila d-tale o 
cersesc! 

— Ai dreptate. lartă-mă că în primele clipe am spus oarecare 
cuvinte, dar mi-a fost cu neputinta si mă stăpânesc. Îngăduie-mi 
deci să-ți mulțumesc pentru cele ce ai făcut pentru mine şi să má 
retrag. 

Făcu o plecăciune batjocoritoare femeii şi voia sá se apropie de 
uşa salonului. 

— Un cuvânt, doar, spuse Linda. 

— Vorbiti, doamna! 

— Esti hotárát sá nu-mi spui unde se aflá fiica mea? 

— A murit! 

— Moartă! striga ea, înspăimântată. 

— Pentru d-ta, da, răspunse el, surâzând rece. 

— Îţi propun deci un târg. 

— Un târg? 

— Da. 

— Ideea mi se pare foarte originala. 

— Ascult, dar vezi că timpul trece şi... 

El se aşeză, surâzător, într-un fotoliu, parcă ar fi fost în vizită la 
vreun prieten. 

— Don Tadeo, de 10 ani de când ne am despărțit, multe lucruri 
s-au întâmplat! 

— Da, răspunse el politicos. 

— Nu-ţi voi vorbi de mine, căci viața mea îţi e cunoscută. 

— Foarte puţin. 

Ea îi arunci o privire de fiară. 

— Voi vorbi deci de d-ta. 

— De mine? 

— Dă, de d-ta, al cărui patriotism şi idei politice nu-ţi absorb tot 

timpul ca sá nu ti tăgădui câteva clipe pentru bucurii şi emoții mai 
intime. 

— Ce vrei să spui? 

— Şti perfect despre ce e vorba. 

— Doamna! 

— Obosit de iubirile trecătoare ale femeilor de teapa mea, cauţi 
într-o inima neştiutoare de fată emoțiile pe care celelalte femei nu 
ti le-au dat; într-un cuvânt, esti îndrăgostit de o fată, demnă să-ți 
fie soţie. Din fericire şi eu trăiesc! 

Don Tadeo fixa asupra femeii sale o privire adâncă. 

— Cum, şti...? Ai aflat?... întrebă cu uimire foarte bine jucată. 

— Numele el este Rosario del Valle, răspunse ea, bucuroasă de 
aşa zisul efect ce-l constată la Tadeo. Toată lumea ştie şi toată 
lumea vorbeşte de asta în Santiago! Dar mie puţin îmi pasă. Da-mi 
înapoi fata şi fă ce vrei! 

— Îţi spun că te inseli. 

— La ora asta, făcu mai departe Maria rece, această femeie se 
află în mâinile agenţilor mei! 

— Ce înseamnă asta? strigă el, agitat. 

— Am răpit-o. Peste câteva clipe ea va fi aici. Dacă nu-mi spui 
unde e fiica mea, sau nu mi-o dai înapoi... 

— Ce-o să faci? întrebă Tadeo, încrucişându-şi braţele pe piept. 

— Am s-o ucid! 

Don Tadeo izbucni într-un râs nervos, care o inghetá de spaimă 
pe curtezană. 

— Ai s-o ucizi? Ucide-o deci! Şi acum cheamaá-ti călăii! 

Linda sări că o leoaică rănită şi deschizând o uşă, strigă: 

— Intratii! 

În prag apărură cei doi oameni care-l aduseseră pe Tadeo. 
Fiecare avea un pumnal în mână. 

— Acum vă recunosc, spuse gentilomul celor doi oameni care 
stăteau amenintátori spre dânsul. 

CAP. 8 


Inimile intunecate 


Asa precum am vázut, multimea se risipise indatá dupá 
executarea patriotilor. Fiecare ducea, în fundul inimei, nădejdea de 
a răzbuna într-o zi, viețile atât de nobil căzute pe altarul patriei. 

Totuşi, piața nu era atât de pustie, pe cât părea. Câţiva oameni, 
strânşi, în mantalele lor şi cu borurile pălăriilor lăsate peste ochi, 
se grupaseră nu departe, discutând cu insufletire şi aruncând 
priviri temătoare în jurul lor. Erau câţiva din partidul patriotilor. 
Cu toată spaima ce domnia asupra oraşului, obtinuserá de la 
arhiepiscopul de Santiago, foarte devotat partidului liberalilor, ca 
tovarăşii lor căzuți sub gloanţe să capete un mormânt demn de ei. 

Nimic nu le scăpase din dramă lugubră ce urmă după execuție. 

Văzuseră pe Don Tadeo sculându-se ca o fantoma, de pe movila 
de cadavre, auzi a cuvintele pe care le pronuntase şi voiau tocmai 
să se îndrepte spre dânsul, când deodată apărură cei doi 
necunoscuți care luară cadavrul cu ei. 

Această răpire, a unui om pe jumătate mort, îi uimi în cel mai 
mare grad. După ce schimbară câteva cuvinte, doi dintre ei 
începură să-i urmărească pe cei doi necunoscuți, spre a cunoaşte 
probabil scopul răpirii, în timp ce ceilalți, în număr de 12 înaintau 
spre mijlocul pieței. 

Se aplecară asupra corpurilor întinse la picioarele lor, 
nădăjduind că scăpase şi altul dar cele nouă victime erau moarte 
de-a binelea. Văzând că nimeni nu mai mişcă, un om se depărta de 
grup şi bátu la una din porțile catedralei. 

— Cine-i acolo? întrebă o voce. 

— Acela pentru care noaptea nu e întunecoasă, răspunse omul 
care bătuse. 

— Ce vrei? 

— Nu e scris: bate si ti se va deschide? 

— Patria! răspunse vocea dinăuntru. 

— Sau răzbunarea! 

Poarta se deschise şi apăru un călugăr. 

Gluga îi acoperea trăsăturile fetii. 

— Ce vor „Inimile întunecate”? 

— O rugăciune pentru fraţii lor morți! 

— Întoarcere la aceia care te-au trimis: vor fi satisfácuti. 

— Mulţumesc! răspunse necunoscutul şi după ce se înclină 
înaintea călugărului, se înapoia la tovarăşii săi. 

În timpul lipsei sale, aceştia depuseseră cadavrele pe nişte 
brancarde ascunse sub arcadele pieței. 

Peste câteva minute, o lumină strălucitoare inundă piața. Se 
deschisese catedrala. Se zărea interiorul luminat şi prin poarta 
principală se văzu un lung şir de călugări. Fiecare din el ţinea o 
lumânare în mână; psalmodiau liturghiile morţilor. 

În aceiaş clipă uşile palatului guvernamental se deschiserá ca 
prin farmec şi un escadron de lanceros, în fruntea căruia se afla 
generalul Bustamente, înainta spre procesiune. 

Când călugării şi soldații fură față în față toată lumea se opri, ca 
la comandă. Cei doisprezece necunoscuți, grupați în jurul fântânei 
care făcea centrul pieței, aşteptau cu nerăbdare deznodământul 
acestei scene. 

— Ce înseamnă procesiunea aceasta? întrebă generalul. 

— Înseamnă, răspunse un călugăr, că am ridicat victimele dvs. 
şi acum vrem sá ne rugăm pentru el. 

— Cine sunteți voi? 

— Eu, răspunse călugărul trăgându-şi gluga de pe cap, sunt 
arhiepiscopul de Santiago, primatul Statului Chili, învestit de Papa 
cu puterea de a lega şi dezlega pe pământ! 

În America spaniolă, totul se încovoaie fără şovăială înaintea 
religiei lui Christos. Singura putere supremă cu adevărat 
atotputernică, este aceia a preoților. Nimeni, oricât de ridicat i-ar fi 
rangul sau social, nu încearcă sa lupte contra lor: Ştie că va fi 
distrus. 

Generalul incruntá din sprincene; se lovi peste frunte, dar fu 
constrâns să se declare învins. 

— Monseniore, iertati-má. În timpurile acestea tulburi, de 
discordie civilă, confunzi uneori prietenii cu vrájmasii: nu ştiam că 
Înălțimea Voastră a poruncit rugăciuni pentru cel căzuţi şi că 
doriți în persoana să vă achitati de această misiune. Mă retrag. 

Patrioti, între timp, se ascunseseră îndărătul aripilor pieţei. 
Mulțumită întunericului, nu fuseseră văzuți de general. De îndată 

ce acesta dispáru, la un semn al arhiepiscopului, toate cadavrele 
fură duse înlăuntrul catedralei. 

— Feriti-vá de acest om, monseniore, murmură unul din 
necunoscuți, la urechea arhiepiscopului. Retrágándu-se, v-a 
aruncat o privire de tigru. 

— Frate, sunt gata să sufăr orice chin, răspunse preotul. 

Serviciul începu. De îndată ce se sfârşi patriotii se retraseră, 
după ce multumirá călduros arhiepiscopului pentru creştineasca 
lui purtare, față de frații lor morți. De abia făcură câțiva paşi în 
strâmta uliţă, că doi oameni se ridicară de dindărătul unui car 
răsturnat şi apropiindu-se de ei, şoptiră cu o voce scăzută! 

— Patria! 

— Răzbunarea! 

Cei doi oameni înaintară. 

— Ei, ati aflat ceva? întrebă unul necunoscuţi, care părea să fie 
şeful. 

— Tot ce ne-a fost cu putinţa să ştim. 

— Unde a fost transportat Don Tadeo? 

— La Linda acasă. 

— La ibovnica generalului Bustamente! Prieteni, să ştiţi că e în 
primejdie de moarte. Îl lăsăm să fie asasinat fără a încerca să-l 
salvăm? 

— Ar fi o laşitate! 

— Cum ne putem introduce în casă? 

— Nimic mai uşor: zidurile gradinei sunt foarte joase. 

— Atunci să nu mai pierdem vremea! 

Patriotii începură a alerga, din toate puterile spre cartierul 
Canadilla, acolo unde se afla casa Lindei. Peste puţin ajunseră dar 
nici o rază de lumină nu străbătea prin ferestre: casa părea pustie. 

Necunoscutii săriră în grădină, apoi se apropiară cu paşi de lup 
de o mică ferestruică, prin care străbătea o luminitá aproape 
invizibilă. Erau la o depărtare de câțiva paşi de această ferestruică, 
când, deodată, zgomotul unei lupte ajunse la urechile lor: un 
strigăt groaznic, răsună urmat apoi de înjurături şi blesteme. 

Sărind ca nişte sacali, necunoscutii, care îşi acoperiră fața cu 
câte o mască de catifea neagră, sparseră fereastra care zbură în 
mici fărâme ti se găsiră fii salon. Era şi timpul! 

Cu un taburet Don Tadeo spărsese capul unui bandit, care 
acum agoniza la pământ, al doilea bandit însă, îl ţinea cu putere 
sub genunchi şi tocmai voia să-i împlânte un pumnal în piept. 

Cu un foc de pistol, unul din necunoscuţi îi zbură creierii şi 

mizerabilul se rostogoli la pământ, lângă tovarásul său; care-şi da 
ultimul suspin. 

Don Tadeo se ridica repede de jos. 

— Credeam c-o sá mor! Vá multumesc, Caballeros! 

Curtezana, cu trăsăturile contractate de ură, privea cu 
nedumerire spre mascatii care intraserá in salon. Era atát de 
sigură de răzbunarea ei si uite acum! 

— Fără supărare, doamnă, spuse Don Tadeo batjocoritor. Sunt 
sigur că imaginația d-tale va găsi vreun mijloc de revanşă! 

— Nădăjduiesc. 

— Puneti mâna pe dânsa, porunci şeful mascatilor, legati-o bine 
de pat şi bágati-i un cálus în gură. 

— Nebunilor, stiti cine sunt eu? 

— Pentru oamenii cumsecade, sunteți o femeie fără nume. 
Libertinii v-au dat numele de Linda şi sunteți ibovnica generalului 
Bustamente. Vedeţi, asa dar că vă cunoaştem!... 

— Bágati de seama! Cine mă insulta, nu rămâne nepedepsit! 

— Nu vá insultam, dar vrem să nu ne cásunati, deocamdată, 
nici un rău. Va vom judeca peste câteva zile! 

— Să ma judecaţi? Pe mine? Dar cine sunteți dvs.? 

— Cine suntem? Bine... aflați dar... suntem „Inimile 
întunecate”! 

La auzul acestor cuvinte, femeia fu cuprinsă de un tremur 
puternic şi făcu câțiva paşi îndărăt, în prada unei spaime grozave. 

— Doamne, sunt pierdută! şi căzu fără cunoştinţă. 

La un gest al şefului, un mascat o legă de piciorul patului; apoi 
îi băgă un căluş în gură. 

Curând toți prăsiseră casa, ducându-l si pe Tadeo cu ei, fără să 
se sinchisească de cele două cadavre rămase în urma lor. 

Înainte de a pleca, şeful lăsase pe masă un pergament, în care 
înfipsese un pumnal. 

Pe pergament erau mâzgălite aceste cuvinte de strasnica 
semnificaţie: 


„Trădătorul Bustamente are un răgaz de 93 de zile. 


Inimile întunecate”. 

CAP. 9 


În stradă 


În strada, la un semn al şefului, mascatii se risipiră în diferite 
direcții. 

Şeful se întoarse apoi spre Don Tadeo. 

Acesta, slăbit de sângele pierdut şi de lupta sa de mai adineauri, 
se sprijinise de zidul casei, pe jumătate leşinat. 

Incidentele din noaptea asta îi tulburau creierul. Necunoscutul 
îl examină timp de câteva minute, apoi, apropiindu-se de el, îi puse 
mâna pe umăr: gentilomul tresări ca şi cum ar fi primit o comotie 
electrica. 

— Ei, ce-i Don Tadeo? De abia intrat în luptă şi îți şi pierzi 
curajul? 

Rănitul scutură, trist, din cap. 

— D-ta, căruia niciodată furtunile revoluționare nu i-au 
încovoiat fruntea, D-ta, care în împrejurările cele mai grele erai cel 
mai viteaz? lată-te acum galben şi abătut, fără credinţă în prezent, 
fără speranță în viitor, fără putere şi fără curaj în fața 
amenințărilor unei femei! 

— Femeia aceasta e un diavol! 

— Dă o încolo! Uită ura aceasta şi aminteste-ti doar cine eşti! Fii 
la înălțimea misiunii care ţi-a fost impusă! 

— Ce vreţi să spuneţi? 

— Crezi oare că Dumnezeu, care te-a scăpat, astă noapte de la o 
moarte sigură, n-are planuri în privința d-tale? Frate, viața asta 
care ţi-a fost înapoiată, nu-ți mai aparține d-tale, ci Patriei! 

Urmă o clipă de tăcere. 

Don Tadeo părea în prada unei adânci deznădejdii. 

— Dumnezeu mi-e martor că singura mea dorință, singura meu 
fericire, ar fi să-mi văd tara liberă. Dar d-ta ştii că din sclavi nu 
poți face cetățeni liberi. Slugărnicia distruge moralul, murdareste 
sufletul şi degradează inima. Multe generaţii vor trece, până ce 


31 


locuitorii vor fi apti sá formeze un popor. 

— Cu ce drept judeci planurile Providentei? Cu cát o victorie e 
mai mare, cu atáta e si cáderea mai teribila! 

— Cine esti d-ta care sti sá vorbesti atát de frumos? Cine 1ti dá 
dreptul să-mi vorbeşti astfel? Cine esti? 

— Ce-ti pasa cine sunt? 

— Totusi. 

— Sunt acela care ti-a salvat viata acum cáteva minute. Asta sá- 
ti ajungă. 

— Nu, d-ta îți ascunzi trăsăturile sub o mască. Vreau sá te 
cunosc. 

La aceste vorbe, necunoscutul îşi smulse masca şi razele lunii 
luminară un obraz cu trăsături hotărâte şi accentuate. 

— Don Gregorio Peralta, ştiam eu! strigă rănitul. 

— Eu, răspunse Peralta, care era un tânăr de vreo 30 de ani. Si 
nu pot înțelege de ce şeful Răzbunătorilor este atât de descurajat! 

— De unde şti? Niciodată nu ţi-am spus. 

— D-ta fiind condamnat la moarte, eu am fost ales Rege al 
întunecimilor, în locul d-tale. Moartea te dezleagá de jurământul 
de tăcere impus de frați. Toti am aflat deci că d-ta ne-ai fost şef, că 
d-ta ai făcut din asociația noastră o putere. Slavă Domnului că ai 
scăpat şi-ţi vei putea relua locul pe care încrederea noastră ti l-a 
dăruit. Vei redeveni Regele întunericului! Adu-ti însă aminte că noi 
suntem Răzbunătorii, că trebuie sa fim fără milă pentru noi şi 
pentru alții şi că un singur sentiment trebuie sá ne călăuzească 
sufletele: iubirea de patrie! 

Don Tadeo, ridică, semet, capul. 

— Mulţumesc, Don Peralta pentru frumoasele d-tale cuvinte. 
Don Tadeo nu mai exista, călăii l-au ucis astă noapte. Nu mai 
există decât Regele întunericului, şeful nemilos al Inimilor 
Întunecatei. Nenorocire celuia pe care cerul îl pune în drumul 
meu! Îl voi călca în picioare! De astăzi înainte nu mai sunt un om, 
ci sabia răzbunătoare, îngerul care luptă pentru patrie! 

Trăsăturile atât de nobile şi frumoase ale lui Don Tadeo, se 
insufletisera; ochii săi aruncau scântei. 

— Însfârşit, strigă Don Gregorio vesel, aşa te-am vrut! 

— De acum începe o luptă fără milă, fără crutare, care nu se va 
sfârşi decât cu înfrângerea vrájmasilor noştri. Nenorocire lor! 

— Să plecăm cât mai repede. 

— Unde? Eu sunt doar mort? râse Tadeo. Nici casa nu mai am. 

— Mâine însa, când vrăjmaşii noştri vor auzi că ai înviat, 

desteptarea le va fi groaznica. Máine vor afla cu spaimá cá atletul 
de neînvins, pe care-l credeau praf şi pulbere, e din nou în picioare 
şi gata să reînceapă lupta. Acum, daca vrei, vino la mine. Sau 
poate vrei să ceri adăpost Donei Rosario? 

Don Tadeo, care-l luase pe Don Gregorio de braț, se opri 
deodată tremură din tot corpul şi o sudoare rece îi inundă fața. 

— Doamne, striga el deznădăjduit, am uitat! 

Don Gregorio se sperie de starea în care îl vedea. 

— Ce e cu d-ta? 

— Şarpele asta pe care nu l-am călcat în picioare... mi-a făcut o 
oribilă amenințare. 

— Mă îngrozeşti. Ce e? 

— Din ordinul ei. Dona Rosario a fost răpită astă noapte. Cine 
ştie dacă n-a şi ucis-o până acum?... 

— Ar fi îngrozitor. Ce e de făcut? Cred, să zburăm la Dona 
Rosario! 

— Sunt rănit; de abia că mă pot ţine pe picioare. 

— Când n-o sá mai poți merge o sá te duc eu. 

— Mulţumesc, frate şi Domnul să ne vie în ajutor. 

— Cei doi oameni, sprijinindu-se unul pe altul, se repeziră 
înspre locuința aceleia pe care voiau s-o salveze. 

Cu toată voința şi curajul sau, Don Tadeo simți că puterile îl 
părăsesc. Nu se ținea pe picioare, decât cu mare greutate. 

În acest moment se auzi zgomotul unei galopade, câteva torţe 
scânteiară şi nu departe apăru o trupă de călăreți. 

— Cine sunt oare aceşti călăreți care îşi bat joc de ordonantele 
guvernatorului şi călăresc în noapte? se întrebă Gregorio. 

— Să ne oprim, propuse Don Tadeo. Văd scânteind câteva 
uniforme. Or fi spionii Ministrului de Război. 

— Nu zău, e chiar domnul General Bustamente în persoană! 

— Merge probabil la Linda. 

Călăreții nu mai erau decât la o mică depărtare. Cei doi oameni, 
temându-se de a nu fi surprinşi, se ascunseră într-o strada 
laterală. Generalul şi escorta sa trecu pe lângă ei, fără să-i observe. 

— Sa ne depărtăm, spuse Gregorio. 

Tovarăşul său făcu o sfortare supremă şi cursa reîncepu. 

Mergeau de vreo 10 minute când, deodată auziră zgomot de 
copite. 

— Ce-o mai fi şi asta? Oare toată populaţia din Santiago 
rătăceşte astă noapte prin oraş? 

O voce de femeie se auzi prin noapte. Cerea ajutor. 

— Carajas, se auzi o voce brutala de bărbat, fá-o să tacă. 

Sunetul acestei voci ajunse pána la Don Tadeo si Don Gregorio 
si un tremur infiora mádularele acestora. Stiau acum ce aveau sá 
facă; să-şi dea viața pentru a o scăpa pe aceia care cerea ajutor. 

— Ce-i asta? se auzi o altă voce, oprindu-şi calul. 

În mijlocul drumului se aflau doi oameni care păreau că vor să 
bareze calea călăreților. 

Noii veniți erau în număr de cinci. Unul din el ținea pe sea, 
lângă dânsul, o femeie. 

— Înapoi, altfel e vai vouă! strigă acela care vorbise mai 
adineauri. 

— Nu treceţi mai departe, dacă nu eliberați femeia pe care ati 
răpit-o. 

— Aşa crezi? rânji călărețul. 

— Încearcă atunci! făcu Don Gregorio, inarmándu-si pistoalele, 
gest imitat şi de Don Tadeo, care primise şi el, de la Gregorio, o 
pereche de pistoale. 

— Pentru ultima oară, retrageți-vă! strigă călărețul. 

— Nu. 

— O să trecem atunci peste voi. Înainte! strigă el. 

Cei cinci călăreți, cu sabia în mână se repeziră, în goana cea 
mai mare spre cei doi oameni care nu făcură nici un gest spre a-i 
ocoli. 

CAP. 10 
Spadasinii 


Într-un capitol trecut am văzut cum cei doi frați părăsiseră 
Valparaiso, îndreptându-se spre Chili, ducând ca şi Bias, toată 
averea lor cu dânşii, dar având, asupra filosofului grec marele 
avantaj de a fi plini de speranțe şi iluzii: două cuvinte rari, 
adeseori în viață, n-au aceiaş însemnătate. 

După un drum destul de lung, cei doi tineri se opriseră să 
doarmă peste noapte într-un mizerabil ranch, construit din crengi 
uscate şi noroi, al cărui trist schelet se ridica pe marginea şoselei. 

Locatarul acestei nenorocite cocioabe, un sărman peon, a cărui 
viață se trecea păzindu-şi dobitoacele, le făcu călătorilor o primire 
foarte călduroasă. Fericit că poate să ofere ceva, el împărți bucuros 
cu dânşii bucata sa de charqui — carne uscată la soare — si farina 
tostada — făină prăjită — toate acestea stropite cu câteva păhărele 
de chicha, o băutură destul de proastă. 

Francezii, care erau rupti de foame, sărbătoriră aceste 
mâncăruri necunoscute lor şi după ce se incredintará că şi caii 
căpătaseră alfalfa lor, se culcará pe un musuroi de frunze uscate, 
un pat minunat pentru oameni obositi. 

La răsăritul soarelui, cei doi aventurieri intovárásiti mereu de 
Cesar, care uimit de aceasta noua viață, alerga cu limba scoasă 
după ei, o luară din nou la drum, după ce îşi multumirá gazda cu 
câțiva reali. 

Viața de acum, atât de diferită de aceia pe care o trăiseră până 
atunci, era pentru ei plină de farmece necunoscute. Erau fericiți ca 
nişte şcolari în vacantă. Simteau că trăiesc cu adevărat. 

Între Valparaiso şi Chile era o depărtare de vreo 35 de leghe. 
Şoseaua era frumoasă, largă şi bine întreţinută. Pentru un turist 
era însă foarte monotonă şi lipsită de interes. Vegetaţia e rară şi la 
cea mai mică adiere de vânt se ridică În aer un praf foarte fin. Cei 
câțiva arbori care cresc la o mare distantă unul de altul, sunt 

slabi, rahitici si arsi de vánt si de soare. 

Uneori vezi zburând, la mari înălțimi, ca nişte puncte negre în 
cerul albastru, renumitii condori din Chili, vulturii Anzilor, sau 
păsările răpitoare care îşi caută vreo pradă. 

Pentru tineri noştri eroi. Însă, drumul părea minunat, iar 
călătoria pur şi simplu delicioasă. 

Erau doar în America, călcau doar în picioare pământul Noului 
Continent pe socoteala căruia se istoriseau atâtea întâmplări 
minunate! 

Cei doi tineri, cărora evenimentele politice ale Republicii 
Chiliene le erau cu desăvârşire indiferente şi care nu ştiau, deci, 
cele ce se petreceau, la orele 11 seara se aflau la vreo leghe 
depărtare de Santiago, exact în momentul când cei 10 patrioți 
chilieni cădeau în Placa Mayor, sub gloantele soldaților generalului 
Bustamente. 

— Să ne oprim aici, spuse vesel Valentin: să mai lăsăm caii să 
răsufle. 

— De ce? E târziu. Mai bine înaintăm. Poate mai găsim vreun 
hotel deschis. 

— Uiţi, iubitule, că te afli în America? râse Valentin. La ora asta, 
toată lumea doarme pe aici, iar uşile sunt zăvorite. 

— Ce ne facem atunci? 

— Rămânem aici, dragă! Noaptea e minunată, cerul plin de stele 
şi aerul plin de miresme adormitoare. Ce-am putea dori ceva mai 
bun? 

— Facă-se voia ta, ráse Luis. 

— O sá avem timp sá mai stám si de vorba! 

— Păi de dimineață numai asta facem. Am vorbit de toți si de 
toate, numai despre ce trebuia, n-am vorbit! 

— Lămureşte-mă mai bine. 

— Uite ce-i, frate. Noi nu ştim ce aventuri ne aşteaptă În ţara 
asta necunoscuta, aşa că înainte de a pătrunde în ea, aş mai vrea 
sa stăm putintel de vorba. 

Tinerii uşurară caii de şei şi de căpestre, pentru ca să poată să 
pască mai linistiti şi trântindu-se ia pământ, îşi aprinseră câte o 
țigară. 

— Suntem în America, începu Valentin, în tara aurului, unde, 
cu îndrăzneală şi desteptáciune, în câţiva ani, un om poate să-şi 
agonisească o avere princiara. Tu însă eşti îndrăgostit şi o cauţi pe 
aceia pe care o iubeşti. Foarte frumos! Asta nu poate strica 
planurile noastre... dimpotrivă! 

— Cum asa? 

— Foarte simplu. Dona Rosario, sau cum o mai cheamă, e 
bogată, nu? 

— Fără îndoială. 

— Stai. Să ne înțelegem. Nu e bogata ca la noi, unde faci pe 
nebunul dacă ai 40-50.000 de livre rentă... ci eu înțeleg bogată ca 
aici de zece, sau de douăzeci de ori milionară!... 

— Unde vrei să ajungi? 

— Păi dac-o găsim, pentru că o vom găsi, fireşte că-i vei cere 
mâna, arătând că şi averea ta e egală cu a ei! 

— Uite, la asta nu m-am gândit! 

— Ştiu. Eşti îndrăgostit şi ca mai toți oamenii atinşi de boala 
asta, nu te gândeşti decât la aceia pe care o iubeşti, dar vezi că 
mai sunt şi eu pe aici. lată de ce de câte ori mi-ai vorbit tu de 
dragoste, eu ţi-am vorbit de avere. 

— Şi cum am putea face avere? 

— Însfârşit, al nostru eşti! râse Valentin. 

— Nu cunosc nici un meşteşug, mărturisi Luis. 

— Nici eu. Nu te speria însă. În viaţă reusesti mai întotdeauna 
în chestiunile pe care nu le cunoşti! 

— Ce facem atunci? 

— Am sá mă mai gândesc, dar baga-ti bine în cap că am pas 
piciorul într-o ţară cu totul altfel decât aceia pe care am părăsit-o. 
Aici moravurile şi obiceiurile sunt cu totul anapoda. 

— Adică? 

— Adică, trebuie să uiţi cine esti şi ce-ai învățat, pentru ca sá 
nu-ți amintesti decât de un singur lucru; că vrem să facem avere! 
Prin mijloace cinstite? 

— Nu cunosc altele, răspunse Valentin serios. Şi nu uita, frate, 
că ne aflăm într-o țară unde onoarea nu e la fel ca în Europa. 
Unele lucruri care nouă ni s-ar părea ilegale, aici sunt în mare 
cinste. M-ai înțeles, nu? 

— Aproape. 

— Acum inchipuieste-ti că ne aflăm într-o ţară duşmană nouă. 
Să procedăm în consecință. 

— Dar? 

— Vrei să te însori cu aceia pe care o iubeşti? 

— Má mai întrebi? 

— Atunci, nu uita: de câte ori ni se va infátisa vreun prilej, nu-l 
lăsa să scape! 

— Aşa voi face. 

— Si poate vom fi nevoiti sá ne schimbam si numele! Asta-i tot 
ce voiam să-ți spun. 

În momentul când intrară în Santiago, orologiul de la Cabida, 
suna miezul nopții. 

Străzile erau întunecoase şi pustii. 

— Totul doarme, spuse Luis. 

— Daca n-om găsi vreo uşă deschisă, vom dormi şi sub cerul 
liber. 

În acest moment doua focuri de revolver răsunară la o mică 
distanță, apoi se auzi zgomot de copite. 

— Înainte! strigă Valentin. 

Îşi înfipseseră pintenii în burtile cailor, care se repezirá în goana 
cea mai mare spre locul unde desigur se dezlántuia o lupta. 

Sosiră într-o uliţă ingusta, în mijlocul căreia doi oameni, pe jos, 
luptau contra cinci călăreți. 

— Să sărim în ajutorul celor slabi, strigă Valentin. 

— Curaj, domnilor, strigă Luis, venim în ajutorul dvs. 

Era şi timpul. 

Un minut mai târziu şi Don Gregorio şi prietenul sau ar fi căzut 
înfrânți de numărul vrăjmaşilor lor. 

Sosirea francezilor schimbă cu totul situația. 

Cei doi tineri traseră în acelaş timp şi doi călăreți goliră şeile: al 
treilea fu dat peste cap de Don Gregorio şi îşi sfârşi viața sugrumat 
de colții lui Cesar. 

Cei doi supraviețuitori, aruncară prizoniera cât colo şi o luară la 
sănătoasa. 

Tânăra femeie era leşinată. 

Don Tadeo, sprijinit de zidul unei case, era şi el pe punctul să-şi 
piardă cunoştinţa. 

Valentin apucă de căpăstru caii banditilor căzuţi în luptă. 

— În şea, domnilor! spuse el, adresându-se celor doi gentilomi. 

Luis descălecase şi dădea îngrijiri femeiei rănite. 

— Nu ne parásiti, spuse Don Gregorio suntem înconjurați de 
duşmani! 

— Fiți fără teamă, spuse Valentin, mai suntem şi noi pe aici! 

— Mulţumesc, dar acum vă rog să-mi ajutaţi să-l urc pe cal pe 
prietenul meu, care e rănit. 

Îndată ce fu urcat pe cal, don Tadeo declară că puterile l-au 
revenit şi deci un trebuiau să se îngrijească de el. 

Don Gregorio o ridică, lângă dânsul, pe femeia care era încă 
leşinată. 

— Domnilor, spuse el, nu-mi rămâne decât sa vă mulțumesc, 
daca treburile dvs. nu vă îngăduie sa mai rámáneti cu noi. 

— Caballeros, suntem cu totul la dispoziția dvs. 

— Nu vă părăsim până nu vom şti că sunteți în siguranţă, 
adaugă contele. 

Don Gregorio se înclina. 

— Atunci după mine şi nu vă crutati caii. E vorba de capul dvs. 

Cei patru călăreți o porniră cu repeziciune de fulger. 

— Nu prea ne pierdem vremea la Santiago, nu-i aşa? întreba 
Valentin. 

— Vom vedea! răspunse Luis. 

În timpul luptei, nici o fereastră nu se deschisese şi nici o 
lumină nu sfredeli întunericul nopţii; oraşul părea părăsit. În 
liniştea nopții nu se auzea decât zgomotul copitelor cailor care 
duceau pe cei patru călăreți. 

În momentul când aceştia trecurá prin fața Catedralei din Piaţa 
Mayor, orologiul suna orele trei dimineaţa. Don Tadeo nu-şi putu 
retine un oftat de uşurare, văzând locul unde cu câteva ore mai 
înainte, scăpase de la o moarte atât de sigură. 

CAP. 11 


Generalul Don Pancho Bustamente 


Don Tadeo ghicise foarte bine, atunci cánd spusese cá 
Generalul Bustamente se duce la amanta sa. 

Chiar la Linda se ducea. 

Ajungând înaintea uşii locuinței ei, un călăreț din escortă 
descălecă şi bătu. Dar nimeni nu răspunse. La un semn al 
generalului, soldatul bătu şi mai tare. Mereu aceiaş linişte. Nimic 
nu mişca înlăuntrul casei. Această linişte era cu atât mai ciudată 
cu cât vizita generalului fusese anunțată. Trebuia doar să fie 
aşteptat. 

— Ce se petrece pe aici? gândi el. Diego ia mai bate odată! 

lar mai bătu soldatul, degeaba însă. 

Don Pancho încrunta din spráncene. Presimtea o nenorocire.. 

— Sfárámati usa! porunci el. 

Porunca fu executată în câteva secunde şi generalul intră în 
casă, urmat de escorta sa. 

— Bágati de seamă! spuse generalul brigadierului care comanda 
escorta. Pune santinele peste tot şi vegheati bine cât timp eu voi 
scotoci prin casă. 

După ce dădu aceste ordine, generalul luă în fiecare mână câte 
un pistol şi urmat de câţiva lanceros pătrunse în casă. 
Pretutindeni domnea o tăcere de moarte. Generalul vizită câteva 
apartamente şi ajunse în fața unei uşi, prin deschizătura căreia se 
vedea un firicel de lumină. Îndărătul ei se auzeau gemete 
înfundate. Cu o lovitură năprasnică de picior un lanceros deschise 
uşa şi generalul intră. Un spectacol ciudat se oferi ochilor săi 
uimiti: Dona Maria, cu un căluş în gură era legală fedeles de 
piciorul patului, stropit, cu sânge. 

Mobilele erau rásturnate una asupra alteia: două cadavre 
întinse într-o băltoacă de sânge, făceau să se ghicească, că acest 
salon fusese teatrul unei lupte înverşunate. 

După ce cadavrele fură scoase afara, generalul porunci să fie 
lăsat singur. De îndată ce soldaţii se îndepărtară, el închise uşa 
salonului şi apropiindu-se de Linda se grăbi să-i deznoade 
legăturile. 

Era leşinată. 

Întorcându-se să-şi puie pistoalele pe o masă, el se dădu înapoi, 
cu uimire, aproape cu spaimă, chiar în masă era împlântat un 
pumnal. 

Spaima lui nu tinu decât o clipă, căci apucând cu precauţie 
pumnalul, citi conţinutul biletului, apoi, cu o nestăpânită furie 
făcu hârtia în mici bucățele. 

— Sangre de Dios! Până când îşi vor bale joc demonii aceştia de 
mine? Au uitat că nu-i crut pe aceia care îmi cad în mâna? 

— Numai că ei se salvează! auzi el o voce care-l făcu să tresară. 

Linda îl fixa cu ochii unei leoaice rănite. 

— Slava Domnului că ţi-ai revenii, spuse el cu emoție. Te simți 
acum în stare să-mi spui ceea ce s-a petrecut? 

— S-a petrecut o scenă teribila, Don Pancho: Amintirea acestei 
scene mă îngheaţă şi acum de spaimă. 

— Te simți destul de tare ca să-mi istoriseşti totul? 

— Nădăjduiesc. Ascultă-mă cu atenţie Don Pancho, căci cele ce 
ti voi spune te privesc mai curând pe d-ta decât pe mine! 

— Vorbesti oare de amenințarea ce mi s-a făcut? 

— Nu ştiam despre această amenințare, dar acum ascultă-mă, 
căci vreau o răzbunare răsunătoare. 

Şi Linda povesti generalului, în cele mai neînsemnate 
amănunte, tot ce se petrecuse între dânsa si Don Tadeo; cum 
„Inimile întunecate” i-l scoaseră din mâini şi amenințările pe care i 
le făcuse, părăsind-o. Dar cu talentul pe care-l au numai femeile, 
ea ştiu sá se dezvinováteascá de toate. Salvarea lui Tadeo, o 
explică prin nepriceperea soldaților însărcinați să-l ucidă. 

Mai departe îl lămuri pe general că Tadeo, bănuia că ea fusese 
probabil aceia care făcuse ca să fie încarcerat şi de aceia se 
introdusese în casa ei, unde se afla singura, întrucât îngăduise, 
tuturor servitorilor să ia parte la o serbare. 

Nici o clipă măcar, Bustamente nu puse la îndoială bunii 
credința amantei sale. Starea în care o găsise, învierea din morți a 
dușmanului său, toate acestea îi turburau atâta creierul, încât nici 
cea mai mică urma de bănuială nu-i trecu prin cap. 

Începu să se plimbe prin camera, făcând mii şi mii de planuri 
pentru a pune mâna pe Don Tadeo şi al distruge „Inimile 

întunecate”, pe care mereu îi găsea în drumul său, stricându-i 
planurile şi alunecându-i ca nişte țipări, printre degete. 

Revenirea lui Tadeo va insufla puteri noi patriotilor si va 
complica încurcăturile politice, căci ex-condamnatul la moarte era 
un om hotărât, care ştia să dezlántui un război inversunat. 

Simtea că merge pe un vulcan si nu ştia cum să demaste un 
asemenea vrăjmaş care complotează în umbră. Îşi dădea seama 
doar ce efect va avea povestirea ei. Pentru ca cititorii noştri să 
cunoască, cât mai bine acest ciudat personaj, care are un mare rol 
în cele ce vor urma, ne vom îngădui sa spunem doua cuvinte 
despre el: 

Generalul Don Pancho Bustamente, care a lăsat în Chili o 
reputație de cruzime atât de teribila, încât fusese poreclit EL 
VERDUGO - călăul - era un om de vreo 35-36 de ani, deşi părea 
de 50. Talia lui înalta, bine pronunţată, anunța o mare putere 
corporală. Purta o bogată uniforma, plină de fireturi. 

Simplu soldat la început, printr-o purtare exemplara şi datorită 
însuşirilor sale, înaintase din grad în grad, până ajunse general. 
Nu de mult fusese numit Ministru de Război. Curând se dezlántui 
împotriva lui invidia celor care nu-l egalau şi generalul, în loc să 
dispretuiascá aceste porniri, nedându-le nici o atenţie, începu un 
sistem de asuprire şi cruzime de nedescris. Stăpânit de o mare 
ambiţie, toate mijloacele îi păreau bune pentru a-şi atinge tainicul 
său scop, adică să răstoarne guvernul, Republicii Chili, a Boliviei 
şi a Araucaniei reunite, pentru că să formeze pe urmă un singur 
Stat, al cărui şef să fie el. Scopul era însă greu de atins, deoarece 
în drumul său semănase atâta ură. Încât, cu cât se credea el mai 
aproape de ţintă cu atâta se depărta de ea. 

Sistemul de teroare, în loc sá intimideze populația, o impingea, 
dimpotrivă la răscoale. Se formară mai multe asociații secrete. Una 
dia ele, cea mai puternica, aceia a „Inimilor întunecate”, aruncase 
în jurul său fire nevăzute, în care îl strânseseră ca într-o capcana. 

Ştia bine că, dacă nu grăbeşte deznodământul, era pierdut. 

După o lungă tăcere, generalul lângă Linda. 

— Al răbdare, ne vom răzbună! 

— Răzbunarea mea a şi început, răspunse Linda cu 
amărăciune. 

— Cum aşa? 

— Am dat ordin ca Dona Rosario del Valle, femeia pe care Don 
Tadeo o iubeşte, să fie răpită! 

— Ai făcut asta? 

— Da si peste 10 minute va fi aici. 

— Vrei să vii aici? 

— Ba de loc: se spun ca bunii Pehuenches iubesc mult femeile 
albe: o voi trimite peşcheş acolo. 

— Dar poate cât omul căruia i-ai încredințat această însărcinare 
te trădează? 

— Cu neputinţă, surâse ea, omul acela îl uráste pe Don Tadeo şi 
astfel se răzbuna şi el! 

În acest moment în camera de alături auziră paşi şi îndată 
apăru un bărbat, în pragul salonului. 

Obrazul lui era galben, iar vestmintele sfâşiate şi în dezordine, 
erau pătate cu sânge. 

— Ei? întrebă ea, foarte neliniştită. 

— Totul a fost degeaba. 

— Ce vrei să spui? strigă Linda. 

— Eram cinci, aşa că am putut-o răpi foarte uşor pe senorita 
Rosario. Deodată însă am fost atacați de patru diavoli ieşiţi nu ştiu 
de unde. 

— Şi nu v-aţi apărat, întrerupse Bustamente. 

Banditul arunca asupra generalului o privire rece şi urmă 
netulburat: 

— Trei sunt morți, Şeful şi cu mine suntem răniți! 

— Şi fata? întrebă Linda, mánioasa. 

— Ne-a scăpat. Englezul mă trimite însă la dvs. ca să vă întreb 
dacă mai trebuie s-o răpim pe Dona Rosario? 

— Vrea să mai încerce odată? 

— Da. Şi de data asta e sigur că va reuşi, dacă şi condiţiile vor fi 
aceleaşi. 

Un surâs de dispreț alunecă pe buzele curtezanei. 

— Spuneti-1, că nu numai că-i voi da cele 100 de uncii 
făgăduite, dar va mai căpăta încă o sută. 

Se ridică de pe scaun; merse la o mobilă de unde luă un sáculet 
şi aruncându-i omului, spuse: 

— Aici are o jumătate din suma făgăduită; dacă reuşeşte, capătă 
şi cealaltă jumătate. 

Omul făcu o plecăciune. 

— Juanito, după ce sfârşeşti cu englezul vii îndărăt: voi avea 
poate nevoie de d-ta. Haide acum pleacă: 

Banditul se depărta. 

— Cine-i omul acesta? întrebă generalul. 

— Un oarecare pe care l-am scăpat de la moarte acum câțiva 

ani. Mi-e devotat cu trup si suflet. 

— Nu prea-mi plac ochii lui. 

Linda inaltá din umeri. 

— Te feresti de toatá lumea. 

— E singurul mijloc ca nimeni sá nu ne poată înşela. În tot 
cazul, uite că răpirea a dat greş. 

— Răbdare!... Acum spune-mi dacă ai şi d-ta vreun plan? 

Generalul se ridică. 

— Da, încep o luptă pe viață si pe moarte fără crutare. Sângele 
duşmanilor mei va curge în valuri pe tot teritoriul Republicii. 
„Inimile întunecate” mi-au dăruit 93 de zile? Ei bine, ridic mănuşa. 

— Da, ai dreptate, trebuie sa sfârşim odată cu mizerabilii 
aceştia. Vreau o răzbunare sângeroasă: 

— Va fi. Dacă pierd, îmi voi pierde capul! Dar află ca am găsit 
mijlocul pe care-l căutam spre a-i prinde în lat!... Să-i lăsăm 
deocamdată aşa... deşteptarea le va fi teribilă!.. 

Şi salutând-o pe Linda, foarte respectuos, generalul se retrase. 

— Îţi las câţiva soldaţi care sá te păzească până îţi vin servitorii 
acasă, spuse el, ieşind. 

— Îţi mulțumesc, răspunse curtezana. 

Gând soarele răsări, Linda încă nu adormise, gândurile ei 
rătăceau mereu. Doar trăsăturile fetii îi erau mai insufletite: un 
surâs sinistru îi flutura pe buze, iar ochii aruncau scântei. 

Deodată se ridică şi îşi trecu mâna peste frunte. 

— Şi eu voi reuşi! strigă ea, cu un accent de triumf. 

Cap. 12 
Spionul 


Peste 10 minute, cei patru călăreți ieşeau prin porțile oraşului. 
Goana lor deveni şi mai puternică pe larga şosea ce ducea spre 
Taica. 

— Ei bătu-ne-ar norocul, glumi Valentin. Intrăm în oraş printr-o 
poarta, ca să ieşim prin alta. Pe cât se pare, nu ne va fi dat să 
cunoaştem şi noi capitala. 

Timp de o ora, atâta cât tinu aceasta goană nebuna, cei 4 nu 
schimbară nici o vorbă. În lumina razelor searbăde ale lunii, 
arborii defilau pe marginea şoselei, parcă ar fi fost o legiune de 
fantome. Cinánd, zidurile albe ale unei charca — fermă - se iviră la 
orizont. Peste câteva minute erau acolo. 

Poarta era deschisa. Un om aştepta în pragul ei. 

Fugarii se năpustiră, ca un uragan, prin poarta larg deschisă, 
care scârțâi în balamale, închizându-se în urma lor. 

— Ceva nou, tio Pepilo? întrebă don Gregorio, descălecând. 

— Nimic, mi amo! (Stăpâne) răspunse omuletul cu fața rotundă, 
luminată de doi ochi cenusii, şăgalnici. 

— Aceia pe care îi aşteptam, n-au venit? 

— Ba da, peste o oră. Vă aşteaptă cu nerăbdare: au spus că 
trebuie să se înapoieze imediat. 

— Foarte bine; spune-le deci că am venit şi că sunt al lor îndată. 

Mayoalul — adică intendentul — pleca fără să spună o vorbă. 

Don Tadeo, care părea că, cunoaşte foarte bine charca, 
dispăruse ducând pe brațe tânăra fata, mereu leşinată. Cei doi 
francezi rămaseră singuri cu chacarero care înaintă spre ei. 

— Acum când sunteți, deocamdată, în siguranța, nu ne rămâne 
decât să ne luăm rămas bun de la dvs., spuse Valentin. 

— Nici nu mă gândesc, izbucni don Gregorio. Întâmplarea îţi 
serveşte uneori nişte prieteni, pe care nu trebuie să-i laşi să plece 
atunci când au ei pofta. Veţi rămâne deci aici. 

— Dacă ajutorul nostru va mai poate folosi, da, încuviință 
contele. 

— Mulţumesc şi vă asigur că nu voi uita că eu şi prietenul meu, 
va datorăm viața. Vă pot folosi şi eu la ceva? 

— Cam aşa ceva, Caballero, râse Valentin. 

— Lámuriti-ma! 

— Suntem străini. 

Chilianul părea că-i ascultă cu atenţie. 

— De când ati sosit aici? întrebă el. 

— Adineauri. Sunteţi prima persoana pe care o cunoaştem, de 
când am debarcat. 

— Nu-i aşa că v-am spus adineauri că aş vrea sa vă fiu folositor 
cu ceva? 

— Da, dar n-avem de gând să vă reamintim asta. 

— Ştiu, dar celea ce ati făcut pentru mine, nu se uită. Asa dar 
să nu vá mai îngrijiţi de norocul dvs.; sunteți oameni fácutii. 

— Ba să avem iertare; nu vrem să fim plătiți pentru ceea ce am 
făcut din toată inima. 

— Nici nu mă gândeam şi vă plătesc; vreau ca să rămânem 
împreună, să fim ca fraţii. Împărţind nevoile şi bucuriile. 

— Aşa mai înțelegem şi noi, răspunse Luis. 

— Tin doar să vă atrag atenţia că viața ce o duc eu, e plină de 
primejdii. 

— Păi asta şi vreau, râse Valentin. Scena pe care am trăit-o 
împreună şi care a avut un sfârşit atât de repede, ne-a făcut să 
înțelegem că treceţi prin oarecare greutăți. 

— Şi încă n-aţi văzut nimic. Nu cunoaşteţi pe nimeni aici în 
tara? 

— Pe nimeni. 

— Aşadar, n-aveţi nici o opinie politică? 

— Din punct de vedere chilian, deloc. 

— Bravo, bateti aici; de acum înainte sunteți de-ai noştri. 

— Bine, râse Valentin, dacă conspirati... 

— Atunci? întrebă chilianul privindu-i cercetător. 

— Conspirăm şi noi cu dvs. 

Cei trei oameni îşi strânseră mâinile ca prietenie, apoi don 
Gregorio împreună cu intendentul îi conduse într-o cameră. 

— Noapte bună, le spuse el, părăsindu-i. 

— Eu cred c-o să petrecem pe aici, făcu Valentin. 

— Conspirând? 

— Ei şi? Parcă în ape tulbure nu poți pescui? 

— Atunci, răspunse Luis râzând, dacă presimtirile mele nu mă 
înşelă, vom pescui ceva minunat. 

Camera - cuarte — era văduvită de scaune. În loc de pat, un 
stejar acoperit cu o piele de bou, apoi o masă şi 4 scaune 
îmbrăcate în piele. Într-un colt, o lumánárica de ceara verde ardea 
în fața unei pânze grosolan luminată, care avea pretenţia că 
reproduce trăsăturile Fecioarei. 

— Chilienii nu prea par oameni care se omoară după mobile 
confortabile, făcu Luis, 

— Bah, dormi oriunde, atunci când eşti decât obosit. În tot 
cazul, mai bine aici, decât afară. 

— Atunci să ne culcăm şi-om vedea mâine ce ne mai aşteaptă. 

Peste un sfert de oră, cei doi tineri dormeau duşi. 

* 

— Ei? 

— Doarme. Spaima ei s-a mai potolit; a salvat-o bucuria, 
recunoscându-mă. 

— Atunci putem fi linistiti? 

— Cu desăvârşire. 

— Te simţi destul de tare ca să iei parte la o consfătuire? 

— E nevoie? 

— Aş vrea să auzi şi d-ta ştirile pe care ni le aduce un trimis. 

— Foarte neprevăzător să primeşti un asemenea om în casă. 

— În primul rând îl cunosc de mult şi apoi nici nu ştie unde se 
găseşte. Oamenii noştri l-au legat la ochi, noi ne vom înfățişa 
mascaţi. 

— Atunci, să mergem. 

După ce îşi puseră câte o mască pe obraz, cei doi prieteni 
pătrunseră în încăperea unde erau aşteptaţi. 

Trei oameni se ridicară în picioare, la vederea lor. 

Don Tadeo îl recunoscu imediat pe trimis. 

— Don Pedro, întrebă el, de ce n-ai aşteptat consfătuirea de 
mâine seară, de la Quinta Verde, pentru ca să faci comunicările 
stiute? 

Omul salutá respectuos. 

Era un om înalt, de vreo 30-35 de ani. Faţa sá avea o expresie 
aspră, iar ochii nu anunțau nimic bun. 

— Ceea ce am de spus, nu prea interesează „Inimile întunecate”. 

— Atunci de ce ai mal venit? întrebă don Gregorio. 

— Pentru că-i interesează pe şefi şi mai ales pe Regele 
Tenebrelor. 

— Lámureste-ne deci, căci el se află în fața d-tale, reluă don 
Tadeo, înaintând. 

Don Pedro aruncă o privire, care părea că vrea să sfredelească 
stofa mástii. 

— N-am multe de spus, dar dvs. veți judeca dacă e important, 
sau nu. Generalul Pancho Bustamente va fi de fața, mâine la 
consfătuire. 

— Eşti sigur? întrebă cei doi, neîncrezători. 

— Eu l-am sfătuit, doar. 

— D-ta? 

— Eu. 

— Şti, oare cum pedepsim noi trădătorii? întrebă don Tadeo 
înfuriat. 

— Eu n-am trădat, dovadă că vă dăruiesc pe cel mai 
neînduplecat vrăjmaş al dvs. 

Don Tadeo îi aruncă o privire bănuitoare. 

— Generalul nu ştie nimic? 

— Nimic! 

— De ce încearcă să pătrundă în mijlocul nostru? 

— Vrea să vă afle tainele. 

— Dar îşi primejduieşte capul! 

— De ce? Orice adept trebuie să fie recomandat de cineva şi 
nimeni nu-i poate vedea fața. Eu îl voi prezenta, surâse ciudat Don 
Pedro. 

— Dar dacă-ți bánuieste trădarea? 

— Voi suferi urmările... dar nu va afla! 

— De ce? întrebă don Gregorio. 

— Pentru că generalul se serveşte de mine de zece ani şi pentru 
că de zece ani el nu are pentru mine decât cuvinte de laudă! 

Urmă o scurtă tăcere. 

— De astă dată ai câştigat nu zece, ci douăzeci de uncii, făcu 
don Gregorio, întinzându-i o pungă. Fi credincios şi mai departe. 

Spionul apucă punga cu lăcomie, făcând-o să dispară în largul 
său poncho. 

— N-o să vă mai plângeți de mine. 

— Ţi-o doresc, răspunse don Tadeo, schițând un gest de 
dezgust. Şti doar că suntem fără milă! 

— Ştiu. 

— Adio. 

— Pe mâine! 

Oamenii care îl aduseseră şi care în timpul acestei intretineri 

rămaseră nemiscati, se apropiară, îl legará din nou ochii, apoi îl 
traseră după ei. 

— O fi trădător? se întrebă don Gregorio, ascultând zgomotul 
cailor ce se depărtau. 

— Datoria noastră este să-l bănuim, răspunse grav Tadeo. 

Cei doi conspiratori, în loc să se odihnească, discutară îndelung, 
aceasta pentru a lua toate măsurile de siguranța cerute de 
gravitatea scenei ce trebuia să se petreacă a doua zi, la 
consfătuirea conjuratilor. 

* 

Don Pedro fusese dus în galop până la Santiago. Ajunşi în fața 
unei porți, călăuzele sale îl părăsiră, aşa că Pedro putu să-şi ia jos 
batista ce-i acoperea ochii. 

— Bune parale, făcu el cântărind punga ce o avea în mână. Să 
vedem acum dacă şi generalul Bustamente e tot atât de mărinimos 
ca şi vrásmasii săi. Noutăţile ce i le aduc, sunt foarte importante: 
să vedem dar cu ce o să ne plătească el! 

Arunca ochii în jurul lui, spre a vedea unde se găseşte, apoi o 
luă în galop spre palatul guvernamental. 

— Timpurile sunt grele, gândi el şi dacă nu esti şmecher nu-mi 
poți întreține familia pe cale cinstită! 

Cap. 13 


Dragoste 


În zori, fură treziti de razele soarelui. 

Ziua făgăduia să fie minunată. Pe cer nu se zărea urmă de nori. 
Tinerii săriră jos din pat bine dispuşi şi se îmbrăcară în grabă. 

Charca pe care abia o întrevăzuseră în cursul nopții, la lumina 
îndoielnică a lunii, era o fermă imensă, conţinând clădiri 
încăpătoare şi împrejmuită de tarini întinse. Pretutindeni domnia o 
mare insufletire. Peonii călărind cai pe jumătate sălbateci încă, 
conduceau dobitoacele — ganado — spre islazuri. 

În curte intendentul supraveghea femeile şi copii însărcinați cu 
mulsul vacilor. La lumina zilei, totul avea o înfăţişare de viaţă si 
veselie, foarte plăcută la vedere. Strigătele peonilor se amestecau 
cu mugetul dobitoacelor, cu behăitul oilor şi lătratul câinilor, 
formând un concert „melodios” care se auzea până hăt departe. 

Doar Chili, singura dintre toate Statele Americii de Sud, a 
înțeles că bogăția unei țări n-o formează numărul minelor sale, ci 
şi producția minunată a pământului. Cu toate acestea, avea bogate 
mine de aur, de argint şi de pietre scumpe, dar importanţa lor vine 
în a doua linie, deoarece statul încurajează, foarte mult, 
agricultura. 

Chili e o naţiune foarte tânără. În Chili, industria şi artele sunt 
de abia în fasá, dar fermele sunt numeroase, tarinile bine 
întreținute, grație acestui sistem de muncă, nici nu ne îndoim că 
tara aceasta e chemată să devină grânarul şi altor naţiuni 
americane. De altfel de la capul Horn şi până în California, 
pretutindeni vei găsi numai vin şi grâu de Chili. 

Îndărătul charcii se întindea o huerta - grădină - bine 
întreținută, unde lămâii şi portocalii creşteau de-a valma cu metrii, 
perii şi prunele bătrânei noastre Europe. 

Luis fu plăcut surprins de înfăţişarea acestei grădini cu alei 
întunecoase, unde mii de păsări în culori strălucitoare, ciripeau 

vesel sub frunzisul boschetelor de jasmin. 

Târât parcă de o putere necunoscută, îmbătat de miresmele 
grădini, tânărul vagabonda în neştire, mângâind, maşinaliceşte, 
petalele unui trandafir pe care-l culesese. 

Se plimba astfel mai bine de o oră, când deodată auzi un zgomot 
uşor în frunzişul din apropierea lui. 

Ridică instinctiv capul, la timp pentru a zări poalele unei rochite 
uşoară, de vară, care dispărea printre copaci, prea târziu însă 
pentru a distinge persoana care o purta şi, care părea că alunecă, 
aidoma unei fantome, pe iarba muiată de rouă. 

La această apariție misterioasă, tânărul simți cum inima îi sare 
din piept şi se opri tremurând; emoția îi era atât de puternică, 
încât trebui să se sprijine de un copac, spre a nu cădea. 

— Ce am? se întrebă el, simțind cum o sudoare rece îi inundă 
fruntea. Am înnebunit! Pretutindeni n-o văd decât pe dânsa! 
Doamne unde-i oare fata pe care o iubesc atât? 

Spre a se convinge însă că nu e prada unui vis, se repezi 
înainte. Fata pe care el o întrevăzuse mai adineaori, se ghemuise în 
fundul unui boschet şi asculta tristă şi gânditoare ciripitul vesel al 
păsărilor. Deodată un zgomot uşor o făcu să tresară şi ridică 
capul. 

Contele se afla înaintea ei. Ea scoase un tipat înăbuşit şi voi sa 
fugă. 

— Don Luis! 

Tânărul căzu în genunchi. 

— Te rog, doamna rămâi. 

— Don Luis, repetă ea, prefăcându-se indiferentă. 

Fetele, chiar cele mai nevinovate, posedă talentul de a tine 
ascunse sentimentele cele mai adânci, nearătând niciodată cele ce 
simt cu adevărat. 

— Da, Doamna, eu sunt şi pentru a va revedea, mi-am părăsit 
totul! 

— Caballero, nu te înţeleg. 

— Nu va temeti de mine. Respectul pentru dvs. e tot atât de 
adánc ca... 

— Caballero, ridică-te în picioare... Dacă te-ar vedea cineva? 

— Doamnă, mărturisirea ce vreau sá v-o fac, îmi cere să rămân 
în poziția asta. Vă iubesc şi ceea ce n-am îndrăznit să vă spun în 
Franța, o spun aici; şi chiar de má goniti să ştiţi că eu tot vă 
iubesc şi aşi muri de durere dacă nu mi-ati împărtăşi dragostea! 

Fata îl privi melancolica, o lacrimă i se prelinse de pe o geană şi 

întinzându-i mâna, îl ruga: 

— Ridică-te... te rog! 

Contele asculta. Fata căzu pe banca ce se afla lângă dânsa, în 
prada unor gânduri triste şi dureroase. Luis o privea nelinistii. 

În sfârşit, ridică capul. Fata-i era scáldata în lacrimi. 

— Caballero, daca D-zeu a îngăduit să ne revedem, asta 
înseamnă ca El a judecat că între noi trebuie să aibă loc o 
lămurire. Mă iubeşti, Luis, faptul că te afli aici, o dovedeşte; mă 
iubeşti deşi în Franța sunt sigura ca mi-ai blestemat de multe ori 
cochetăria şi uşurinţa! Acum mă simt datoare să te lămuresc. Nu 
vreau sa crezi că trecutul meu e pătat! 

— Pentru ce toate astea? 

— Pentru că, Luis şi eu te iubesc! 

La această destăinuire neaşteptată, contele se simți lovit de o 
presimtire grozavă. 

— Te iubesc Luis şi te voi iubi întotdeauna... dar niciodată nu 
ne vom aparține. 

— Cu neputinta! 

— Luis, n-am să-ți cer sá mă uiţi, dar această fericire pe care o 
doresc atât - să fim împreună - aceasta fericire nu ne este 
îngăduită! Afla că sunt blestemata, chiar din leagăn; o ură 
groaznica mă urmăreşte pas cu pas pândindu-mă din umbră, 
pentru că astăzi sau mâine să mă distrugă fără milă. Fără încetare 
îmi schimb numele, fug din oraş în oras şi din ţară în ţară, dar 
pretutindeni şi mereu duşmanul acesta nevăzut pe care nu-l 
cunosc, e pe urmele mele! 

— Te voi apăra eu atunci! 

— Nu vreau sá mori! Am plecat în Franța ca să-mi găsesc azil, 
dar a trebuit să fug. Sosita aici de câteva săptămâni, astă noapte a 
fost cât pe aici să-mi pierd viața! Pe tine însa nu vreau să te atrag 
în aventura asta... Luis, dacă ma iubeşti cu adevăr lasă-mi o 
singură mângâiere în durerea mea; vreau să te ştiu pe tine la 
adăpost de necazuri. 

În această clipă se auzi vocea lui Valentin şi zbughind dintr-un 
tufiş, Cesar veni să se gudure pe lângă stăpânul său. 

Dona Rosario culese o floare de suchil şi după ce o mirosi, o 
întinse tânărului: 

— Păstreaz-o!... Va fi singura amintire despre mine! Şi acum, 
Luis, te rog să părăseşti cât mai curând cu putință tara fără să 
încerci să mă revezi! 

Contele şovăi. 

— Poate însă că vreodată. 

— Niciodată. Nu ţi-am spus că sunt condamnată? 

Ea pronunță aceste cuvinte cu un aşa accent de disperare încât 
tânărul, fură să vrea se supuse: 

— Jur! 

— Mulţumesc, strigă ea şi depunând o sărutare pe fruntea 
omului pe care îl iubea, dispăru, exact în clipa când apăru 
Valentin. 

— Ce cauţi prin grădina asta? Te caut de peste o oră! 

Contele se întoarse şi cu fața scăldată în lacrimi, se aruncă la 
pieptul fratelui său. 

— Frate! Frátioare, sunt omul cel mai nenorocit... şi lesina. 

Cap. 14 


Quinta Verde 


Nu departe de Rio Claro, orăşel drăguţ situat într-o regiune 
încântătoare între Santiago si Taica se afla atunci — şi probabil că 
se mai găseşte şi astăzi — pe un deal care domina împrejurimile, o 
frumoasă quintă, ascunsă pe după un buchet de arbori. 

Şi lucru ciudat, deşi într-o epocă tulbure, aceasta încântătoare 
locuință scăpase până atunci, ca prin minune, de jaful şi 
prădăciunea ce se abătea cu nemiluita în jurul ei. Această locuință 
se numea Quinta Verde. Nimeni nu locuia în aceasta guintă, deşi 
uneori se auzeau zgomote care umpleau de spaima pe demnii 
huasos care locuiau prin împrejurimi. 

A doua zi după evenimentele povestite mai înainte, căldură era 
atât de zápusitoare încât toată lumea ghici ca o furtună grozavă e 
pe cale să izbucnească. Şi într-adevăr izbucni cu furie, de îndată 
ce se lasă noaptea. De departe se auzeau urletele fiarelor, 
amestecate cu lătratul câinilor rătăcitori. Spre orele noua seara, 
totul se linişti şi luna apăru pe după un nor, răspândind o lumină 
tremurătoare şi searbădă. Această rază de lună îngădui însă unei 
mici trupe de călăreți să se orienteze. 

Tinta călăreților era Quinta Verde. 

Doi călărețe bine infásurati in mantalele lor, călăreau în fruntea 
grupului. Pălăriile lăsate peste ochi, dovedeau dorința celor doi, de 
a rămâne necunoscuți. 

— Peste un sfert de oră, generale, vom ajunge. 

— Tin foarte mult să pătrund cât mai curând în cuibul lor. 

— Mai aveți timpul să vă rázgánditi, generale... Repet că e foarte 
primejdios. 

— Diego, ar fi o laşitate să mă retrag; încrederea pe care mi-o 
arată concetátenii mei, cere să-mi fac datoria până la capăt. Ştirea 
că Don Tadeo a scăpat de la moarte, a provocat o vie mişcare în 
rândurile nemultumitilor, dacă eu as şovăi acum să zdrobesc 

capul sarpelui care suflá la urechile mele, máine va fi prea tárziu. 
În momentele decisive, numai şovăiala i-a pierdut pe mai toți 
bărbaţii de Stat. 

— Generale, dar dacá omul care v-a adus aceste informatii... 

— E un trădător, nu-i asa? E cu putință, dar eu mi-am luat 
toate masurile. 

— În locul d-tale. 

— Mulţumesc ca te îngrijeşti pentru mine, dar mă cunoşti 
îndeajuns ca să ştii că mi voi face numai şi numai datoria. 

— Atunci nu-ți doresc decât noroc. Aici trebuie sa mă retrag. 
Trebuie doar să pătrunzi singur în Quinta Verde. 

— Porunceşte oamenilor sá descalece, supraveghează bine 
împrejurimile şi execută toate ordinele ce ţi-am dat; adio! 

Diego se înclină cu tristeţe. 

Generalul îşi îndemnă calul, cu un ţăcâit de limbă şi animalul 
se repezi în galop deşi era foarte obosit de drumul făcut până 
atunci. După câteva minute, Bustamente se opri; descăleca, 
aruncă căpăstrul pe gâtul calului şi merse hotărât spre casa ce se 
afla la vreo zece paşi de dânsul. 

Ajuns la poartă, se opri o secundă şi privi în jurul lui, ca şi cum 
ar fi vrut să scruteze întunericul. Totul era calm şi tăcut. 

Cu toate acestea, generalul simți că e cuprins de acea teamă 
care învăluie pe omul cel mai curajos, chiar, atunci când se 
găseşte fața în față cu necunoscutul. 

Generalul Bustamente era însă un soldat prea bătrân ca să se 
lase impresionat, aşa cu una, cu doua şi îşi relua îndată sângele 
rece de totdeauna. 

Se apropie de poarta, bátu de trei ori, cu mânerul săbiei, apoi 
nişte mâini nevăzute îl inlantuira, o batistă îi căzu peste ochi si o 
voce slabă murmura la urechile sale: 

— Nu încerca să te împotriveşti... 20 de pumnale sunt 
îndreptate spre pieptul tău: La cel mai mic strigăt eşti un mort. 

— Nu mai amenințați degeaba, răspunse generalul cu o voce 
liniştită. Odată ce am venit din propria mea voință, înseamnă că n- 
am intenția să ma împotrivesc. 

— Pe cine cauţi? 

— „Inimile întunecate”. 

— Eşti gata să apari în fața lor? 

— Da. 

— Ni ţi-e teama de nimic? 

— De nimic. 

— Lasă sabia jos. 

Generalul îşi lepădă sabia, dar simţi, în acelaş timp că e usurat 
şi de pistoale. 

— Acum, poţi sa mergi fără teama. 

— În numele lui Christos care a murit pe cruce pentru libertatea 
omenirii, „Inimi întunecate” primiți-mă şi pe mine în mijlocul 
vostru, spuse generalul cu o voce hotărâta. 

Uşile QUINTEI VERDE se deschise larg. 

Pe prag apărură doi oameni mascaţi. Într-o mână aveau o sabie, 
în cealaltă o lanterna. 

— Mai e timp, spuse unul din ei. Nu eşti hotărât, te poţi retrage 
încă. 

— Sunt hotărât. 

— Vino atunci, tu, care te crezi demn să imputi cu noi glorioasa 
noastră misiune; dar dacă te gândeşti să ne trădezi, tremură. 

Generalul simți că un fior de spaimă îi cutremurá mădularele, la 
aceste vorbe, dar îşi stăpâni emoția. 

— Trădătorii sá tremure; răspunse el. 

Şi intră hotărât în Quinta Verde. 

Batista cărei ascundea ochii şi-l împiedeca să vadă pe acei care 
îl întrebau, îi fu smulsa de pe obraz şi după un sfert de oră de 
umblet printr-un coridor circular, lumina, doar de lumina roşie şi 
nesigură a tortei călăuzei sale, Bustamente se opri în fața unei 
porți. 

Se întoarse spre oamenii mascaţi care-l urmăriseră pas cu pas. 

— Ce mai aştepţi? îi spuse unul. Nu ştii doar că e scris: „Bate şi 
ti se va deschide”. 

Generalul lovi, poarta se deschise şi Don Pancho se găsi pe 
pragul unei încăperi mari, cu pereţii acoperiți de draperii roşii, 
luminată lugubru de un candelabru ce spânzura. Din tavan şi care 
răspândea o lumină îndoielnica asupra unei adunări de vreo sută 
de oameni care stăteau toți cu mâna dreapta pe mânerul săbiilor, 
îndreptând spre noul venit nişte priviri arzătoare, prin găurile 
măştilor care le acopereau trăsăturile. 

În fundul acestei încăperi se afla o masă mare, acoperită cu un 
tapet verde. La această masă stăteau trei oameni. Pe perete 
îndărătul lor, se afla atârnat un crucifix. Între două săbii. Pe 
fondul negru se zărea un cap de mort prin care trecea lama unui 
pumnal. 

Generalul nu arătă nici o emoție la această sinistră punere în 
scenă. Schitá doar un surâs dispretuitor şi păşi înainte. 

În această clipă, simţi că cineva îi atinge umărul. 

Se întoarse. O călăuză îi întinse o mască şi cu toate că avusese 
grijă să se deghizeze bine, spre a nu fi recunoscut, el apucă masca 
cu bucurie, o puse pe obraz şi învelindu-se în larga sa manta, intră 
în sală. 

— În nomine patris et filius et spiritus sancti, spuse el. 

— Amen! răspunseră cei de față. 

— Exaudiant te Dominus, în die tribulationis, spuse unul din cei 
trei mascaţi. 

— Impleat Dominus omnes petitiones tuas, reluă generalul fără 
şovăială. 

— Ce cauţi aici? 

— Caut să intru în sânul aleşilor. 

— Poate, sau vrea careva din noi să chezăşuiască pentru d-ta? 

— Nu ştiu, nu cunosc pe nimeni. 

— De unde şti? 

— O bănuiesc, deoarece toți sunt mascaţi ca şi mine. 

— „Inimile întunecate” trebuiesc judecate după suflet, nu după 
față. 

Generalul făcu o plecăciune. 

— Cunosti condiţiile afilierii tale? 

— Le cunosc. 

— Care sunt ele? 

— Sá-mi sacrific mama, tata, fratii, rudele, prietenii si pe mine, 
fără şovăială, pentru cauza pe care jur s-o apar. 

— Apoi? 

— La primul semnal, fie ziua, fie noaptea, îngenunchiat chiar în 
fața altarului, în orice împrejurare mă găsesc să părăsesc totul 
pentru ca să îndeplinesc îndată porunca ce mi se va da, oricare ar 
fi ea! 

— Accepti condițiile? 

— Da. 

— Esti gata să juri? 

— Da. 

— Repetă după mine, cu mâna pe Evanghelie, toate cele ce-ţi voi 
spune. 

— Porunciti. 

Cei trei oameni de la masă se sculară în picioare şi generalul 
întinse mâna, hotărât, asupra unei Biblii. Un freamăt parcurse 
rândurile asistenței, dar preşedintele lovi în masă cu mânerul 
pumnalului şi tăcerea se restabili. 

Şi generalul repetă, fără şovăială: 

— Jur să-mi sacrific, eu familia, să-mi sacrific bunurile si tot ce 
pot nădăjdui în astă lume, pentru salvarea cauzei pe care „Inimile 
întunecate” o apără; jur şi lovesc orice om ce mi se va indica, fie 
acesta tatăl sau fratele meu; dacă-mi calc jurământul, dacă trădez 
pe aceia care mă primesc acum pe un frate, recunosc că-mi merit 
moartea şi le iert „Inimilor întunecate” că mi-o vor da. 

— Bine, spuse preşedintele, acum eşti fratele nostru. 

Se sculá în picioare, făcu câţiva paşi sală si se opri în fața 
generalului. 

— Acum, spuse el cu o voce amenințătoare, Don Pancho 
Bustamente, d-ta care ai jurat falş în fața unei sute de oameni, 
crezi d-ta că vom comite o crimă judecându-te pentru că ai avut 
semetia de a intra în vizuina ursului? 

Generalul nu-şi putu reține un gest de spaimă. 

— Luati-i masca jos, pentru că fiecare să vadă că într-adevăr el 
este. Generale, n-ai ştiut că dacă intri în casa ursului, te 
mănâncă? 

Un murmur ciudat începu să se audă, din sala. 

— Îţi vin soldaţii în ajutor, reluă preşedintele, dar vor veni pre 
târziu. Pregăteşte-te să mori! 

Cuvintele cădeau ca o máciuca; pe capul generalului; totuşi nu- 
şi pierdu curajul, pentru că el ştia ca trupele sale vor înconjura 
Quinta Verde din toate părțile şi-l vor salva. Trebuia însă mai 
câştige timp. 

— Cu ce drept vreți să mă judecați şi să mă executați? 

— Ai jurat adineauri sá te supui judecății noastre, răspunse 
preşedintele, batjocoritor. 

— Bágati de seamă, domnilor, eu sunt doar Ministrul de Război! 

— Şi eu sunt Regele Tenebrelor, strigă preşedintele, cu un 
asemenea accent, încât generalul inghetá de spaimă. Pumnalul 
meu e mai sigur decât puştile soldaților d-tale. Fraţilor ce 
pedeapsă merită acest om? 

— Moartea, răspunseră conjuratii. 

Generalul văzu că era pierdut. 

Cap. 15 


Plecarea 


Sergentul Diego, lásat de Generalul Bustamente la cátiva pasi 
de Quinta Verde, nu era deloc linistit asupra soartei sefului sáu: 
avea presentimente. Era un soldat bătrân, obişnuit cu toate 
vicleniile si trădările ce se puneau la cale în patria sa. El nu era de 
părere ca generalul să încerce o astfel de aventură. Mai bine ca 
oricine, el ştia că unui spion nu trebuie să-i dea crezare. Se hotăra 
deci să nu-l părăsească pe şeful său, care mergea orbeşte înainte, 
fără sa bănuiască ce cursă i se întinsese. Luă deci imediat legătură 
cu alți doi şefi ai detaşamentului, însărcinați ca şi dânsul, sa 
supravegheze casa misterioasa, împrejurul căreia se stabilise o 
blocadă severă. 

Începu sa se plimbe în lung şi-n lat, blestemând uşurinţa 
generalului, când deodată simți cum o mână i se lăsă pe umeri: se 
întoarse repede şi cu mare greutate îşi retinu o injurátura. 

Un om se găsea în fața lui: Don Pedro. 

— D-ta? 

— Eu! ráspunse spionul. 

— De unde dracu” ai ieşit? 

— N-are importanţă. Vrei să-l scapi general? 

— E în primejdie? 

— De moarte. 

— Demonios, urlă sergentul, să-l salvăm atunci! 

— Tocmai pentru asta am venit, dar vorbeşte mai încet. 

— Vorbeşte odată. 

— N-avem vreme de pierdut cu asta. 

— Ce să fac? 

— Să mă asculti. 

— Sunt ochi şi urechi. 

— Un detaşament să se prefacă, că atacă, uşa prin care a intrat 
generalul, iar un altul să supravegheze împrejurimile: „Inimile 


59 


intunecate” au drumuri cunoscute doar de ei. D-ta si cu 
detasamentul d-tale vii după mine şi eu îmi iau însărcinarea sá vá 
introduc în casă. Ne-am înțeles? 

— Te cred. 

— Atunci grăbeşte-te să-i anunti pe ceilalți. 

— Unde te găsesc apoi? 

— Aici. 

— Îţi cer doar cinci minute, adăogă Diego si se depárta, pentru a 
reveni peste puţin timp. 

— Ei? îl întrebă Diego. 

— S-a făcut. 

— Haide atunci să dea Dumnezeu să n-ajungem prea târziu! 

Totul se făcu aşa precum se convenise; în timp ce un 
detaşament ataca uşa Quintei Verde, don Pedro conducea trupa 
comandată de Diego în partea cealaltă a casei, unde se află o 
fereastră deschisă: această fereastră era zăbrelită, dar câteva 
zăbrele fuseseră smulse, aşa că trecerea se făcu foarte lesne. 

Unul după altul, soldaţii săriră în casă. Călăuziți de spion 
intrară cu paşi de lup, fără să găsească vreo piedică în drum. 

Peste câteva minute se pomeniră în fața unei uşi, închisă. 

— Aici e, spuse Pedro, încet. 

La un semn al sergentului, uşa fu sfărâmată cu paturi de armă 
şi soldaţii se repezirá în odaie. Era goală. 

Pe jos se vedea zăcând corpul unui om. 

Sergentul scoase un strigăt de spaimă; îşi recunoscuse şeful. 

Generatul Bustamente zăcea cu un pumnal împlântat în piept: 
de mânerul pumnalului era legată o banderolă neagră, pe care se 
putea citi aceste cuvinte, scrise cu cerneală roşie: „Justiția Inimilor 
Întunecate”. 

— Răzbunare! Răzbunare! urlă Diego. 

— Răzbunare! repetară şi soldații, deşi în vocea lor se putea citi 
o oarecare spaimă. 

Diego se întoarse spre locul unde credea că se află Don Pedro, 
dar spionul găsise că e mai bine s-o şteargă, fără ca nimeni să 
bage de seamă. 

— Chiar de ar trebui să dărâm cuibul acesta de ucigaşi, am să-l 
scotocesc din pivniță şi până-n pod şi n-am să las piatră pe piatră. 
Am să-i găsesc pe diavolii aceştia chiar dacă s-au ascuns în 
buricul pământului. 

Bătrânul soldat începu să cotrobăiască prin toate colțurile în 
timp ce un doctor, care urmărea detaşamentul, dădea rănitului 

ingrijirile de rigoare. 

Inimile întunecate, aşa precum o spusese si Don Pedro, aveau 
drumuri cunoscute doar de ei singuri, prin care o şterseră, după 
ce îşi îndepliniseră groaznica lor răzbunare. Erau, de acum, fără 
îndoială, departe la adăpost de orice primejdie, în timp ce soldații 
se înverşunau să-i găsească în casă. 

Don Tadeo şi Don Gregorio, se înapoiară împreună la charca şi 
fură uimiti văzându-l pe Valentin că se apropie de el, cerându-le 
câteva clipe de convorbire. 

Cu toată surpriza ce le cauză această cerere la ora aceia târzie 
din noapte, cei doi gentilomi bănuiră că francezul are pentru asta 
motive prea serioase, de aceia se opriră, curioşi. 

— Don Valentin, începu Don Tadeo, eşti un om serios şi am 
convingerea că motivele pentru care vrei să ne părăseşti, sunt 
grave. 

— Foarte grave, apăsă tânărul. 

— Şi ce ai de gând să faci? 

— Întrucât, prietenul meu şi cu mine suntem în căutarea 
norocului, orice vom face, va fi îndreptat numai în directa asta. 

— Sunt şi eu de părerea d-tale, răspunse don Tadeo surâzând 
dar uite ce-i, în provincia Valdivea am câteva proprietăți pe care le 
voi vizita în curând. Vă împiedică ceva să mergeţi într-acolo? 

— Nu, nimic. 

— În acest moment am nevoie de un om singur pentru a-l 
însărcina cu o misiune importanta în Araucania pe lângă marele 
şef ai acelora ce locuiesc acolo. Dacă o luaţi spre Valdivia, veți fi 
nevoiți să strábateti toată Araucania. Vrei să fii d-ta omul pe care 
să-l însărcinez cu acea misiune? 

— De ce nu? N-am văzut niciodată, încă sălbateci şi mi-ar face 
plăcere să le fac cunoştinţă. 

— Atunci e în regulă. Pleci mâine, nu-i aşa? 

— Deloc; plecăm peste câteva ore, la răsăritul soarelui. 

— Bine. Atunci când vreţi, plecaţi, intendentul meu îţi va 
înmâna instrucțiunile mele scrise. 

— Caramba, ráse Valentin, iată-mă dar şi ambasador. 

— Nu glumi, prietene, făcu Don Tadeo serios. Misiunea pe care 
ţi-o incredintez e delicată, primejdioasă chiar... Vezi, nu-ți ascund 
nimic; dacă ai fi surprins cu hârtiile ce ti le voi da, nu prea ti-ar 
merge bine.. Mai vrei sa fii trimisul meu? 

— Daca vor fi primejdii în drum, asta înseamnă că nu ne vom 
plictisi; cum se numeşte acela căruia trebuie să-i inmánez 

scrisorile. 

— Astea sunt de două feluri: ultimile nu te privesc decât pe d- 
ta; in timpul călătoriei d-tale vei lua cunostintá de ele si vei afla 
unele lucruri care, pentru succesul misiunii trebuie neapărat să-le 
cunoşti. 

— Şi celelalte? 

— Celelalte trebuiesc înmânate numai lui Antinahue adică 
Tigrul Soare. 

— Măi ce nume! râse Valentin. Şi cum am să-l pot recunoaşte 
pe acest domn? 

— Îmi ceri prea mult. Nici eu nu-l cunosc. 

— Indienii Araucani, lamuri don Gregorio sunt un popor nomad 
şi e foarte greu să găseşti printre ei pe acela pe care îl cauţi. 

— N-aveti grijă, îl voi găsi. 

— Suntem incredintati de asta. 

— Aşa precum ţi-am spus, peste câteva zile plec şi eu spre 
Valdivia. Pentru ca să internez într-o mănăstire de pe acolo pe 
doamna pe care ati salvat-o astă noapte. Aşa că am să aştept 
răspunsul d-tale la Valdivia. 

— Dar nici nu ştiu măcar unde se află Valdivia aceia! 

— O să te îndrepte toată lumea într-acolo spuse Gregorio. Şi 
acum, înainte de plecare, însă vă reamintesc d-tale şi prietenului 
d-tale ca, oricând, casa mea e a voastră. 

— Vă mulțumesc pentru bunătatea dvs. Vreau să vă mai spun 
ceva: am hotărât să-mi schimb numele de Valentin în acela de 
BUFFALO BILL. 

Mai schimbară câteva cuvinte apoi cei trei oameni se despărțiră. 

Peste câteva ore, la răsăritul soarelui, Luis şi Buffalo Bill — căci 
aşa îl vom numi pe Valentin de acum înainte - calare pe doi cai 
minunati, dăruiți de don Tadeo, părăsiră charca, urmaţi de Cesar. 

Buffalo Bill primise de la intendent scrisorile lui don Tadeo. 

În clipa când părăsiră ferma, Luis întoarse capul, ca si cum ar fi 
vrut să-şi ia rămas bun de la aceste locuri care îi deveniseră atât 
de dragi şi pe care nu le va revedea desigur niciodată şi mai avu 
vreme să zărească la fereastră un cap minunat de fată, o cărui față 
era complet scăldată în lacrimi. 

Apoi fereastra se închise şi Luis suspină adânc. 

— Adio pentru totdeauna; murmura el înăbuşindu-şi un hohot 
de plâns. 

Curând dispărură în depărtare. 

* 

Pesta vreo trei zile, Don Tadeo si Don Gregorio plecau si ei spre 
Valdivia, conducánd-o pe Dona Rosario. 

Dar dusmanul lor, pe care-1 credeau mort injunghiat la Quinta 
Verde, nu murise. 

Pumnalul ,Inimilor întunecate” nu fusese mai sigur decât 
gloantele soldaților din piața Mayor. 

Cei doi vrăjmaşi trebuiau, curând de tot, să fie iar față în față. 

Cu toată rana straşnică ce-o primise, grație îngrijirilor 
inteligente şi mai ales graţie constituţiei sale, generalul 
Bustamente nu întârzie să intre în convalescentă. Don Pancho şi 
Linda, uniți acum printr-o ură comună se pregăteau să-şi ia 
revanşa. Generalul îşi semnalase reîntoarcerea sa la viață prin 
cruzimi de nedescris, comise împotriva tuturor oamenilor bánuiti 
de liberalism si inaugura deasupra teritoriului Republicii un 
groaznic sistem de teroare. 

Don Tadeo de Leon, fu scos afară din lege, prietenii săi aruncați 
în temniță, iar bunurile lor confiscate. Apoi, când generalul gândi 
că toate aceste dispoziții zdrobiseră duşmanul cu totul, părăsi 
Santiago sub pretextul unei vizite în provinciile Republicii şi, 
întovărăşit de Linda, luă drumul Valdiviei. 

Cap. 16 


Întâlnirea 


Întrucât de acum înainte mai toată acțiunea povestirii noastre 
se va petrece în Araucania, credem că e necesar să dăm cititorului 
câteva lămuriri asupra acestui popor care, singur dintre toate 
națiunile întâlnite de spanioli în America, singur el, spunem a fost 
în stare să se împotrivească ca să-şi păstreze libertatea şi aproape 
tot teritoriul până în epoca de care ne ocupăm. 

Araucanii locuiesc într-o foarte frumoasă regiune situată între 
râurile Blobo şi Valdivia mărginindu-se într-o parte cu marea, iar 
în cealaltă parte cu Cordilierii Anzilor. Fac parte din republica 
chiliana, au reuşit totuşi să fi independenți. 

Aceia care îşi închipuie că aceşti indieni sunt sălbateci, se 
înşelau rău de tot, Araucanii au luat din civilizata europeană tot ce 
putea fi folositor caracterului lor şi felul lor de viață; fără a se 
îngriji de rest. Din timpurile cele mai depărtate, triburile lor, unite 
formară o națiune puternică, condusă de legi înțelepte şi riguros 
respectate. 

Primii cuceritori spanioli fură foarte uimiti sa întâlnească în 
acest colț pierdut al Americi o republica aristocrată atotputintá şi o 
feudalitate organizată aproape la fel cu aceia care domnia în 
Europa veacului al treisprezecelea. Vom încerca să dăm aici câteva 
lămuriri despre Araucanieni, care din mândrie, se mai intitulează 
şi Aucas adică oameni liberi. 

Pământul lor, de la Nord la sud şi de la est la vest, e împărțit în 
provincii conduse de mai marii lor. Conducătorii sunt 
independenți, dar, pentru binele poporului, nu iau nici o măsură, 
până nu se sfătuiesc între ei. Titlurile sunt ereditare. Vasalii lor, 
sau Mosotoni, cum li se mai spune, sunt liberi: în timp de război 
sunt repartizați serviciului maritim: de altfel, spre lauda acestui 
popor, în aceasta țară, oricine ştie să mânuiască o armă, e soldat. 

Aşa se explică de ce spaniolii, vizând că nu reuşesc să supună 

acest popor, au făcut cu el un pact de alianță, mulțumită căreia ei 
poate să străbată, paşnic Araucania, mergând de la Santiago la 
Valdivia. 

Într-o frumoasă dimineaţă de Iulie - numită de indieni Ayen- 
Anta, adică luna soarelui — doi călăreți, urmaţi de un minunat 
câine de Tera Nova, străbăteau aceste ţinuturi. Erau îmbrăcați în 
costum chilian şi călăreau foarte voioşi, fără să se sinchisească de 
primejdiile ce putea să-i pândească de prin toate ascunzişurile 
drumului. 

Cititorul i-a recunoscui, desigur. Erau Luis şi Valentin, adică 
Buffalo Bill. 

În două luni de zile străbătuseră de acum Maule, Talca, 
Conception şi acum îi regăsim în plin teritoriu araucanian, 
călătorind filosofic, în tovărăşia lui Cesar, pe malurile răului 
Carampangue. 

Tinerii îşi petrecuseră noaptea într-un ranch părăsit. 

Pentru a se mai odihni puțin îşi cáutará un adăpost sub 
crengile unui pom, apoi lăsară caii sa pascá. Mâncară puțină 
pastramă spaniolă, fructe, biscuiţi, toate împărțite fráteste cu 
Cesar, care grav în două labute urmărea cu o privire lacomă toate 
îmbucăturile ce băieţii duceau la gură. 

— Caramba, ce bine e să şezi jos după ce ai călătorit câteva ore. 

— Şi eu mă cam simt obosit, spuse Luis. 

— Adevărat, prietene, eu sunt mai obişnuit decât tine cu 
călăritul. 

— Dar e mai bine... dacă sunt obosit uit... 

— Îmi pare bine când te aud vorbind aşa; văd că eşti un 
adevărat bărbat. 

— Nu te inseli; răul din mine mă roade, dar n-am ce-i face. 

— Speranța e o iluzie a dragostei; fără speranță, dragostea 
moare. 

— Ea sau acela care o simte, adăugă tânărul cu un surâs 
melancolic. 

Deodată câinele, încetinindu-şi mestecatul adică capul, îşi 
mişcă urechile neliniştit şi urlă cu furie. 

— Tácere, Cesar. De ce latri? Nu şti că suntem în pustiu şi în 
pustiu nu se află nimeni, ce dracu”? 

Cezar îşi continuă urletele, fără să-şi asculte stăpânul. 

— Ba eu nu sunt de părerea lui, făcu Luis. Mi se pare că 
deserturile din America nu sunt chiar atât de pustii. 

— Se poate să ai dreptate. 

— Strigátele cáinelui nu sunt atát de firesti, asa cá ar fi bine sá 
luám niscaiva másuri. 

— Las-pe mine! 

Buffalo Bill se sculá în picioare, aruncă o privire în jurul lui, 
apoi îşi luă arma şi făcu semn lui Luis sá si-o ia si el pe a lui 
pentru a fi gata la vreun atac oarecare. 

— Cesar are dreptate. Luis, vezi ceva? Mi se pare cá e rost de 
tăvăleală! 

— Cum o vrea D-zeu! răspunse Luis, încărcându-şi arma. 

La o depărtare de vreo 25 de paşi, zece indieni, îmbrăcați de 
război şi călărind nişte cai minunati, îi priveau linistiti. Cei doi 
tineri nu-şi puteau explica cum de putuseră ei să se apropie atâta, 
fără să fie simtiti. 

Cesar lătra din ce în ce cu mai multa furie şi de abia ce aştepta 
prilejul şi se repeadă asupra indienilor. 

Războinicii nu făcuseră nici un gest, dar îi observau pe cei doi 
călători cu atâta atenţie, încât Buffalo Bill începu să-şi piardă 
răbdarea. 

Cap. 17 


Indienii Pulches 


— Ástia nu prea îmi fac impresie că au intenţii prietenesti, făcu 
Buffalo Bill. Să băgăm de seama. 

— Sunt Araucani, făcu Luis. 

— Crezi? Uráti mai sunt. 

— Ba eu îi găsesc foarte frumoşi. 

— Poate... din punct de vedere artistic! 

Şi Buffalo Bill sprijinindu-se de puşca, aştepta. 

Observându-i pe cei doi tineri, indieni discutau între ei. 

— Mi se pare că se consulta între ei. Cu ce fel de sos să ne 
prepare, spuse Buffalo Bill. 

— Nu sunt antropofagi. 

— Curios! La Paris, toți sălbatecii de prin bâlciuri sunt 
antropofagi. 

— Nebunule, îți baţi joc de toți! 

— Păi ce, vrei să plâng? Şi aşa şi aşa poziția noastră nu este 
tocmai de invidiat. 

Mai toți indienii din fața lor. Erau oameni în vârstă de 40-45 de 
ani, îmbrăcați în costumul puelche, una din naţiunile cele mai 
războinice ate Araucaniei; obrazul le era vopsit în fel de fel de 
culori, iar părul lung şi unsuros le era reținut pe frunte de o 
pamblică roşie. Armele lor se compuneau dintr-o lance lungă, un 
cuțit pe care-l țineau în cizmulitele lor din piele de taur netăbăcit, 
o puşcă ce atârnă de oblâncul şeii şi un scurt rotund, îmbrăcat în 
piele, împodobit cu coame de cai şi suvite de păr omenesc. 

Acela care părea să le fie şeful era un om de statura înaltă, cu 
trăsăturile expresive aspre şi mândre, pe care se putea citi o 
oarecare sinceritate, lucru rar la indieni, singurul lucru ce-l 
deosibea de tovarăşii să; era o pană de vultur înfiptă în partea 
stângi a capului, în panglica roşie ce-i reunea părul. 

După ce se consultase vreo câteva minute cu oamenii săi, şeful 

înainta spre călători, aplecându-şi lancea în semn de pace. 

La trei paşi de Buffalo se opri şi îi spuse în spaniolă, după un 
salut ceremonios de manieră indiană, punându-şi mâna dreaptă 
de piept şi plecându-şi capul de două ori: 

— Marry-Marry, frații mei sunt muruchi — străini — si nu Culme- 
Huinca — spanioli mizerabili. De ce sunt ei atât de departe din rasa 
lor? 

Această întrebare, făcută cu un accent gutural; atât de firesc 
indienilor, fu înțeleasă de cei doi tineri, care după cum ştim, 
vorbeau foarte bine spaniola. 

— Mă, dar curios sălbatecul acesta! suflă Buffalo lui Luis. 

— Răspunde şi tu! 

— Răspunzându-i, nu cred nici eu să ne compromitem mai mult 
decât suntem. 

Şi întorcându-se spre şef, îi spuse: 

— Călătorim. 

— Singuri? 

— Te mira, prietene? 

— Frații mei nu se tem de nimic? 

— De ce să ne fie frică? N-avem nimic de pierdut. 

— Părul! 

Luis începu să râdă. 

— Te pomenesti că-şi bate joc, caraghiosul astă, de parul meu? 
mormăi Buffalo supărat. Aşteaptă tu. 

Şi reluă tare: 

— Vedeţi-vă de drum, domnilor sălbatici Nu prea-mi place 
mutra dvs. 

Apoi îşi încarcă arma, ochindu-l pe şef. Luis, care urmărise cu 
băgare de seama toate peripetiile acestei intretineri, imită gestul 
prietenului său şi duse şi el arma la ochi, ochind grupul de 
indieni. 

Şeful care probabil că nu înțelese discursul tânărului, departe 
de a se speria de gestul amenintátor al acestuia, admiră cu plăcere 
fața hotărâtă a francezului, apoi îndepărtă țeava armei ce se 
îndrepta spre pieptul lui. 

— Prietenul meu se înşală. N-am intenţia să-l jignesc. Eu sunt 
frate — penni — lui şi al tovarăşului său. Feţele palide mâncau 
atunci când am venit eu cu oamenii mei. 

— Da, răspunse Luis, vesel. Tocmai mâneam şi sosirea voastră 
pe nepusă masa ne-a împiedecat sa ne astâmpărăm foamea. 

— Şi daca vreţi, puteți lua si voi, spuse Buffalo Bill, arătându-le 

alimentele răspândite prin iarbă. 

— Mulţumesc, răspunse indianul cu bunăvoința. 

— Poftim la masa atunci, spuse Buffalo vesel, aruncând arma 
cât colo. 

— Bine, răspunse şeful, dar cu o singură condiție. 

— Care? 

— Îmi voi aduce şi eu partea mea. 

— În regulă, spuse Luis. 

— Bună idee, cu atât mai mult cu cât nu prea aveam cu ce vă 
ospăta. 

— Pâinea unui prieten e bună, făcu şeful sententios. 

— Ai răspuns foarte bine, numai că, din nenorocire, în loc de 
pâine avem biscuiţi. 

Şeful spuse câteva cuvinte în molucho tovarăşilor săi şi fiecare, 
scotocind prin sacuriile lor scoaserá nişte tortillas de mei, charqui 
şi câteva ploşti pline cu chica, un fel de cidru făcut din fructe şi 
mei. 

Totul fu aşezat pe iarbă înaintea celor doi tineri, încântați de 
acest belşug. 

Indienii descălecară şi luară loc în jurul celor doi călători. 

— Îi rog pe fraţii mei să mănânce, invită şeful. 

Tinerii nu se lăsară rugați şi începură să înfulece cu poftă. Timp 
de câteva minute domni o tăcere adâncă, dar de îndată ce foamea 
fu astâmpărată, conversaţia reluă tonul ei normal. 

Indienii sunt oameni care pricep, cel mai bine, legile ospitalităţii. 
De la primul cuvânt ei ştiu ce fel de întrebări sá pună oaspeților lor 
şi unde trebuie să se oprească pentru a nu comite vreo indiscretie. 
Cei doi tineri, care fuseseră obişnuiţi în Europa să-i considere pe 
toți indienii drept nişte sălbateci mâncători de oameni, nu-şi 
credeau ochilor văzând modul nobil cum ştiau aceştia să se facă 
plácuti. 

— Frații mei nu sunt spanioli? 

— E adevărat, răspunse Luis, dar cum ai băgat de seamă? 

— Noi îi cunoaştem doar pe aceşti chialpos — soldați proşti! — din 
ce insulă suni frați noştri? 

— Tara noastră nu-i o insulă, răspunse Buffalo Bill. 

— Fratele meu se înşală. O singură țară nu e o insulă şi tara 
aceasta este a Aucasilor. 

Tinerii plecară capul: împotriva unor astfel de opriri, orice 
discuție devenea neputincioasă. 

— Suntem francezi. 

— Francezii sunt o natiune viteazá. Ín timpul marelui rázboi, 
noi am avut mai multi luptátori francezi. Pieptul le era acoperit de 
mai multe răni primite in războaiele insulei lor, când lupta sub 
ordinele marelui lor şef Zaleon2. 

— Napoleon! făcu Buffalo Bill uimit. 

— Da, asa mi se pare că-i spuneau fețele palide. Voi l-aţi 
cunoscut? întrebă indianul cu o curiozitate rău stăpânită. 

— Nu, deşi ne-am născut sub domnia lui. Acum e mort. 

— Fratele meu se înşală, răspunse indianul. Războinici ca 
acesta nu mor niciodată. Când şi-au îndeplinit misiunea lor pe 
pământ, ei se duc în eskennane - rai, pentru ca să vâneze 
împreună cu Pillian — D-zeu — stăpânul lumii. 

Tinerii se înclinară, cu un aer convins. 

— Aşa cum fac şi compatrioţii lor care străbat uneori teritoriile 
noastre de vânătoare, frații noştri au fără îndoială dorința de a face 
comerț cu noi? Unde le sunt măgurile? 

— Nu suntem negustori, răspunse Buffalo, ci am venit doar să 
vizitam pe frații noştri din Araucania, a căror deşteptăciune şi o 
ospitalitatea ne-au fost mult lăudate. 

— Moluchii iubesc pe francezi, răspunse şeful, măgulit de 
compliment. Fraţii mei vor fi bine primiți în micile noastre tolderias 
- sat. 

— Cărui trib aparține fratele meu? întrebă Buffalo Bill încântat 
de buna părere ce-o aveau indienii de complimentele lui. 

— Eu sunt unul din principalii Ulmeni — şefi — ai tribului sfânt al 
Marelui lepure, spuse şeful cu mândrie. 

— Mulţumesc, încă un cuvânt te rog. 

— Fratele meu poate vorbi, urechile mele sunt deschise. 

— Suntem în căutarea unui şef molucho, căruia îi suntem 
recomandati de câţiva prieteni cu care el a făcut, cândva, 
negustorie. 

— Care e numele acestui şef? 

— Antihanuel. 

— Bine. 

— Fratele meu îl cunoaşte? 

— Îl cunosc. Dacă fraţii mei vor să mă urmeze, ei vor vedea 
marele toldo al unui şef şi vor fi primiți ca nişte penni. De îndată ce 
vor fi odihniti, chiar eu îi voi conduce la Antihanuel, cel mai 
puternic toqu ai celor patru Utal-Malpus ai confederație 


2 Napoleon, istoric. (Nota autorului). 

araucaniene. 

— Care e provincia guvernată de Antihanuel? 

— Pire-Mapus, adicá interiorul Anzilor. 

— Multumesc. 

— Frații mei acceptă propunerea pe care am făcut-o? 

— De ce n-am accepta-o, de vreme ce e serioasă? 

— Atunci frații mei sa vină cu mine, răspunse şeful surâzând. 
Tolderia mea nu e departe. 

— Indienii încălecară. 

— Indianul acesta are aerul că vorbeşte cu sinceritate, spuse 
Buffalo. Şi apoi e si un prilej sá invátam lucruri interesante. 

— Atunci să mergem, răspunse Luis. 

— Cu D-zeu înainte, spuse Buffalo Bill şi se avântă în şea. Luis 
îl imita. 

Războinicii puelches se repeziră în galop. 

Cap. 18 


Sacalul negru 


Pentru ca cititorii noştri sá priceapă mai bine, cele ce vor urma, 
ne vedem siliți să le povestim o aventura întâmplată cu 21 de ani 
înainte de epoca în care se petrec evenimentele până acum 
povestite. 

Spre sfârşitul lunei Decembrie 1816, într-o noapte rece şi 
ploioasă, un călăreț bine învelit în mantaua sa. Urca drumul ce 
duce prin munții de la Cruces la San Jose. Acest om era un bogat 
proprietar, care dădea o raită prin Araucania pentru a trata cu 
indienii o mare cantitate de boi şi oi. Se grăbea, deoarece 
întârziase. Voia să-şi petreacă noaptea la hacienda pe care o avea 
la o depărtare de câteva leghe. 

Ținutul nu prea era liniştit. 

De câteva zile indienii puelches apăruseră înarmați la granițele 
republicii Chili, arzând fermele, răpind familiile pe care le puteau 
surprinde, comandati de un şef numit Şacalul Negru, a cărui 
cruzime îngheţa populația de spaimă. Aşa că se poate închipui cu 
ce frică înainta omul despre care am vorbit. Fiecare minut îi mărea 
teama. Furtuna izbucnise cu o furie de nedescris, vântul sufla cu 
putere printre arbori, ploua cu găleata, iar fulgerele orbeau calul, 
care nu mai voia să înainteze. Călărețul încerca să se orienteze, 
atâta cât îi îngăduia întunericul. Cu prețul a multor greutăţi, reuşi 
însfârşit să înfrângă obstacolele. Vedea, la o oarecare distanță 
zidurile haciendei sale, când, deodată, calul făcu un salt atât de 
neprevăzut, încât fu cât pe ce să golească şeaua. Când îl putu 
stăpâni, încerca să vadă cauza spaimei animalului şi zări, cu 
groază câțiva oameni cu fețele sinistre, care stăteau nemiscati în 
fața lui. Prima mişcare a călărețului fu să şi ducă mâna la pistoale 
pentru ca să-şi vândă cât mai scump viaţa, căci înțelegea că e 
pierdut. 

— Nu pune mâna pe arme, don Antonio Quintana, spuse o voce 

asprá. Nu vrem nici banii, nici viata. 

— Ce vreti atunci? 

— Sá ne găzduieşti noaptea asta. 

Don Antonio încercă să recunoască pe omul care-i vorbise, dar 
nu-i putu distinge trăsăturile, noaptea fiind foarte întunecoasă. 

— Porţile locuinţei mele s-au deschis întotdeauna în fața unui 
străin. De ce n-ai bătut? 

— Ştiind că trebuie să te înapoiezi, am preferat să te aştept. 

— Ce vreți deci de la mine? 

— Am să ţi-o spun la casă. Pentru asemenea spovedanii, 
şoseaua e un loc foarte rău ales. 

— Dacă nu mai aveţi nimic să-mi spuneți şi dacă sunteți tot 
atât de dornici ca mine să stăm la adăpost, să ne continuăm 
drumul împreună. 

— Atunci te urmăm. 

Şi fără să mai schimbe vreo vorbă, se îndreptă spre haciendă. 

Don Antonio Quintana era un om hotărât; dovedise felul în care 
răspunsese acelora care-i împiedecase drumul: cu toată uşurinţa 
cu care se exprimase necunoscutul, după accentul lui gutural, el 
recunoscu imediat, că avea de a face cu indieni; teama făcu loc 
curiozitátii. De aceia nu sováise să acorde găzduire cerută, ştiind 
că araucanii Puelches Huiliches sau Moluchii nu jefuiesc niciodată 
acoperişul sub care au fost primiţi, iar gazdele care-i adăpostesc 
sunt sacri pentru ei. 

Ajunseră la haciendă. 

Don Antonio nu se înşelase. Oamenii care îl opriseră era într- 
adevăr indieni. Erau patru, printre care şi o femeie care alăpta un 
copil. Haciendero îi invita în casa, cu cuvintele lui cele mai 
frumoase. Dădu porunci peonilor — servitori indieni — înspăimântați 
de înfăţişarea oaspeților să fie serviţi cu tot ce doreau, apoi le 
spuse: 

— Maáncati şi beti ca la dvs. acasă. 

— Mulţumesc. Avem nevoie numai de alimente. 

— Nu vreţi să ramáneti până în zori? Noaptea e întunecoasă şi 
afară e un timp groaznic. 

— Este tocmai ce ne place nouă mai mult. De altfel trebuie să 
plecăm imediat. 

Acela care vorbise era un om de vreo 40 de ani, înalt şi bine 
făcut, cu trăsături energice şi ochii dominatori, lucruri ce 
dovedeau că are obicinuita să poruncească. 

— Eu sunt acela, începu, care am comandat ultima maloca — 

invadare — a centrului fetelor palide de la graniță. Mosotonii mei au 
fost ucişi ieri, într-o luptă, de către lancerosi dvs. Aceştia trei pe 
care îi vedeți sunt singurii care îmi mai rămân dintre cei două sute 
de războinici. Ceilalți sunt morți şi chiar şi eu sunt rănit, gonit, 
incoltit ca o fiară fioroasă, fără cai şi fără arme, spre a mă apăra, 
în caz că sunt atacat. Vin deci să vă cer mijloacele spre a scăpa din 
ghearele acelora care mă urmăresc. Nu vreau să vă insel, de aceia 
vă voi spune numele omului pe care îl aveți în fața dvs. Sunt cel 
mai mare vrăjmaş al spaniolilor şi mi-am petrecut toată viața 
luptând contra lor. Sunt Şacalul Negru, Apo-Ulmane al Şerpilor 
Negri. 

La acest nume temut, chilianul nu-şi putu stăpâni o mişcare de 
spaimă, dar reluându-şi sângele rece, răspunse cu o voce liniştită: 

— Eşti oaspele meu şi eşti nenorocit. Două lucruri sfinte pentru 
mine. Altceva nu mai vreau să ştiu. Vei căpăta arme şi cai. 

Un surâs blajin lumină fața indianului. 

— Încă o rugăminte, spuse el. 

— Vorbeşte. 

Şeful luă de mână pe tânăra indiană, care până atunci cuibărită 
într-un colt, plângea legănându-şi copilul şi o infátisá lui Don 
Antonio: 

— Această femeie e a mea. Şi copilul e al meu. Ti-i incredintez 
pe amândoi. 

— Voi avea grijă de ei. Femeia va fi sora mea, copilul va fi fiul 
meu. 

— Apo-Ulmane îşi va reaminti, spuse şeful cu o voce 
tremurătoare. 

Depuse o sărutare pe fruntea plăpândei ființe care-i surâdea, 
trimise femeiei sale o privire plină de dragoste şi se repezi afară, 
urmat de către oamenii săi. Don Antonio le aduse cai şi arme şi cei 
4 indieni dispărură în noapte. 

Trecuseră mulți ani, fără ca Don Antonio să mai audă vorbindu- 
se de Şacalul Negru; copilul şi femeia erau mereu la el, trataţi ca şi 
cum ar fi făcut parte din familia lui. Mărinimosul haciendero se 
căsătorise; din nenorocire după un an de fericire, soția lui muri 
dând naştere unei minunate fetițe căreia fermierul îi dădu numele 
de Maria. 

Cei doi copii creşteau împreună, supravegheați de ochiul atent 
al indienei. Într-o zi, o numeroasă trupă de Puelches, minunat 
îmbrăcaţi şi înarmaţi, sosi la Rio Claro, oraşul în care locuia 
haciendero. 

Şeful acestor indieni era Sacalul Negru. Venea să-şi reia femeia 
şi copilul, întrevederea fu înduioşătoare. 

Şeful uită impasibilitatea indiană şi strânse la piept pe cele 
doua ființe atât de dragi. 

Când trebuiră să plece, copii aflară ca vor trebui să fie despărțiți 
şi vărsară lacrimi amare. Erau obişnuiţi sa trăiască împreună si 
nu puteau înțelege să fie despărțiți. 

Don Antonio îşi întinsese comerțul săli asupra câtorva puncte 
de la graniță iar fermele sale se întindeau cât vedeai cu ochii. 

Şacalul Negru, care-i inchinase o recunoştinţă fără margini şi o 
prietenie din cele mai curate, îi fu de mare folos în tranzacțiile sale; 
îi mijlocea afaceri excelente cu compatrioții săi şi mai ales îi apăra 
proprietățile contra atacurilor jefuitorilor. 

În fiecare an, când Don Antonio îşi vizita charcalele, petrecea 
câteva luni în tribul Şerpilor Negri, pe lângă prietenul său Şacalul 
Negru, fiică sa îl întovărăşea întotdeauna, din cauza prieteniei ce-i 
lega pe cei doi copii. 

Aşa trecură câțiva ani. 

La epoca, când începe povestirea noastră Şacalul Negru murise 
ca un brav războinic cu armele în mână, într-o luptă, iar fiul său 
Antihanuel. În vârstă de aproape 25 de ani fusese ales Apo-Ulmane 
În locul lui, apoi numit Utal-Mapus, ceea ce însemna că era unul 
din principalii conducători al Araucaniei. 

Don Antonio murise şi el puţin timp după căsătoria Mariei cu 
Don Tadeo de Leon, ucis de purtarea fiicei sale, ale cărei escapade 
provocaseră un scandal straşnic în înalta societate a Capitalei. 

Dona Maria îl vedea pe Antihanuel la mari intervale, dar 
prietenia lor rămase nu numai la fel ca în vremea copilăriei, ci mai 
mult încă, pentru războinicul puelches atinsese un asemenea grad 
de fanatism, încât accepta, drept poruncă, cea mai neînsemnată 
toană a tinerei femei. Mare fu deci uimirea războinicilor tribului 
Şerpilor Negri, când văzură venind, într-o seară, la tolderia lor, pe 
Dona Marii întovărăşită de doi peoni. Văzând-o, obrazul de obicei 
întunecat, al tânărului şef, se lumină pe dată. 

— Frumoasa din Pădure; strigă el cu bucurie, sora mea îşi 
aminteşte încă de sărmanul indian? 

— Am venit să-l vizitez, răspunse ca, întinzându-i fruntea pe 
care el depuse o sărutare: inima mea e tristă, de aceia mi-am 
amintit de fratele meu. 

— Aş putea să te ajut, oare? 

— Fratele meu mi-ar putea face un mare serviciu. 

— Viata mea e a surori mele. Ea stie cá poate face orice cu ea. 

— Mulţumesc, ştiam că mă pot bizui pe tine. 

— Pretutindeni şi întotdeauna. 

Şi după ce se înclină respectuos înaintea tinerei femei, el o 
introduse la ranch-ul său, unde mama sa o primi cu dragoste pe 
aceia pe care ani de zile o îndrăgise, parcă ar fi fost fiica ei. 

Cap. 19 


Doi prieteni ce se inteleg de minune 


Antihanuel — Tigrul Soare — era pe atunci un bărbat de vreo 35 
de ani. Statura sa înaltă, mersul său măreț, totul în el arăta pe 
omul obişnuit să poruncească. Ca războinic reputaţia lui era mare, 
iar mosotonii lui aveau pentru dânsul o superstitioasa venerație. 

Masa era pusa. Ne servim de expresii „masa era pusă” deoarece 
şefii araucanieni cunosc foarte bine obiceiurile europenilor. 
Aproape toţi au farfurii, linguri si furculite de argint masiv, de care 
nu se servesc decât atunci când au oaspeţi de seamă; când sunt 
însă singuri, prefera să mănânce cu degetele. 

Dona Maria se aşeză la masă şi la un semn lui Antihanuel să ia 
loc în fața ei. Mâncară în tăcere. După masă, un peon aduse mate, 
o băutura din iarba de Paraguay, pe care Chilienii o obişnuiesc în 
locul ceaiului. 

Însfârşit, Dona Maria se hotári să înceapă. 

— Fratele meu desigur că e surprins văzându-mă. 

— Într-adevăr, binevenita. 

— Văd cu plăcere că fratele meu e mereu galant. 

— Îmi iubesc sora şi sunt fericit c-o văd. 

— Ştiu că ţii la mine, Penni, dar astăzi d-ta eşti un Carskens — 
mare şef — şi eu nu sunt decât numai o sărmana femeie. 

— Frumoasa din Pădure e sora mea şi dorințele ei vor fi 
totdeauna sfinte pentru mine. 

— Mai bine să lăsăm astea şi sa vorbi despre copilăria noastră. 

— „leri” nu mai există spuse şeful, sententios. 

— Ai dreptate, de ce să vorbim despre vremuri care nu mai pot 
reveni? 

— Sora mea se înapoiază în Chile? 

— Am părăsit Santiago si aş vrea să stau câtăva vreme la 
Valdivia. Mi-am părăsit tovarăşii de drum, numai pentru a veni să 
dau bună ziua fratelui meu. 

— Da, ştiu ca acela pe care fețele palide îl numesc Generalul 
Bustamente, de abia vindecat de o rana primită nu de mult, 
vizitează actualmente provincia Valdivia. Şi eu am treabă acolo. 

— Multe fete din sud se găsesc acum acolo. 

— Sunt şi cunoştinţe de ale mele printre ei? 

— Da, unul singur, doar: Don Tadeo de Leon, soțul meu. 

Antihanuel ridică capul, uluit. 

— Îl credeam împuşcat. 

— A fost. 

— Si? 

— A reusit sá scape, desi grav ránit. 

Femeia încerca sá surprindă pe chipul indianului impresia 
cauzată de această ştire. 

— Don Tadeo e mereu duşmanul surorii mele? 

— Mai mult ca oricând. 

— Bine. 

— Nemulțumit că m-a părăsit, răpindu-mi copilul, singura mea 
mângâiere, ei a început în mod public, să curteze o altă femeie, pe 
care o târâie pretutindeni cu dânsul. Acuma se află amândoi la 
Valdivia. 

— Ah! făcu şeful indiferent. 

Obicinuit cu moravurile araucaniene, care îngăduie fiecărui 
bărbat să-şi ia oricâte femei poate hrăni, el găsea acțiunea lui Don 
Tadeo foarte firească. 

Această nuanţă nu scăpă Donei Maria, care zâmbi. 

— Femeia aceasta se numeşte Dona Rosario del Mendez şi e, 
după cum se spune, o ființă încântătoare. 

Acest nume produse efectul unei lovituri de trăsnet: dintr-un 
salt, şeful fu în picioare, cu obrazul aprins, eu ochii scânteietori: 

— Rosario de Mendez, spui sora mea? 

— Eu n-o cunosc, i-am auzit doar numele. Te interesează. 

— Deloc, răspunse Anti serios. 

— De ce nu se răzbună sora mea asupra omului care a parásit- 
0? 

— La ce bun? Sunt doar o biata femeie singură, lipsita de orice 
ajutor! 

— Singură? Şi eu ce sunt? 

— Nu vreau ca fratele meu sa fie răzbunătorul unei insulte care 
mă priveşte numai pe mine. 

— Sora mea se înşală; atacând pe acest om, răzbun o insultă 
personală. 

— Nu-l înțeleg pe fratele meu. 

— Asculte deci. 

În această clipa, mama lui Antihanuel intra in toldo şi se 
apropie de sef: 

— Fiul meu face rău că-şi aminteşte de lucruri care îi redeschid 
răni vechi, spuse ea cu tristețe. 

— Femeie, retrage-te; Sunt un războinic şi tata mi-a lăsat o 
răzbunare care trebuie indeplinita. Am jurat c-o voi îndeplini. 

Sărmana indiana ieşi, suspinând amarnic. 

— Deşi sora mea este un copil al poporului meu, deoarece a fost 
crescută de mama mea, totuşi niciodată ea n-a cunoscut povestea 
familiei noastre: aceasta poveste îi va dovedi că şi eu am împotriva 
lui Don Tadeo de Leon o ura neîmpăcată şi daca până azi n-am 
încercat nimic contră lui, am făcut-o ştiind că e soțul surorii mele: 
astăzi însă îmi reiau libertatea de acțiune, pentru că văd cum se 
poarta don Tadeo cu soția lui. 

Femeia făcu un gest de Încuviinţare. 

— Când culme-huinca - mizerabilii spanioli — cuceriră Chili 
făcându-i sclavi pe laşii săi locuitori, ei gândiră să cucerească şi 
Araucania. Marele toqui Cadegual fu unul din primii care convocă 
un aucac-caoyog un sfat al naţiunii. Războiul care se făcu cu fețele 
palide fu înspăimântător şi dură din zori şi până în seară: mulți 
războinici plecară să vâneze în câmpiile Eskennane, dar Pillian nu- 
i părăsi pe Araucanieni. Ei înfrânseră pe chiaploşi care se răsfirară 
ca nişte iepuri, de teama lăncilor războinicilor noştri. Multe fețe 
palide căzură în mâinile noastre; printre aceştia se găsea şi un şef 
puternic anume Estevan de Leon. Cadegual ar fi putut să-l ucidă, 
dar n-o făcu dimpotrivă, îl trată ca pe un frate, conducându-l la 
tolderia sa. Dar spaniolii n-au ştiut niciodată să recunoască o 
binefacere. Don Estevan, uitând datoriile sacre ale ospitalitáti, 
seduse pe fiica aceluia căruia îi datora viața şi într-o zi dispăru cu 
ea. Trădarea aceasta îndureră grozav pe Cadegual care se jură 
atunci să ducă împotriva fetelor palide un război cumplit şi îşi tinu 
jurământul: toți spaniolii care îi căzură în mâini oricare le-ar fi fost 
vârsta şi sexul, fură masacrați. Nu-i uşa că avea dreptate? 

— Da, răspunse Linda, laconic. 

— Într-o zi, Cadegual, surprins de fioroşii săi vrăjmaşi, căzu 
acoperit de răni în mâinile lor, după o vitejeasca împotrivire. Acum 
era el în puterea lui don Estevan de Leon. Şeful spaniol îl 
recunoscu pe acel care cu câțiva ani înainte îi salvase viața si fu 
milostiv. După ce îi tăie mâinile şi îi crăpă ochii, i-o dădu înapoi pe 

fiică-sa de care se săturase şi-l trimise peşcheş poporului său. 
Cadegual fu călăuzit de fiica sa, pe care o iertă de răul ce-i făcuse. 
Înapoiat acasă el povesti tuturora cele ce pátise şi după ce căpătă 
jurământul fiilor şi rudelor sale că va fi răzbunat, se lăsă să moară 
de foame, deoarece nu mai putea trăi din cauza ruşinei. 

— Groaznic, făcu Don Maria, mai fără de voie. 

— Până astăzi, încă bătrânul Cadegual n-a fost răzbunat. O 
providentá cerească ocrotea familia de Leon. Din această familie n- 
a mai rămas astăzi decât don Tadeo, care e de temut prin curajul, 
averea şi influența ce o are asupra compatriotilor săi. Se pare că el 
nici nu cunoaşte ura grozavă ce există între familia lui şi acela a 
lui Cadegual, dar urmaşii aceştia sunt puternici şi numeroşi şi 
dacă ora răzbunării va veni, nu vor lăsa să le scape. Sora mea, 
Cadegual era bunicul meu şi-ţi mulțumesc că mi-ai spus că 
vrăjmaşul meu nu e mort şi că-l pot găsi prin apropiere. 

— Penni, mama ta ţi-a spus că nu trebuie sá redeschizi răni 
vechi. Între Araucanieni şi Chilieni domneşte astăzi pacea. Nu uita 
că albii sunt numeroşi şi cáliti în războaie. 

— Eu sunt sigur că voi izbândi. 

Indienii de rang mare cred. Mai toţi, că există un geniu al 
familiei, care îi ajuta sa reuşească. Dona Maria se prefăcu, că nu 
pricepe. Dăduse vânătorului o urmă, restul n-o mai privea. Ştia că 
altul e motivul pentru care şeful vroia să-l ucidă pe Leon, dar se 
făcu ca nu-l ghiceşte. 

Mai vorbi ce mai vorbi cu Antihanuel, apoi se retrase în camera 
ce i se pregătise. În zori trebuia să plece spre Valdivia. 

Cap. 20 


Machi - vrájitorul 


În aceeaşi zi, o tolderia situată la o depărtare de vreo 120 
kilometri de Arauco, în mijlocul munților, pe malurile 
Carampanguei era în prada unei foarte mari insufletiri. 

Femeile şi războinicii, adunaţi înaintea uşii unei tolde pe pragul 
căreia era expus un cadavru, scoteau strigăte şi gemete dureroase. 
În mijlocul mulțimii, nemişcat, lângă cadavru, stătea un om 
bătrân, îmbrăcat într-un costum ciudat de femeie, care făcea, fel 
de fel de gesturi şi schimonoseli. Părea că el conduce ceremonia. 
Acest om era vrăjitorul tribului; mişcările care le făcea urletele care 
le scotea, aveau scopul să apere cadavrul împotriva geniului 
răului. La un semn al vrăjitorului, muzica şi gemetele încetară. 
Geniul răului, învins de puterea vraciului, renuntase sá mai lupte 
şi cam laş, de felul lui, o ştersese. 

Vraciul se întoarse atunci spre un om de statura înaltă care sta 
lângă dânsul, sprijinindu-se în lance. 

— Ulmen al puternicului Trib al Marelui Iepure, tatăl tău, 
valorosul Ulmen care ne-a fost răpit de către Pillian, nu se mai 
teme de influenta geniului rău pe care l-am silit eu să se depărteze 
şi vânează acum în câmpiile fericite ale Eskennanului, împreună 
cu toți războinicii drepţi: toate riturile fiind îndeplinite, a venit ora 
când trebuie să redăm pământului cadavrul lui: 

— Stai! Tatăl meu e mort, dar cine la ucis? Un războinic nu 
piere în câteva ore fără ca vreo influentă tainică să nu fi venit să-i 
usuce izvoarele vieții din inimă răspunde-mi, machi inspirat de 
Pillian, spune-mi numele ucigaşului. Inima tristă nu vă fi uşurată, 
decât atunci când tatăl meu va fi răzbunat. 

La aceste cuvinte, un freamăt adune străbătu mulțimea 
adunată şi strânsă în jurul corpului. 

Machiul, după ce lăsă ca privirea sa să rătăcească asupra celor 
prezenți, închise ochii, încrucişa brațele pe piept şi păru că se 

reculege. 

Araucanienii nu ingáduie decát o singurá moarte: aceia pe 
câmpul de bătaie; ei nu ştiu cá-ti poți pierde viața, fie datorită 
unui accident, fie datorită unei boli. În amândouă cazurile el 
atribuie moartea unei puteri supranaturale, fiind incredintati că 
un duşman al răposatului i-a aruncat niscaiva vrăji. În această 
credința, în momentul funerarilor, părinți şi prietenii mortului se 
adresează vraciului, spre a afla numele ucigaşului. 

Machiul este obligat să-l denunțe; zadarnic ar căuta ei să-i facă 
să înțeleagă că moartea este firească. Ar deveni imediat victima 
furiei poporului. De aceia vraciul se păzeşte să şovăiască: ucigaşul 
e cu atât mai uşor de numit, cu cât el nici nu exista. Deoarece însă 
e nevoie de o victimă, el numeşte pe unul din duşmanii săi, iar 
atunci când n-are - ceea ce e foarte rar — numeşte pe unul la 
întâmplare. Pretinsul ucigaş, cu toate protestele sale, e sacrificat 
fără mila. 

Printre aceia care se îngrămădeau lângă răposat, se afla Luis şi 
Buffalo. Cei doi tineri nu înțelegeau nimic din această scenă, aşa 
ca fură lámuriti de către călăuza lor. 

— Ei, întrebă Ulmenul, cunoşti numele aceluia căruia trebuie 
să-i cerem socoteala? 

— Da. 

— De ce taci, atunci când cadavrul cere răzbunare? 

— Pentru că sunt oameni puternici care îşi bat joc de dreptatea 
omeneasca. 

— Vinovatul, oricare ar fi el, nu va scapă răzbunării mele: 
vorbeşte fără teamă, ghicitorul şi oricare va fi vinovatul, el îşi va 
ispăşi păcatul. 

Machiul se sculă în picioare şi în mijlocul tăcerii generale arată 
cu degetul pe şeful care îi primise atât de călduros pe cei doi tineri: 

— lată pe ucigaşul tatălui tău, indeplineste-ti deci răzbunarea; 
Trangoil Lannec - Prăpastia Adánca - este acela care i-a făcut 
farmece. 

Şi vrăjitorul îşi acoperi faţa cu un colț al ponchoului său, ca si 
cum ar fi foarte îndurerat de revelația ce trebuise s-o facă. 

Poporul tăcuse, uimit. Trangoil Lannec era ultimul care ar fi fost 
bănuit. Era iubit şi venerat de toți pentru curajul, sinceritatea şi 
mărinimia sa. După ce primul moment, de surpriza trecu, mulțime 
începu sa se dea la o parte. Aşa-zisul ucigaş ramase singur fața în 
fața cu victima sa. Trangoil Lannec, ramase nemiscat. Un surâs 
dispretuitor îi aluneca pe buze. Cobori de pe cal şi aşteptă. 

Ulmenul merse încet spre dânsul. 

— De ce l-ai ucis pe tatăl meu, Trangoil Lannec? îl întreba el cu 
o voce tristă. Te iubea şi eu nu eram un penni al tău? 

— Nu eu ţi-am ucis tatăl, Curumilla — Aur Negru - răspunse 
şeful cu un aşa accent încât orice om ar fi priceput că nu el e 
vinovatul. 

— Aşa a spus vrăjitorul. 

— Minte. 

— Vraciul nu poate să mintă: e inspirat doar de Pillian. Tu, 
femeia ta şi copii tăi veți muri, pentru că aşa cere legea. 

Fără să răspundă, şeful îşi aruncă armele şi merse de se aşeza 
lângă stâlpul sângelui, împlântat în fața toldei medicului în jurul 
lui se formă un cerc Fură aduşi şi femeia şi copii şefului. Se 
începură pregătirile de supliciu, deoarece funeraliile nu puteau să 
aibă loc, înainte de execuția ucigaşului. 

Vraciul triumfa. 

Un singur om îndrăznise să-i ridice glasul împotriva vicleniilor 
lui. Şi acest om urma să moară lăsându-l pe el stăpânul absolut al 
tribului. La un semn al lui Curumilla, doi indieni începură să-l lege 
pe şef, cu toate plânsetele şi gemetele femeiei şi copiilor acestuia. 

Luis era revoltat de mişelia vraciului de credulitatea indienilor. 

— Nu putem lăsa să fie omorât. Sunt însă prea numeroşi. 

— Trebuie neapărat să salvam acest nenorocit care ne-a oferit 
prietenia lui cu atâta bunăvoință. 

— E adevărat cu Trangoil Lannec e un om cumsecade, dar ce- 
am putea face? 

— O să ne aruncam între el şi duşmanii lui si fi sigur că vom 
ucide câțiva. 

— Şi apoi ceilalți ne vor ucide pe noi. Ce brânză am făcut 
atunci? Să găsim mai bine altceva, făcu Buffalo Bill. 

— Sa ne grăbim. Reprezentata va începe îndată. 

— Stai, am găsit. Şiretenia ne va scoate din încurcătura. Vechia 
mea meserie de scamator îi va veni într-ajutor. Tu să stai liniştit. 

— Stau, numai să-l scapi! 

— Bine, voi dovedi acestor sălbateci că cu sunt mai deştept ca 
el. 

Buffalo îşi împinse calul în mijlocul cercului. Toată lumea îl 
privi cu surprindere. 

Luis cu mâna pe arme, privea cu nelinişte mişcările prietenului. 
Sau, gata să-i sară în ajutor. 

— Oameni buni, sunteți nişte proşti si vraciul îşi bate joc de voi; 

Caramba, mi-am făgăduit să vá scot prostiile din cap si aşa voi 
face: 

Şi plimbă asupra asistenții o privire curajoasă. Indienii 
ascultaseră acest discurs, fără să facă vreun gest sau să spună 
vreo vorbă. 

Curumilla se apropia: 

— Fratele meu palid să se retragă. El nu cunoaşte legile 
indienilor puelches. Acest om e condamnat şi va muri: 

— Sunteţi nişte proşti. Machiul vostru e vrăjitor, aşa cum eu 
sunt un Aucas. Vă repet că el îşi bate joc de voi şi am s-o 
dovedesc, dacă îmi dați voie. 

— Ce zice tatăl meu? întrebă Curumilla pe vraci, care stătea 
mereu lângă cadavru. 

Ghicitorul surâse cu dispreț. 

— Au spus vreodată albii adevărul? rânji el. Să dovedească, 
dacă poate. 

— Bine, răspunse Ulmenul, muruchiul poate să vorbească. 

— Atunci am sa vă dovedesc că vraciul e un înşelător. 

— Aşteptam, făcu şeful. 

Indienii se apropiară cu curiozitate. 

Luis nu înțelegea ce avea prietenul său de gând să facă, ghicea, 
doar ca vreo idee smintita îl stăpâneşte şi aştepta, împreuna cu 
ceilalți, să vadă pe unde va scoate cămaşa. 

— O clipă, întrerupse vraciul. Ce vor face frații mei dacă voi 
dovedi că acuzarea mea e adevărată? 

— Străinul va muri, răspunse rece Curumilla. 

— Accept, răspunse Buffalo Bill, care încruntând sprâncenele, 
continuă: Şi eu sunt un mare medic. 

Indienii făcură o plecáciune respectuoasă, Ştiinţa europenilor e 
în mare cinste la ei, o respectau fără s-o discute. 

— Nu Trangoil Lannec la ucis pe şef, ci chiar vraciul. 

Un freamăt de uimire şi teamă străbătu pe cei de față. 

— Eu? strigă vraciul uimit. 

— D-ta! făcu Buffalo, aruncând asupra lui o privire care-l făcu 
să tresară. 

— Străine, făcu Trangoil Lannec, degeaba intervii pentru mine. 
Frații mei mă cred vinovat şi deşi sunt nevinovat, trebuie sá mor. 

— Asta e absurd. 

— Acest om e vinovat, întări vraciul. 

— Haide să sfársim, ucideti-má, porunci Trangoil Lannec. 

— Ce spun frații mei? întrebă Curumilla. 

— Marele medic muruchi sá dovedeascá adevárul spuselor sale, 
ráspunserá războinicii într-un singur glas. 

Ei îl iubeau pe Trangoil Lannec şi doreau din toată inima să nu 
fie ucis. Pe de altă parte aveau împotriva vraciului o ură grozavă pe 
care numai spaima adâncă ce le-o inspira el, făcea s-o ascundă. 

Buffalo Bill descălecă şi toată lumea tăcu. Îşi scoabe sabia din 
teacă, o făcu să steclească în razele soarelui şi spuse: 

— Vedeţi sabia asta? Mi-o voi împlânta în gură până la mâner. 
Dacă Trangoil Lannec e vinovat, voi muri; dacă însă, aşa cum sunt 
eu sigur, e nevinovat, Pillian îmi va ajuta să-mi scot sabia din corp, 
fără a fi suferit nici cea mai mică zgârietură. 

— Fratele meu a vorbit ca un războinic curajos, spuse 
Curumilla. Aşteptăm! 

— Fratele meu vrea să se omoare pentru mine? strigă Trangoil. 
Nu îngădui... 

— Pillian e singurul judecător! răspunse Buffalo Bill cu un aer 
de convingere, minunat de bine jucat. 

Cei doi tineri schimbară o privire, apoi ex-saltimbancul luă acea 
poziție atât de dragă artiştilor de circ, duse sabia la gura şi în 
câteva secunde o înghiți până în mâner. În timp ce executa 
această. „minune” indienii îl priveau cu spaimă, fără să 
îndrăznească să răsufle măcar, neînțelegând cum poate un om să 
facă aşa ceva şi să nu moară pe loc. Buffalo se-nvârti în călcâie, 
pentru ca toată lumea să-şi dea seama de realitatea faptului, apoi, 
fără să se grăbească, scoase lama din gură, tot atât de 
strălucitoare, precum o scoase din teacă. 

Un strigăt de entuziasm scăpă din toate gurile. 

Era o adevărată minune. 

— Mai am să vă cer ceva, făcu scamatorul. V-am dovedit, nu-i 
aşa, că şeful nu e vinovat? 

— Da, da... Faţa palidă e un mare medic şi Pillian îl iubeşte! 
strigă mulțimea. 

— Acum să dovedească şi vrăjitorul vostru că nu l-am calomniat 
şi că n-a ucis el pe Apo Ulmen. Şeful mort era un războinic 
renumit şi deci trebuie să fie răzbunat. 

— Da, glăsuiră războinicii, trebuie să fie răzbunat! 

— Fratele meu vorbeşte bine, făcu Curumilla; vraciul sá 
dovedească. 

Nenorocitul vrăjitor se văzu pierdut şi îngălbeni, o sudoare rece 
îi inundă tâmplele şi un fior îi agită corpul. 

— Omul acesta e un înşelător, spuse el. Îşi bate joc de voi! 

— Poate! Dar acum imitá-ma! ráspunse Buffalo Bill. 

— Tine, făcu Curumilla, întinzându-i o sabie.. Dacă esti 
nevinovat, Pillian te va ocroti asa precum la ocrotit si pe fratele 
meu alb. 

— Caramba, Pillian ocroteste intotdeauna pe cei nevinovati si d- 
ta poţi dovedi acum! ironizá veselul strengar. Machiul arunca în 
jurul lui o privire deznădăjduită. În ochii tuturora citi curiozitate şi 
nerăbdare. Nenorocitul înțelese că nimeni nu-l mai poate ajuta, 
aşa că se hotări pe dată. 

Va muri aşa precum trăise: înşelând mulțimea. 

— Nu mi-e teamă de nimic. Lama asta n-are putere asupra mea. 
Vreti sá vă dovedesc? Bine, vă ascult, dar să ştiţi că Pillian e 
supărat de purtarea ce-o aveți cu mine şi se va răzbuna 
trimițându-vă pe cap, fel de fel de necazuri. 

Indienii tresăriră, şovăind. De multi ani ascultau profetiile lui: 
acum le era teamă. Buffalo Bill înțelese ce se petrece în inima lor, 
de aceia interveni: 

— Frații mei să n-aibă nici o grijă. Nu-i paşte nici o nenorocire. 
Omul acesta a vorbit aşa pentru că îi e frică de moarte. El ştie că e 
vinovat şi că Pillian nu-l va ocroti. 

Vraciul îi aruncă o privire plină de ură, apucă sabia şi repede ca 
gândul o înghiți. Un val de sânge negru îi tásni din gură, deschise 
ochii mari, făcu doi paşi înainte şi căzu jos. 

Când se îngrămădiră în jurul lui, indienii văzură că e mort. 

— Să fie aruncat vulturilor câinele acesta mincinos, porunci 
Curumilla, lovindu-l cu piciorul. 

— Suntem frați pe viață şi pe moarte, strigă Trangoil Lannec, 
îmbrăţişându-l pe Buffalo Bill. 

— Buffalo, ai salvat viața unui prieten, spuse Luis, strângând 
mâna prietenului său. 

— Dar am ucis un altul... acesta era însă vinovat! 

Cap. 21 


Funeraliile unui sef indian 


Putin câte puţin, emoția pricinuită de moartea machiului se 
potoli şi ordinea se restabili. Curumilla şi Trangoil Lannec, uitând 
de orice ură, se imbrátisara frățeşte, în aplauzele fericite ale 
războinicilor, care iubeau pe cei doi şefi: 

— Acum, când tata este răzbunat, putem să-i îngropăm trupul, 
observă Curumilla. 

Apoi, înaintând spre străini, le spuse: 

— Feţele palide vor asista la funerarii? 

— Da, răspunse Luis. 

— Toldo al meu e mare. Fraţii mei îmi vor face cinstea să 
locuiască în el. 

Luis voi să răspundă, dar Trangoil Lannec i-o luă înainte: 

— Fraţii mei, fetele palide, mi-au făcut cinstea să primească 
găzduirea mea. 

Tinerii se înclinară în tăcere. 

— Bine, făcu Ulmen. Oricare va fi toldo ales de muruchi, îi voi 
considera drept oaspeții mei. 

— Vă suntem recunoscători pentru bunăvoința voastră, 
răspunse Buffalo Bill. 

Ulmenul, după ce-şi luă binete de la cei doi tineri, se apropia de 
cadavrul tatălui său şi ceremonia începu. Araucanii nu sunt un 
popor lipsit de crezuri; dimpotrivă, credința şi religia lor au temelii 
cărora nu le lipseşte măreţia. N-au nici o dogmă, dar recunosc 
două principii: acela al binelui şi al răului. Primul, numit Pillian, e 
creator, al doilea Guecubu, e zeul distrugător. Guecubu e în luptă 
veşnică cu Pillian, căutând să turbure armonia lumii şi să distrugă 
ceea ce există. 

Afară de aceste două divinități principale, araucanii mai 
socotesc un număr considerabil de zeități de a doua mână, care-i 
ajută pe Pillian şi Guecubu, în lupta ce o duc. Ei cred în nemurirea 

sufletului si deci într-o viață viitoare, unde războinicii care se 
disting pe pământ vânează pe câmpiile veşnice, înconjurați de toți 
aceia iubiți de ei. Ca mai toate naţiunile americane, araucanii sunt 
foarte superstitiosi. 

La un semn al lui Curumilla, războinicii se depărtară, ca să facă 
loc femeilor care înconjurau cadavrul, apoi toți începură să cânte, 
pe un ton plângăcios, vitejiile răposatului. 

După o oră, toată lumea începu să păşească în urma. 
cadavrului, dus pe umeri de patru din cei mai renumiți luptători ai 
tribului şi se îndreptară spre un colnic unde i se făcuse din vreme 
o groapă. Îndărătul lor veneau femeile care aruncau, pe urmele 
lăsate de cei patru, pumni întregi de cenuşă caldă. Aceasta, pentru 
că dacă i-ar veni gust sufletului să reintre în corp, să nu mai 
regăsească urmele care i-ar duce în toldoul său, unde ar putea 
tulbura liniştea urmaşilor săi. 

Când cadavrul fu coborât în groapă, Curumilla, gâtui câinii şi 
caii tatălui său, iar hoiturile fură aşezate lângă dânsul, pentru că 
şi pe lumea cealaltă să poată vâna cu ei. Apoi, cum răposatul 
fusese un războinic renumit, deasupra lui se îngrămădiră o 
sumedenie pietre în formă de piramidă. 

Rudele şi prietenii se înapoiară în sat dansând şi cântând. Urmă 
apoi un praznic atât de imbelsugat, încât puţin după aceia, toți 
conmesenii zăcea pe jos, beti turtă şi cu burtile pline. 

Cum călătorii erau foarte osteniti Trangoil Lannec, ghicindu-le 
dorința se oferi să-i conducă la toldoul său, lucru ce băieții 
incuviintará în cea mai mare grabă. Indianul era unul din şefii cei 
mai iubiți şi respectaţi ai tribului, aveau vreo trei femei, căci la 
moluchosi poligamie e îngăduită. Când un indian doreşte să se 
însoare cu o femeie, el se declara părinților acesteia şi fixează 
numărul animalelor pe care le va dărui: odată aceste condiții 
acceptate, el vine cu vreo câțiva prieteni si răpeşte fata, o aruncă 
pe crupa calului alături de el şi timp de trei zile rămâne ascuns cu 
dânsa în pădure. 

A patra zi revine, gâtuie o viticá în fața colibei tatălui logodnicei 
sale. Şi serbările căsătoriei încep. 

Răpirea şi jertfa ţin loc de act de stare civilă. În felul acesta, un 
Aucas poate să se căsătorească cu câte femei doreşte şi poate să le 
hrănească. 

Prima femeie poartă titlul de unemdomo şi e cea mai în cinste, 
ea are conducerea gospodăriei. Toate femeile locuiesc în acelaş 
toldo, dar în camere separate. Fiecare se ocupă cu creşterea 

copiilor lor, cu țesutul ponchourilor din lâna luată de la 
Guanaccos si Chilihueques si gáteste máncarea preferatá a sotului 
el. 

Căsătoria e sfântă, iar adulterul e crima cea mai mare; bărbatul 
şi femeia care-l comit, pot fi ucişi de soț sau de rudele lui, dar îşi 
pot răscumpăra viața în schimbul contribuției ce o fixează soțul 
înşelat. Când un Aucas trebuie să lipsească din sat, nevestele şi le 
încredințează rudelor sale şi dacă la înapoiere poate dovedi 
necredinta lor, are dreptul să ceară orice. Aşa că, vă inchipuiti cu 
cât interes sunt supravegheate. Aceste asprimi nu privesc decât 
femeii maritale. Celelalte se bucură de cea mai mare libertate. 

Cei doi tineri aruncaţi de soartă în mijlocul acestor moravuri 
ciudate, nu înțelegeau nimic din această frământată existență 
indiană. 

Într-o seară, pe când Luis se pregătea să viziteze bolnavii din 
tolderii, pe care căuta să-i îngrijească într-atât cât îi îngăduiau 
slabele sale cunoştinţe medicale. Curumilla se infátisá înaintea 
celor doi tineri, pentru ca să-i poftească la un cahuin ce urma să 
aibe loc, cu prilejul alegerii noului machi. De obicei, vrăjitorul 
trebuie să fie o femeie: dacă e un bărbat, el trebuie să pună pe 
dânsul un costum femeiesc, pe care îl păstrează tot restul vieții. 
După, un număr considerabil de discursuri, în locul fostului machi 
se alesese un bătrân blajin şi serviabil, care, în timpul lungii sale 
vieți nu căpătase decât prieteni. 

După serbare, avu loc o masă foarte îmbelşugată. 

Cap. 22 
Lămuriri 


Primele zile, după plecarea color doi tineri, trecură lipsite de 
incidente; Dona Rosario, se închidea în camera ei şi stătea mai tot 
timpul singură. 

Don Tadeo; absorbit cu desăvârşire de înaltele sale planuri 
politice, o vedea foarte rar. Faţă de dânsul, fata părea veselă, dar 
suferea si mai mult de trebuinta de a şi ascunde în fundul inimii 
răul care o rodea. 

Avea abia, 16 ani, dar părea mult mai bătrână. 

Pe părinții ei, nu-i cunoscuse; îşi amintea doar de caldele 
sărutări ale unei femeii, care nu putea fi decât mama ei. Toată, 
viața ei era un şir lung de necazuri şi tristeti. 

Singura, persoană care se ataşase de dânsa, era Don Tadeo, 
care o supraveghea cu mare dragoste, dar gentilomul era un om 
prea serios pentru a înțelege care sunt toate lucrurile atât de 
folositoare pentru educația unei tinere fete. Vizitele lui Don Tadeo, 
erau întotdeauna foarte misterioase pentru dânsa. Uneori fără 
motiv aparent, o lua cu dânsul, după ce îi schimba, mai întâi 
numele, alteori, o trimitea departe, aşa cum făcuse atunci când o 
expediase la Paris. Fata încercă, adeseori, prin întrebări 
mestesugite, să afle pricinile acestei vieți nomade, zadarnic însă. 
Don Tadeo rămânea mut ca un peşte. 

Într-o zi, doar, după ce o privise mult timp cu tristețe, 
îmbrățişând-o îi spuse: 

— Sărman copil, n-avea nici o grijă! Voi ştii să te apăr împotriva 
duşmanilor tăi! 

Cine puteau fi aceşti duşmani? Ce aveau ei cu o biată copiliță 
de 16 ani? Cu un copil care nu făcuse rău nimănuia? Aceste 
întrebări pe care Dona Rosario şi le punea mereu. Rămâneau 
veşnic fără răspuns pentru dânsa. 

Într-o seară, Don Tadeo se înfățişă înaintea ei. Luá un scaun, se 


90 


aşeză lângă dânsa si după ce o privi cu melancolie, îi spuse: 
— Am ati vorbi, Rosario! 
— Te ascult, prietene, răspunse ea, surâzând. 
* 

Ca mai toate Statele Sudului, Chili, incovoiat de jugul spaniol, 
îşi cástigase neatárnarea mai mult gratie slăbiciunii fostului ei 
stăpân, decât prin propriile sale puteri. 

Generalul Bustamente, actualul ei ministru de război, nu visa 
altceva decât să devie şeful acestui stat. Înfăptuirea acestei idei, nu 
era cu neputinţă, căci avea partizani destui. Dar scopul lui 
adevărat era să devină stăpânul unei întregi confederații de 
státulete sud-americane; cu alte cuvinte conducătorul întregei 
Americi de Sud. Un singur popor se putea împotrivi planului său: 
araucanii. Această mică naţiune nu s-ar fi lăsat, cu una, cu două, 
supusă de chilieni. Generalul se hotărî deci să vorbească cu 
marele toqui araucanian, pe care să-l cointereseze scopului său: 
acela de a face din Chili, Araucania şi Bolivia, o națiune mare şi 
puternică, rivala Statelor Unite. 

Din nenorocire, generalul n-avea stofa unui „om mare”, căci el 
era pur şi simplu, un soldat ajuns, ignorant, crud şi care nu se 
îndoia de nimic. Pe toate punctele teritoriului chilian, se formau 
asociaţii tainice. Cea mai de temut, era aceia a ,Inimilor 
întunecate”. Conducătorii acelei asociaţii, erau oameni inteligenți, 
instruiți, mai toţi cu studii făcute în Europa. 

Îndată ce se proclamă neatârnarea chilienilor, asociaţiile 
secrete, nemaiavând scop de viață, dispărură. Una singură 
rămase: aceia a „Inimilor întunecate”, care înțelegea că misiunea 
lor, departe de a fi sfârşită, de abia începea. Poporul chilian 
trebuia cultivat, trebuia să fie făcut demn de locul ce i se dăduse 
printre statele sud-americane. 

„Inimile întunecate”, îşi continuată deci misiunea, luptând fără 
încetare împotriva celora care voiau să îngenuncheze poporul, 
răsturnându-i de acolo unde nu le era locul. Cu toate urmăririle 
poliției, membrii asociaţiei scăpau, fără a fi prinşi şi dacă vreunul 
cădea, murea cu fruntea sus, încrezător în viitor şi în înflorirea 
patriei lor. 

Lecuirea Generalului  Bustamente cam  necăji „Inimile 
întunecate”, dar Don Tadeo le redădu curajul, revenind, din nou, 
în fruntea asociaţiei. 

Cât de mare fu îndemânarea generalului pentru reuşita 
planurilor sale „Inimile  Întunecate” îl ghiciserá: acum 

supravegheau cu grijá toate demersurile sale, cáci provedeau cá 
momentul când duşmanul lor îşi va lepáda masca, nu este 
departe. Astfel aflará si de plecarea lui spre Valdivia. De ce pleca, 
oare spre Valdivia. Atunci când aici nu se vinde case încă bine? 

Trebuiau s-o afle cu orice preț. 

Într-o consfătuire ce avu loc, imediat, se luară toate măsurile 
trebuincioase: „Regele Tenebrelor” plecă imediat spre Valdivia. 
Spre a putea la un moment prielnic, să ia inițiativa împotrivirii. De 
îndată ce „Inimile Întunecate” se răspândiseră care încotro, don 
Tadeo reveni la Dna Rosario. 

— Trebuie să-ți spun ceva neplăcut. Treburi urgente mă cheamă 
la Valdivia. 

— Şi vrei să mă laşi singură aici? 

— Nu, vreau să vii cu mine. 

— Ce bine îmi face. Când plecăm? 

— L-a răsăritul soarelui. 

— Voi fi gata, răspunse fata, întinzându-i fruntea.. 

Don Tadeo se retrase, iar tânăra fată începu îndată să-şi facă 
pregătirile de plecare. 


92 


Cap. 23 
Chingana 


Don Tadeo, întovărăşit, de Dona Rosario si de don Gregorio, 
ajunse la Valdivia în a saisprezecea zi a plecării sale. Deoarece era 
ora 3 după amiază, cei doi gentilomi ar fi putut foarte uşor să 
pătrundă în oras; întrucât aveau încă acolo multe cunoştinţe care 
i-ar fi putut vedea, lucru ce dăuna misiunii lor tainice — iar pe de 
altă parte Don Tadeo ştiind că mai toți agenții guvernului 
primiseră, ordinul să-l aresteze oriunde s-ar afla, se fofilară 
nevázuti prin ulicioare dosnice, îndreptându-se spre mănăstirea 
Ursulinelor. Stareta, fiind o rudă de-a lui Don Tadeo, o primi cu 
mare bucurie pe Rosario, care acceptă cu plăcere sá rămâie acolo, 
găsind că aici se află la adăpost de duşmanii ei nevázuti. 

Despărțindu-se de ea, don Tadeo se grăbi spre o casă din Dalle 
San Xavier, unde îl aştepta Gregorio, care nu-i insotise la 
mănăstire, pentru ca micul lor grup să nu fie văzut de cineva. 

— Ei? 

— E în siguranță, răspunse don Tadeo, suspinând. 

— Generalul Bustamente e aici. Şi ştii cine-l intováráseste? 

— Călăul! ironiză don Tadeo. 

— Aproape. Linda e cu el! 

Şeful „Inimilor întunecate” păli. 

— Mereu această femeie! Nu te inseli, oare? 

— Am văzut-o cu ochii mei. 

Don Tadeo începu să se plimbe agitat prin cameră. 

— Eşti sigur că pe dânsa ai văzut-o? 

— Mă îndreptam încoace, când deodată, auzind zgomot de 
copite, o văzui pe Linda escortată de doi lanceros. Un altul 
conducea doi catâri incárcati cu bagaje. 

— Demonul ăsta se înverşunează deci să fie mereu pe urmele 
mele? 

— Prietene, în drumul nostru trebuie să nimicim orice piedică. 

— Vrei sá ucizi o femeie? se înspăimântă gentilomul. 

— Nu am spus asta, dar trebuie s-o punem în neputinţă de a ne 
căşuna vreun rău. Adu-ti aminte că noi suntem „Inimile 
întunecate” şi că deci, trebuie să fim fără milă. 

— Tácere! murmură don Tadeo. 

În acest moment se auzirá, de afară, două lovituri, apoi usa se 
deschise si ín pervaz apáru capul lui don Pedro. 

— Ce doreşti d-ta? întrebă don Gregorio, rece. 

— Domnule, ráspunse don Pedro, tocmai sosesc din Santiago. 
La plecarea mea din Santiago, un bancher, la care am depus si eu 
ceva, mi-a inmánat aceste trate, printre care si aceasta pe numele 
lui Don Gregorio Perlata. 

— Eu sunt. Puteţi sá mi-o dați în toată liniştea. 

— După cum vedeţi, trata este pentru 23 de uncii. 

— Îngăduie-mi atunci s-o examinez.. 

Don Gregorio se apropie de făclie, privind cu atenţie acceptul şi- 
l băgă în buzunar apoi scoase nişte bani dintr-un sertar. 

— Poftim cei 23 de uncii. 

Spionul îi numără şi băgă unciile în buzunar, apoi se retrase 
vădit dezamăgit. 

— Omul acesta o mielul care suge la două oi, e un spion al 
generalului. 

— Ştiu. Am asupra mea dovezile trădării lui. Până astăzi am 
avut nevoie de el, dar acum poate să ne dăuneze. Trebuie să-l 
distrugem. 

Don Gregorio scoase din buzunar acceptul adus de don Pedro şi 
i-l arătă lui don Tadeo. 

— Priveşte! 

La prima vedere, acceptul părea la fel ca şi celelalte, dar în vreo 
două, trei locuri, penita, prea tare fără îndoială, încălecându-şi 
brațele, scuipase o serie de punctişoare negre, dintre care vreo 
câteva erau aproape imperceptibile. 

Se părea că aceste puncte au o oarecare însemnătate, căci de 
abia ce le văzu şi Don Tadeo îşi apucă mantaua. 

— Dumnezeu e cu noi! spuse el. Trebuie să mergem acolo fără 
întârziere. 

— Asta e şi părerea mea, răspunsese don Gregorio, care apropie 
acceptul de făclie prefăcându-l în cenuşă. 

Cei doi bărbați îşi luară câte un pumnal şi două pistoale pe care 
le ascunserá sub haină - cei doi conspiratori îşi cunoşteau prea 
bine tara, pentru ca să neglijeze această prevedere; îşi traseră 

pălăria peste ochi si coborâră în stradă. 

Merseră astfel multă vreme, întorcând capul din când în când 
spre a vedea dacă nu sunt urmăriți, adâncindu-se din ce în ce mai 
mult în cartierele mărginaşe ale oraşului. 

Însfârşit, se opriră înaintea unei case de dubioasă aparenţă, de 
unde scăpa zgomotele acordului unei melodii. 

Era o chingana. Cuvântul acesta n-are traducere în româneşte. 
Chingana scapă oricărei descrieri. Închipuiţi-vă o cameră joasă, cu 
zidurile afumate, cu pământul bătătorit de paşii numeroşilor 
vizitatori. În mijlocul, acestei săli, luminată doar de o candelă, 
patru indivizi stau la o masă. Doi din ei chinuie nişte chitare 
văduvite de coarde, al treilea bate toba pe o masă şchioapă, iar al 
patrulea scoate sunete foarte neplăcute dintr-o trestie de bambu. 
Toată gălăgia aceasta infernalá are ca scop să atáte dansatorii, 
care iau cele mai lascive şi necuviincioase poziții văzute vreodată. 
Spectatorii bat din palme, aplaudă entuziasmați. Chelnerii aleargă 
asudati de colo până colo, iar consumatorii, cu cât beau mai mult, 
cu atâta le e sete. 

Uneori se întâmpla ca să se apuce strâns de chică, atunci 
cutitele apar din teacă, iar ponchourile încolăcite pe braț, 
înlocuiesc scutul; muzica tace, se face cerc în jurul luptătorilor, iar 
dacă vreunul din ei cade, e aruncat pe uşă afară, muzica îşi reia 
activitatea, dansul reîncepe şi nimeni nu se mai gândeşte la 
sângele curs. 

Şeful „Inimilor întunecate” şi tovarăşul lui, se opriseră înaintea 
unei astfel de bojdeuci şi nu şovăiră să intre, după ce îşi ascunseră 
bine, cu mantaua, fața şi ochii. Trecură neobservati până în fundul 
sălii, unde se afla pivnita în care dispărură curând. 

Coborâră vreo zece trepte şi se găsiră în fața unui om care părea 
că oránduieste nişte butoaie şi care le spuse fără să pe deranjeze: 

— Vreti aguardiente de pisco, mescal, sau chicha? 

— Nici unul, nici altul. Vrem vin din Franta. 

Omul se ridică în picioare, împins parcă de arcuri nevăzute. 

Cei doi aventurieri îşi puseseră masca. 

— Alb sau roşu? 

— Roşu ca sângele. 

— Din ce an? 

— Acela din 5 Aprilie 1817. 

— Atunci veniți pe aici, răspunse omul, făcând o respectuoasă 
plecăciune. Vinul pe care mi-l cereti e foarte scump şi-l tin într-o 
pivniță cu totul separată. 

— Pentru a putea fi băut de Sfântul Martin, răspunse don 
Tadeo. 

Omul, care părea că nu aşteaptă decât acest răspuns, apăsă 
peretele usurel şi o piatră maro, cubică, se învârti, în balamale, 
lăsând lui loc de trecere. Conspiratorii trecură pe acolo, apoi 
piatra. Reveni în poziția ei obişnuită. 

În chingana, strigătele, cântecele şi muzica deveniseră de-o 
mare intensitate. Petrecerea era în toi. 

Cap. 24 


Cei doi Ulmeni 


În starea de anarhie în care se găsea Chili în epoca în care se 
petrece povestea noastră, partidele politice erau foarte, numeroase; 
fiecare lucra în umbră, încercând să pună mâna pe pubere. 
Generalul Bustamente, aşa precum am mai spus-o, nu visa altceva 
decât o confederație care să rivalizeze cu Statele Unite, care, deşi 
puțin cunoscute în vremea aceea, făgăduiau totuşi că vor deveni 
acea putere care sunt azi. 

„Inimile întunecate”, singurii adevăraţi patrioți ai acestei 
nenorocite țări, voiau ca guvernul să adopte măsuri ceva mai 
democratice, neînțelegând să-l răstoarne printr-o revoluție care nu 
putea decât să dăuneze. 

Pe lângă generalul Bustamente şi „Inimile întunecate”, se mai 
afla un partid cu mult mai puternic decât primele două. Acest 
partid era reprezentat de Antihanuel, cel mai important toqui al 
Confederaţiei araucaniene. 

Am spus că poziția geografică a acestei mici republici 
neimblánzite este astfel plasată, încât împarte în două teritoriul 
chilian. Poziţia aceasta îi dădea lui Antihanuel o putere grozavă. 

Republicanii şi partizanii lui Bustamente înțelegeau ce ajutor 
nepretuit ar fi pentru ei dacă l-ar atrage pe Antihanuel de partea 
lor, căci, cu ajutorul fioroşilor soldați ai acestuia, izbânda ar fi fost 
sigură. Dar, atât Bustamente, cât şi „Regele Tenebrelor”, nu 
căpătară ajutorul cerut şi iată pentru ce: Antihanuel, pe lângă ura 
ce o moştenise de la strămoşii săi împotriva oamenilor de rasă 
albă, de când fusese ale şef suprem, nu numai că visa neatârnarea 
desăvârşită a țării sale, dar voia să cucerească si tot teritoriul răpit 
altă dată de spanioli, să-i alunge pe aceştia, dincolo de Cordilierii 
Anzilor si să redea națiunii sale strălucirea de care se bucura 
înainte de năvălirea europenilor. Şi Antihanuel era omul care să 
poată duce la bun sfârşit, acest plan atât de patriotic. Dotat cu o 

mare inteligentá, foarte indráznet, el nu se lása descurajat de nici 
o piedică. Crescut în Chili, Antihanuel vorbea la perfectie limba 
spaniolă, cunoştea, obiceiurile vrájmasilor şi grație numerosilor săi 
spioni răspândiţi pe întreg teritoriul, era la curent cu toate luptele 
politice din republică: aştepta doar clipa când duşmanii săi, obosiţi 
de necontenitele lor lupte, sleiti de puteri şi viață, vor fi distrusi de 
cetele sale răzbunătoare. Îi trebuia doar un motiv ca să-şi înarmeze 
oamenii, fără ca să fie suspectat de chilieni; acest motiv se ivi prin 
propunerile primite din partea generalului Bustamente şi a 
„Inimilor întunecate”. Nimeni nu-l mai putea suspecta, văzând, în 
timp de pace că se înarmează până în dinți, deoarece, în petto, 
fiecare partid credea că indianul e cu el. Purtarea toquiului era deci 
foarte indemánateca, căci astfel, el îi lăsa pe toți să spere. 

Şi Antihanuel aştepta liniştit clipa când lupta va începe. 

A doua zi dimineața, deşteptându-se, Linda îşi începu pregătirile 
de plecare. 

— Sora mea ne părăseşte? întrebă Antihanuel, dojenind-o. 

— Da, fratele meu ştie că trebuie să ajung cât mai curând la 
Valdivia. 

Şeful nu încerca s-o retie. Un surâs uşor îi lumina fața. 

Când se urcă pe cal Dona Maria i se adresă toquiulut: 

— Fratele meu mi-a spus că va veni şi el la Valdivia? 

Vorbi cu o indiferentă foarte bine jucată... 

— Da. Voi veni şi eu, surioară.. 

— Ne vom vedea, atunci? 

— Poate. 

— Trebuie! 

— Bine atunci. Sora mea poale sa plece; o voi revedea. 

Curând ea dispăru într-un nor de praf. 

Şeful reintră, gânditor în toldo. 

După aceea şeful îşi adună oamenii, alese vreo 20 de luptători 
pe care se putea bizui şi le porunci să se pregătească, deoarece 
peste o oră vor pleca. Deodată se auzi afară un mare tărăboi şi 
Antihanuel ieşi în prag. 

Doi străini călărind doi cai minunati, înaintau în tăcere spre el. 

Erau prietenii noştri, Buffalo Bill şi Don Luis. 

Părăsind satul Puelchilor, Buffalo deschise scrisoarea pe care i- 
o dăduse don Tadeo şi de ale cărei instrucțiuni trebuia să ia notă 
în ultimul moment. 

— Citeşte şi tu, Luis; te pomenesti că scrisoarea asta este 
norocul pentru care am venit în America! 

Ca mai toți indragostitii, Luis era foarte sceptic față de orice 
lucru ce nu atingea dragostea lui, de aceia o înapoia clătind din 
cap. 

— Politica şi iar politica. 

— Adevărat, dar părerea mea este că aici politica e totul şi tot ea 
e cel mai bun mijloc de îmbogăţire. 

— Ca să-ți mărturisesc sincer, dragă, mie puțin îmi pasă de 
„Inimile Întunecate” pe care nu le cunosc şi care ne-au făcut 
cinstea să ne primească şi pe noi printre iei. 

— Nu împărtăşesc părerea ta. Nu îi socotesc oameni deştepţi şi 
hotărâți. Într-o zi, sau alta, vor izbândi. 

— Treaba lor. Dar ce ne priveşte asta pe noi? 

— Mai mult decât crezi. Sunt foarte hotărât ca de îndată ce-l 
vedem pe Antihanuel, să plecăm spre Valdivia, ca să luăm şi noi 
parte la întâlnirea ce ni sa dat. 

— Bine, dacă vrei tu aşa. Bagă însă de seamă că ne e capul în 
joc; dacă-l pierdem, eu îmi spăl mâinile de pe acum. 

— Voi fi prevăzător, caramba! râse Buffalo Bill. Capul e singurul 
meu lucru de preț şi tin foarte mult la el! Dar ce Dumnezeu, nu 
eşti deloc curios să vezi cum se joacă oamenii ăştia cu politica? 

— Ai dreptate. Văzându-i o să ne mai instruim şi noi oleacă. Să 
nu pierdem deci prilejul. 

— Bravo, aşa-mi place să te aud. Haide acum, că-l căutăm pe 
şeful acela temut şi să-i dăm scrisoarea. 

